
k 
Purifikacija Budinog polja 


Poštovanje svim budama, bodisatvama, plemenitim učenicima i pratjeka 
budama u prošlosti, sadašnjosti i budućnosti. 


Ovako sam ja čuo jednom prilikom. Gospod Buda je boravio u bašti Amrapali, 
u gradu Vaišaliju, u pratnji velikog skupa. Od bikšua, bilo je osam hiljada, 
svi arhati. Bili su oslobođeni od nečistoća i poremećaja, i svi su bili postigli 
majstorstvo nad sobom. Njihovi umovi su bili u potpunosti oslobođeni putem 
savršenog znanja. Bili su mirni i dostojanstveni, kao carski slonovi. Oni su 
ostvarili svoje delo, uradili su ono što su morali da urade, odbacili svoje terete, 
postigli svoje ciljeve, i potpuno uništili okove postojanja. Njihovo istinsko 
znanje je učinilo njihove umove potpuno slobodnim. Oni su svi postigli krajnje 
savršenstvo svakog oblika kontrole nad svojim umovima. 


Od bodisatvi, bilo je trideset dve hiljade velikih duhovnih heroja koji su 
bili univerzalno hvaljeni. Bili su posvećeni kroz prodornu aktivnost svojih 
velikih superznanja i bili su podržavani od strane milosti Bude. Zaštitnici 
grada Darme, oni su podržavali istinsku doktrinu, i njihova velika učenja su 
odzvanjala kao lavlja rika širom deset pravaca. Bez da mora da ih se pita, 
oni su bili prirodni duhovni dobročinitelji svih živih bića. Oni su održavali 
nasleđe Triju Dragulja neprekinutim, savlađavajući đavole i neprijatelje i 
preneražavajući sve kritičare. 


Njihova svesnost, inteligencija, realizacija, meditacija, inkantacija, i elokven- 
cija, sve su bile usavršene. Živeći u oslobođenju bez prepreka, oni su bili 
slobodni od svih pomračenja i emocionalnih upetljanosti. Bili su potpuno 
posvećeni putem transcendencije velikodušnosti, potčinjene, nepokolebljive, 
i iskrene moralnosti, tolerancije, napora, meditacije, mudrosti, veštine u 
oslobađajućoj umetnosti, privrženosti, snage, i gnoze. Oni su bili postigli 
intuitivnu toleranciju krajnje nedokučivosti i nerođene prirode svih stvari. 
Oni su okrenuli nepovratni točak Darme. Oni su bili žigosani oznakom bez- 
značnosti. 


Oni su bili eksperti u poznavanju duhovnih sposobnosti svih živih bića. Bili 
su hrabri sa samopouzdanjem koje unosi strahopoštovanje u sve skupove. 
Oni su bili sakupili velike zalihe zasluga i mudrosti, i njihova tela, lepa i bez 
ornamenata, bila su ukrašena svim povoljnim znakovima i oznakama. Oni su 
bili uzvišeni u slavi i veličanstvenosti, kao uzvišen vrh Planine Sumeru. Sa 
svojom visokom odlučnošću, čvrstom kao dijamant, nesalomljivi u svojoj veri 
prema Budi, Darmi i Sangi, oni su obasipali kišu ambrozije koja se oslobađa 
svetlosnim zrakama dragulja Darme, koji sija posvuda. 


Njihovi glasovi su bili savršeni u svojoj dikciji i rezonanci i svestrani u gov- 
oru svih jezika. Oni su bili prodrli kroz dubok princip relativnosti i uništili 
upornost instinktivnih mentalnih navika koje stoje iza svih uverenja u vezi 
konačnosti i beskonačnosti. Govorili su neustrašivo, kao lavovi, oglašavajući 
grmljavinu veličanstvenog učenja. Bez premca, oni su nadilazili sva merila. 


Bili su najbolji kapetani za poduhvat otkrića riznica Darme, skladišta zasluga 
i mudrosti. 


Bili su eksperti puta Darme, koji je prav, miran, suptilan, nežan, težak za videti, 
i težak za ostvariti. Bili su obdareni mudrošću koja je u stanju da razume 
misli živih bića, kao i njihove dolaske i odlaske. Bili su osveštani pomazanjem 
nenadmašive Budine gnoze. Svojom visokom odlučnošću, prišli su uz deset 
moći, četiri neustrašivosti, i osamnaest specijalnih kvaliteta Bude. 


Oni su bili prošli zastrašujući ambis loših migracija, a ipak su dobrovoljno 
preuzimali reinkarnacije u svim migracijama u ime disciplinovanja živih bića. 
Veliki Kraljevi medicine, razumevajući sve bolesti strasti, mogli su da primene 
lek Darme na odgovarajući način. 


Bili su neiscrpni, rudnici neograničenih vrlina, i proslavili su nebrojena budina 
polja veličanstvenošću ovih vrlina. Prenosili su velike blagodeti kada bi ih 
se videlo, čulo, ili čak kada bi im se prišlo. Kada bi ih čovek veličao u toku 
nebrojenih stotine hiljada mnoštva eona, još uvek ne bi mogao da iscrpi njihov 
moćan priliv vrlina. 


Ove bodisatve su bile nazvane: Samadaršin, Samavisamadaršin, Samadi- 
vikurvanarađa, Darmešvara, Darmaketu, Prabaketu, Prabavjuha, Ratnavjuha, 
Mahavjuha, Pratibanakuta, Ratnakuta, Ratnapani, Ratnamudrahasta, Nitjotk- 
siptahasta, Nitjotpalakritahasta, Nitjotkantita, Nitjaprahasitapramuditendrija, 
Pramodjarađa, Devarađa, Pranidiprajataprapta, Pratisamvitpranadaprapta, 
Gaganaganđa, Ratnolkadarin, Ratnavira, Ratnananda, Ratnašri, Indrađala, 
Đalinipraba, Anarambanadjajin, Prađnakuta, Ratnađaha, Marapramardin, 
Vidjudeva, Vikurvanarađa, Laksanakutasamatikranta, Simagosabigarđitaš- 
vara, Šalašikarasamgatanarađa, Gandahastin, Gađagandahastin, Satatodjukta, 
Aniksiptadura, Sumati, Suđata, Padmasrigarba, Padmavjuha, Avalokitešvara, 
Mahastamaprapta, Bramađala, Ratnajastin, Marađit, Ksetralamkrita, Manirat- 
načatra, Suvarnačuda, Maničuda, Maitreja, Manđušrikumarabuta, i tako dalje, 
sve do ostatka od trideset i dve hiljade. 


Tamo je takođe bilo sakupljeno deset hiljade Brama, na čijem je čelu bio Brama 
Šikin, koji je došao iz Ašoka univerzuma sa svoja četiri sektora da vidi, poštuje, 
i služi Budi i da čuje Darmu iz njegovih sopstvenih usta. Bilo je dvanaest 
hiljada Šakri iz različitih univerzuma sa četiri sektora. I bilo je drugih moćnih 
bogova: Brama, Šakri, Lokapala, deva, naga, jakši, gandarvi, asura, garuda, 
kimnara, i mahoraga. Konačno, tamo je bila četvorostruka zajednica koja se 
sastojala od monaha, monahinja, svetovnih muškaraca i svetovnih žena. 


Gospod Buda, tako okružen i poštovan od strane ovog mnoštva od mnogo 
stotine hiljada živih bića, seo je na veličanstveni lavlji presto i počeo da po- 
dučava Darmu. Dominirajući celokupnim mnoštvom, baš kao što se Sumeru, 
kralj planina, pomalja visoko iznad okeana, Gospod Buda je sijao, izračavao i 
blistao dok je sedeo na svom veličanstvenom lavljem prestolu. 


Nakon toga, Ličavi bodisatva Ratnakara, i pet stotina Ličavi omladinaca, od 
kojih je svako držao dragocen suncobran načinjen od sedam različitih vrsta 


dragulja, došli su iz grada Vaišalija i predstavili su se u šumarku Amrapali. 
Svako od njih je pristupio Budi, poklonio se njegovim stopalima, obišao ga je 
u pravcu kazaljke na satu sedam puta, položio svoj dragocen suncobran kao 
dar, i povukao se na jednu stranu. 


Onog časa kada su svi ovi dragoceni suncobrani bili položeni na zemlju, odjed- 
nom, putem čudesne moći Gospoda, bili su transformisani u jedan dragocen 
baldahin toliko veliki da je formirao prekrivač za ovu celokupnu galaksiju 
od milijardu svetova. Površina celokupne galaksije od milijardu svetova 
se reflektovala u unutrašnjost velikog dragocenog baldahina, i tu se mogao 
videti celoukupan sadržaj ove galaksije: beskonačne palate sunaca, meseca, 
i nebeskih tela; oblasti deva, naga, jakši, gandarvi, asura, garuda, kimnara, 
i mahoraga, kao i oblasti četiri Maharađe; kralj planina, Planina Sumeru; 
Planina Himava, Planina Mučilinda, Planina Mahamučilinda, Planina Gan- 
damadana, Planina Ratnaparvata, Planina Kalaparvata, Planina Čakravada, 
Planina Mahačakravada; svi veliki okeani, reke, zalivi, bujice, brzaci, potoci 
i izvori; konačno, sva sela, predgrađa, gradovi, glavni gradovi, provincije, i 
divljine. Sve ovo je bilo moguće jasno videti od strane svih. I glasovi svih buda 
deset pravaca su mogli da se čuju kako proklamuju svoja učenja o Darmi u 
svim svetovima, a zvukovi su odzvanjali u prostoru ispod velikog dragocenog 
baldahina. 


Posvedočivši ovoj viziji veličanstvenog čuda izvršenog od strane natprirodnih 
moći Gospoda Bude, ceo skup je bio ekstatičan, u zanosu, zadivljen, oduševl- 
jen, zadovoljan, i ispunjen strahopoštovanjem i zadovoljstvom. Oni su se svi 
poklonili Tatagati, spojenih dlanova povukli su se sa jedne strane, i zurili su u 
njega ustaljenom pažnjom. Mladi Ličavi Ratnakara je kleknuo svojim desnim 
kolenom na zemlji, podigao je svoje ruke spojenih dlanova da bi pozdravio 
Budu, i pohvalio ga je sledećom himnom: 


Čiste su tvoje oči, široke i prelepe, 

kao latice plavog lotosa. 

Čista je tvoja misao, otkrivši 

vrhovnu transcendenciju svih ekstaza. 
Nemerljiv je okean tvojih vrlina, 
akumulacija tvojih dobrih dela. 

Ti potvrđuješ put mira. 

O Veliki Asketo, naklon tebi! 


Vođo, ogromna snago, mi posmatramo 
otkrovenje tvoga čuda. 

Izvanredna zračeća polja 

svih Sugata se javljaju ispred nas, 

I tvoja obimna duhovna učenja, 

koja vode do besmrtnosti 

Čine da ih se može čuti kroz 

ceo doseg prostora. 


Darma Kralju, ti vladaš uz pomoć Darme 


svojim vrhovnim Darma kraljevstvom, 

I time daruješ bogatstva 

Darme svim živim bićima. 

Ekspert u dubokoj analizi stvari, 

ti podučavaš njihovo konačno značenje. 
Suvereni Gospodaru Darme, naklon tebi! 


Sve ove stvari se javljaju međuzavisno, 

iz uzroka, 

Ipak one nisu ni postojeće ni nepostojeće. 

U njima nema ni ega, ni onog ko doživljava, 

ni onog ko deluje, 

Ipak ni jedna akcija, dobra ili loša, ne gubi svoje posledice. 
Takvo je tvoje učenje. 


O Šakjamuni, pobedivši moćnu vojsku 

Mare, 

Našao si mir, besmrtnost, i 

sreću tog vrhovnog prosvetljenja, 

Koje nije ostvareno ni od koga među 

pobornicima spoljašnjih puteva, 

I pored toga što oni zaustavljaju svoja osećanja, misli, 
i mentalne procese. 


O Čudesni Kralju Darme, 

Ti si okrenuo točak Darme pred 

ljudima i bogovima, 

Sa njegovim trostrukim obrtajem, njegovim 
mnogostrukim aspektima, 

Njegovim ekstremnim mirom, i njegovom čistoćom 
prirode; 

I time su Iri Dragulja 

bila obelodanjena. 


Oni koji su dobro disciplinovani od strane 
tvoje dragocene Darme 

Su slobodni od uzaludnih uobrazilja i uvek 
duboko spokojni. 

Vrhovni lekaru, ti stavljaš kraj rođenju, 
propadanju, bolesti, i smrti. 

Nemerljivi okeanu vrline, mi se klanjamo 
tebi! 


Kao Planina Sumeru, tebe ne dotiču 

čast ili nipodaštavanje. 

Ti voliš moralna bića i nemoralna bića 
jednako. 

Staložen u pribranosti, tvoj um je kao nebo. 
Ko ne bi poštovao takav dragoceni dragulj 


od bića? 


Veliki Mudracu, u svom ovom mnoštvu bića sakupljenih ovde, 
Koji gledaju tvoj lik srcima 

iskrenim u veri, 

Svako biće gleda Pobednika, kao da je tik 

ispred njega. 

Ovo je specijalni kvalitet Bude. 


Iako Gospod govori samo jednim glasom, 
Oni koji su prisutni opažaju taj isti glas 
različito, 

I svako razume na svom sopstvenom jeziku 
u skladu sa svojim sopstvenim potrebama. 
Ovo je specijalni kvalitet Bude. 


Na osnovu predvodnikovog dela govorenja jednim 
glasom, 

Neki razviju samo instinkt prema učenju, 

neki postignu realizaciju. 

Neki pronađu stišavanje svih svojih sumnji. 

Ovo je specijalni kvalitet Bude. 


Mi se klanjamo tebi koji komanduješ sili 

vođstva i deset moći! 

Mi se klanjamo tebi koji si neustrašiv, koji ne znaš 
za strah. 

Mi se klanjamo tebi, vođo svih živih bića, 

Koji potpuno manifestuješ specijalne kvalitete! 


Mi se klanjamo tebi koji si odsekao robovanje 

svim okovima! 

Mi se klanjamo tebi koji, nakon što si otišao s one strane, 
stojiš na čvrstom tlu! 

Mi se klanjamo tebi koji spasavaš bića koja pate! 

Mi se klanjamo tebi koji ne ostaješ u 

migracijama! 


Ti se povezuješ sa živim bićima time što često posećuješ 
njihove migracije. 

Ipak tvoj je um oslobođen od svih migracija. 

Isto kao što lotos, rođen iz blata, nije uprljan 

njime, 

Tako lotos Bude sačuvava 

realizaciju praznine. 


Ti poništavaš sve znakove u svim stvarima posvuda. 
Nisi podložan bilo kojoj želji za bilo čim 

uopšte. 

Čudesna snaga buda je 


nepojmljiva. 
Mi se klanjamo tebi, koji stojiš nigde, kao 
beskonačan prostor. 


Onda, mladi Ličavi Ratnakara, nakon što je slavio Budu ovim stihovima, 
dalje mu se obratio: "Gospode, ovih pet stotine mladih Ličavija su zaista 
na putu ka neprevaziđenom, savršenom prosvetljenju, i oni su upitali šta je 
to bodisatvina purifikacija budinog polja. Molim te, Gospode, objasni im 
bodisatvinu purifikaciju budinog polja!" 


Nakon ovog zahteva, Buda je odobrio mladom Ličavi Ratnakari: "Dobro, 
dobro, mladi čoveče! Tvoje pitanje Tatagati o purifikaciji budinog polja je 
zaista dobro. Zbog toga, mladi čoveče, slušaj dobro i upamti! Ja ću vam 
objasniti purifikaciju budinog polja od strane bodisatvi." 


"Veoma dobro, Gospode," odgovorili su Ratnakara i pet stotina mladih Ličavija, 
i postavili su se da slušaju. 


Buda je rekao, "Plemeniti sinovi, budino polje bodisatvi je polje živih bića. 
Zašto je to tako? Bodisatva prigrljuje budino polje u istom stepenu u kom on 
uslovljava razvoj živih bića. On prigrljuje budino polje u istom stepenu u kom 
živa bića bivaju disciplinovana. On prigrljuje budino polje u istom stepenu u 
kom se, kroz ulazak u budino polje, živa bića upoznavaju sa budinom gnozom. 
On prigrljuje budino polje u istom stepenu u kom, kroz ulazak u to budino 
polje, živa bića uvećavaju svoje plemenite duhovne sposobnosti. Zašto je to 
tako? Plemeniti sinu, budino polje bodisatvi izvire iz ciljeva živih bića." 


"Na primer, Ratnakara, ako bi neko želeo da gradi u praznom prostoru, on 
bi mogao da nastavi uprkos činjenici da nije moguće izgraditi ili ukrasiti bilo 
šta u praznom prostoru. Upravo na isti način, ako bi bodisatva, koji zna 
veoma dobro da su sve stvari nalik praznom prostoru, želeo da izgradi budino 
polje da bi razvijao živa bića, on bi mogao da nastavi, uprkos činjenici da nije 
moguće izgraditi ili ukrasiti budino polje u praznom prostoru." 


"Ipak, Ratnakara, bodisatvino budino polje je polje pozitivne misli. Kada on 
postigne prosvetljenje, živa bića slobodna od licemerja i prevare biće rođena u 
njegovom budinom polju." 


"Plemeniti sine, bodisatvino budino polje je polje visoke rešenosti. Kada on 
postigne prosvetljenje, živa bića koja su žnjela dve zalihe i posadila korenove 
vrline biće rođena u njegovom budinom polju." 


"Bodisatvino budino polje je polje vrle primene. Kada on postigne prosvetl- 
jenje, živa bića koja žive po svim principima vrline biće rođena u njegovom 
budinom polju." 

"Bodisatvino budino polje je veličanstvenost začeća duha prosvetljenja. Kada 
on postigne prosvetljenje, živa bića koja zapravo učestvuju u Mahajani biće 


rođena u njegovom budinom polju." 


"Bodisatvino budino polje je polje velikodušnosti. Kada on postigne prosvetl- 


jenje, živa bića koja daju sav svoj imetak biće rođena u njegovom budinom 
polju." 


"Bodisatvino budino polje je polje moralnosti. Kada on postigne prosvetl- 
jenje, živa bića koja pozitivnim mislima prate put deset vrlina biće rođena u 
njegovom budinom polju." 


"Bodisatvino budino polje je polje tolerancije. Kada on postigne prosvetl- 
jenje, živa bića sa transcendencijom tolerancije, discipline, i superiorne ek- 
staze—stoga prelepi sa trideset i dva povoljna znaka— biće rođena u njegovom 
budinom polju." 


"Bodisatvino budino polje je polje napora. Kada on postigne prosvetljenje, živa 
bića koja posvećuju svoje napore postizanju vrline biće rođena u njegovom 
budinom polju." 


"Bodisatvino budino polje je polje meditacije. Kada on postigne prosvetljenje, 
živa bića koja su podjednako uravnotežena kroz meditaciju i svesnost biće 
rođena u njegovom budinom polju." 


"Bodisatvino budino polje je polje mudrosti. Kada on postigne prosvetljenje, 
živa bića koja su predodređena za dostizanje ultimativnog biće rođena u 
njegovom budinom polju." 


"Bodisatvino budino polje se sastoji od četiri nemerljivosti. Kada on postigne 
prosvetljenje, živa bića koja žive u skladu sa ljubavlju, samilošću, radošću, i 
nepristrasnošću biće rođena u njegovom budinom polju." 


"Bodisatvino budino polje se sastoji od četiri sredstava ujedinjenja. Kada on 
postigne prosvetljenje, živa bića koja se drže zajedno putem svih oslobađanja 
biće rođena u njegovom budinom polju." 


"Bodisatvino budino polje je veština u oslobađajućoj umetnosti. Kada on 
postigne prosvetljenje, živa bića koja su vešta u svim oslobađajućim umetnos- 
tima i aktivnostima biće rođena u njegovom budinom polju." 


"Bodisatvino budino polje se sastoji od trideset sedam pomagala za prosvetl- 
jenje. Kada on postigne prosvetljenje, živa bića koja posvećuju svoje napore 
prema četiri Žarišta svesnosti, četiri prava napora, četiri osnove magične moći, 
pet duhovnih sposobnosti, pet snaga, sedam faktora prosvetljenja, i osam 
grana svetog puta će biti rođena u njegovom budinom polju." 


"Bodisatvino budino polje je njegov um potpune posvećenosti. Kada on 
postigne prosvetljenje, ukrasi svih vrlina će se pojaviti u njegovom budinom 
polju." 


"Bodisatvino budino polje je doktrina koja iskorenjuje osam nedaća. Kada on 
postigne prosvetljenje, tri loše migracije će prestati, i u njegovom budinom 
polju neće biti takvih stvari kao što su osam nedaća." 


"Bodisatvino budino polje se sastoji od njegovog ličnog pridržavanja osnovnih 
propisa i njegove suzdržanosti u okrivljavanju drugih za njihove prestupe. 


Kada on postigne prosvetljenje, čak ni reč “zločin“ neće više nikada biti pomin- 
jana u njegovom budinom polju." 


"Bodisatvino budino polje je čistoća puta deset vrlina. Kada on postigne 
prosvetljenje, živa bića koja su sigurna u dugom životu, velika u bogatstvu, 
čedna u ponašanju, pojačana istinitim govorom, smirenog govora, slobodna 
od razornih intriga i spretna u pomirenju frakcija, prosvetljena u svojim 
konverzacijama, oslobođena od zavisti, oslobođena od zlobe, i obdarena 
savršenim pogledima biće rođena u njegovom budinom polju." 


"Stoga, plemeniti sine, kakva je bodisatvina proizvodnja duha prosvetljenja, 
isto takva je i njegova pozitivna misao. A kakva je njegova pozitivna misao, 
isto takva je i njegova vrla primena." 


"Njegova vrla primena je jednaka njegovoj visokoj rešenosti, njegova visoka 
rešenost je jednaka njegovoj odlučnosti, njegova odlučnost je jednaka njegovoj 
praksi, njegova praksa je jednaka njegovoj potpunoj posvećenosti, njegova 
potpuna posvećenost je jednaka njegovoj oslobađajućoj umetnosti, njegova 
oslobađajuća umetnost je jednaka njegovom razvoju živih bića, i njegov razvoj 
Živih bića je jednak čistoći njegovog budinog polja." 


"Čistoća njegovog budinog polja odražava čistoću živih bića; čistoća živih 
bića odražava čistoću njegove gnoze; čistoća njegove gnoze odražava čistoću 
njegove doktrine; čistoća njegove doktrine odražava čistoću njegove transcen- 
dentalne prakse; i čistoća njegove transcendentalne prakse odražava čistoću 
njegovog sopstvenog uma." 


Nakon toga, pod magičnim uticajem Bude, poštovani Šariputra je imao ovu 
misao: "Ako je budino polje čisto u onom opsegu u kom je um bodisatve čist, 
onda, kada se Šakjamuni Buda bavio karijerom bodisatve, njegov um mora da 
je bio nečist. Inače, kako bi ovo budino polje moglo da izgleda tako nečisto?" 


Buda, svestan misli poštovanog Sariputre, rekao mu je, "Sta misliš, Šariputra? 
Da li zato što su sunce i mesec nečisti, oni koji su slepi od rođenja ne mogu da 
ih vide?" 


Šariputra je odgovorio, "Ne, Gospode. Nije tako. Greška leži kod onih koji su 
slepi od rođenja, a ne kod sunca i meseca." 


Buda je izjavio, "Na isti način, Šariputra, činjenica da neka živa bića ne vide 
divan prikaz vrlina budinog polja Tatagate je zbog njihovog sopstvenog nez- 
nanja. To nije greška Tatagate. Šariputra, budino polje Tatagate je čisto, ali ga 
ti ne vidiš." 


Onda je Brama Šikin rekao poštovanom Šariputri, "Velečasni Šariputra, nemoj 
reći da je budino polje Tatagate nečisto. Velečasni Šariputra, budino polje 
Tatagate je čisto. Ja vidim da je divno prostranstvo budinog polja Gospoda 
Šakjamunija jednako po veličanstvenosti kao, na primer, boravišta najviših 
božanstava." 


Onda je poštovani Šariputra rekao Brami Šikinu, "Što se mene tiče, O Bramo, ja 


vidim ovu veliku zemlju, sa svojim brdima i dolinama, svojim trnjem, svojim 
provalijama, svojim vrhovima, i svojim ambisima, kao da je u potpunosti 
ispunjena smećem." 


Brama Šikin je odgovorio, "Činjenica da vidiš budino polje nalik ovome kao 
da je toliko nečisto, velečasni Šariputra, je siguran znak da postoje brda i 
doline u tvom umu i da tvoja pozitivna misao u vezi budine gnoze takođe 
nije čista. Velečasni Šariputra, oni čiji su umovi nepristrasni prema svim živim 
bićima i čije su pozitivne misli prema budinoj gnozi čiste, vide ovo budino 
polje savršeno čistim." 


Nakon toga je Gospod dotakao zemlju ovog galaktičkog univerzuma od 
milijardu svetova svojim velikim nožnim prstom, i odjednom je on bio trans- 
formisan u ogromnu masu dragulja, u veličanstveni niz od mnogo stotine 
hiljada klastera dragog kamenja, sve dok nije postao nalik univerzumu Tata- 
gate Ratnavjuhe, koji je nazvan Anantagunaratnavjuha. Sve osobe u celokup- 
nom skupu su bile ispunjene čudom, i svako je doživljavao sebe kako sedi na 
prestolu od lotosa obloženim draguljima. 


Onda, Buda je rekao poštovanom Šariputri, "Šariputra, da li vidiš ovu veličanstvenost 
vrlina budinog polja?" 


Šariputra je odgovorio, "Vidim ga, Gospode! Ovde ispred mene je prikaz 
veličanstvenosti kakvu nikada ranije nisam čuo niti video!" 


Buda je rekao, "Šariputra, ovo budino polje je uvek ovako čisto, ali Tatagata ga 
čini da izgleda kao da je iskvareno mnogim manama, da bi inferiorna živa bića 
doveo do stanja zrelosti. Na primer, Šariputra, bogovi Trajastrimša nebesa svi 
uzimaju svoju hranu iz jednog dragocenog suda, a ipak nektar koji ishranjuje 
svakog od njih se razlikuje u skladu sa razlikama u zaslugama koje je svaki 
od njih akumulirao. Slično, Šariputra, živa bića rođena u istom budinom 
polju vide veličanstvenost vrlina budinih polja Buda u skladu sa njihovim 
sopstvenim stepenima čistoće." 


Kada je ova veličanstvenost lepote vrlina budinog polja zasijala, osamdeset 
četiri hiljade bića je začelo duh nenadmašivog savršenog prosvetljenja, a pet 
stotine Ličavi omladinaca koji su bili u pratnji mladog Ličavi Ratnakare su svi 
postigli konformativnu trpeljivost ultimativne nerođenosti. 


Onda je Gospod povukao svoju čudesnu moć i odjednom je budino polje bilo 
vraćeno u svoj uobičajeni izgled. Onda su i ljudi i bogovi koji su bili sledbenici 
vozila učeništva pomislili, "Avaj! Sve konstruisane stvari su nepostojane." 


Time su trideset dve hiljade živih bića pročistili svoje besprekorno neiskrivl- 
jeno Darma-oko u vezi svih stvari. Osam hiljade bikšua je bilo oslobođeno 
od svojih mentalnih nečistoća, postigavši stanje negrabljenja. A osamdeset 
četiri hiljade živih bića koji su bili posvećeni veličanstvenosti budinog polja, 
nakon što su razumeli da su sve stvari po prirodi samo magične kreacije, svi su 
začeli u svojim sopstvenim umovima duh nenadmašivog, potpuno savršenog 
prosvetljenja. 

Žž 
Nezamisliva Veština Oslobađajuće Umetnosti 


U tom vremenu, živeo je u velikom gradu Vaišaliju određeni Ličavi, pod 
imenom Vimalakirti. Pošto je služio drevnim budama, on je generisao ko- 
renove vrline time što ih je poštovao i davao im darove. On je postigao 
toleranciju, kao i elokvenciju. Igrao se sa velikim superznanjima. Postigao 
je moć inkantacije i neustrašivost. Pokorio je sve demone i protivnike. Pro- 
dreo je u dubok put Darme. Bio je oslobođen kroz transcendenciju mudrosti. 
Pošto je svoju realizaciju integrisao sa veštinom oslobađajuće umetnosti, bio 
je ekspert u poznavanju misli i akcija živih bića. Poznavajući snagu ili sla- 
bost njihovih sposobnosti, i bivajući obdaren elokvencijom bez premca, on 
je podučavao Darmu prikladno svakom živom biću. Energično prigrlivši 
Mahajanu, razumeo ju je i ostvario je svoje zadatke sa velikom finesom. Živeo 
je manirom bude, a njegova superiorna inteligencija je bila široka kao okean. 
Bio je slavljen, poštovan, i pohvaljivan od strane svih buda i bio je poštovan od 
strane Indre, Brame, i svih Lokapala. Da bi razvijao živa bića svojom veštinom 
oslobađajuće umetnosti, on je živeo u velikom gradu Vaišaliju. 


Njegovo bogatstvo je bilo neiscrpno radi podržavanja siromašnih i bespo- 
moćnih. On se pridržavao čiste moralnosti da bi zaštitio nemoralne. Održavao 
je toleranciju i samokontrolu da bi pomirio bića koja su bila ljutita, surova, 
nasilna, i brutalna. Buktio je energijom da bi inspirisao ljude koji su bili lenji. 
Održavao je koncentraciju, svesnost, i meditaciju da bi podržao one pogođene 
mentalnim problemima. On je postigao odlučnu mudrost da bi podržao one 
koji nisu bili razboriti. 


Nosio je belu odeću svetovne osobe, a ipak je živeo besprekorno kao religiozni 
posvećenik. Živeo je kod kuće, ali je ostajao podalje od oblasti želja, oblasti 
čiste materije, i nematerijalne oblasti. Imao je sina, ženu, i ženske poslužitelje, 
a ipak je uvek sprovodio uzdržanost. Izgledalo je da je okružen slugama, 
a ipak je živeo u samoći. Izgledalo je da je ukrašen ornamentima, a ipak je 
uvek bio ukrašen povoljnim znakovima i oznakama. Izgledalo je da jede 
i pije, a ipak se uvek prehranjivao ukusom meditacije. Pojavljivao se na 
sportskim terenima i u kazanima, ali njegov cilj je uvek bio da sazreva one 
ljude koji su bili vezani za igre i kockanje. Posećivao je moderne spoljašnje 
učitelje, a ipak je uvek održavao nepokolebljivu lojalnost Budi. Razumeo je 
svetovne i transcendentalne nauke i ezoterijske prakse, a ipak je uvek uživao 
u zadovoljstvima Darme. On se mešao u sve gomile, a ipak je bio poštovan 
kao najistaknutiji od svih ljudi. 


Da bi bio u harmoniji sa ljudima, povezivao se sa starešinama, sa osobama 
srednjih godina, i sa mladima, a ipak je uvek govorio u skladu sa Darmom. 
Uključivao se u sve vrste biznisa, a ipak nije imao nikakvog interesa za profit 
ili posedovanje. Da bi obrazovao živa bića, pojavljivao bi se na raskrsnicama 
i na ćoškovima ulica, a da bi ih zaštitio, učestvovao je u vladi. Da bi ljude 
okrenuo od individualnih puteva i da bi ih usmerio ka Mahajani, pojavljivao 
se među slušaocima i učiteljima Darme. Da bi razvijao decu, posećivao je sve 
škole. Da bi demonstrirao zla koja želja donosi, on je čak ulazio i u javne kuće. 

Da bi postavio pijance u ispravno stanje svesti, ulazio je u sve birtije. 


On je bio poštovan kao trgovac među trgovcima zato što je demonstrirao 
prioritet Darme. Bio je poštovan kao gazda među gazdama zato što se odrekao 
agresivnosti vlasništva. Bio je poštovan kao ratnik među ratnicima zato što je 
gajio izdržljivost, odlučnost, i moralnu čvrstinu. Bio je poštovan kao braman 
među bramanima zato što je suzbijao ponos, taštinu i aroganciju. Bio je 
poštovan kao zvaničnik među zvaničnicima zato što je funkcionisanje vlade 
regulisao u skladu sa Darmom. Bio je poštovan kao princ prinčeva zato što je 
preokrenuo njihovu vezanost za kraljevska zadovoljstva i suverenu moć. Bio 
je poštovan kao komornik u kraljevskom haremu zato što je dovodio mlade 
dame do spiritualne zrelosti. 


Bio je kompatibilan sa običnim ljudima zato što je cenio izuzetnost običnih 
zasluga. Bio je poštovan kao Indra među Indrama zato što im je pokazivao 
privremenost njihovog gospodstva. Bio je poštovan kao Brama među Bra- 
mama zato što im je pokazivao posebnu izuzetnost gnoze. Bio je poštovan 
kao Lokapala među Lokapalama zato što je kultivisao razvoj svih živih bića. 


Tako je živeo Ličavi Vimalakirti u velikom gradu Vaišaliju, obdaren beskon- 
ačnim znanjem veštine oslobađajućih umetnosti. 


U tom vremenu, na osnovu ove iste veštine oslobađajuće umetnosti, Vi- 
malakirti je manifestovao sebe kao da je bolestan. Da bi se raspitali o nje- 
govom zdravlju, kralj, zvaničnici, lordovi, omladina, bramani, veleposednici, 
biznismeni, građani, seljaci, i hiljade drugih živih bića došli su iz velikog 
grada Vaišalija i svratili do onesposobljenog. Kada su stigli, Vimalakirti ih je 
podučavao Darmi, počevši svoje izlaganje razmatrajući stvarnost četiri glavna 
elementa: 


"Prijatelji, ovo telo je toliko nepostojano, lomljivo, nedostojno poverenja, i 
slabašno. Ono je toliko nebitno, prolazno, kratkovečno, puno bola, ispunjeno 
bolestima, i podložno promenama. Zato, moji prijatelji, pošto je ovo telo samo 
sud za mnoge bolesti, mudri ljudi se ne oslanjaju na njega. Ovo telo je kao 
lopta pene, nesposobna da podnese bilo kakav pritisak. Ono je kao mehur 
vode koji ne ostaje dugo. Ono je kao fatamorgana, rođeno iz apetita strasti. 
Ono je kao stablo drveta trputca, koje nema jezgro. Avaj! Ovo telo je kao 
mašina, kao spona kostiju i tetiva. Ono je kao magična iluzija, koja se sastoji 
od falsifikata. Ono je kao san, pošto je nestvarna vizija. Ono je kao odraz, 
pošto je slika prošlih akcija. Ono je kao eho, pošto je zavisno od uslovljavanja. 
Ono je kao oblak, pošto je karakterizovano turbulencijom i razgradnjom. Ono 
je kao blesak munje, pošto je nestabilno i propada iz trena u tren. Telo je bez 
vlasnika, pošto je proizvod mnoštva uslova." 


"Ovo telo je inertno, kao zemlja; bez sopstva, kao voda; beživotno, kao vatra, 
bezlično, kao vetar; i nematerijalno kao prostor. Ovo telo je nestvarno, pošto je 
kolokacija četiri glavna elementa. Ono je prazno, ne postoji kao sopstvo ili kao 
nešto zaposednuto sopstvom. Ono je neživo, pošto je kao trava, drveće, zidovi, 
grumenovi zemlje, i iluzije. Ono je bezosećajno, pošto se tera kao vodenica. 
Ono je prljavo, pošto je aglomeracija gnoja i izlučevina. Ono je lažno, pošto je 

predodređeno da bude slomljeno i uništeno, uprkos tome što se maže i masira. 
Ono je pogođeno sa četiristo četiri bolesti. Ono je kao drevni bunar, neprestano 
preplavljivan starošću. Njegovo trajanje nikada nije sigurno—siguran je samo 
njegov kraj u smrti. Ovo telo je kombinacija agregata, elemenata, i čulnih 
organa, koji su uporedivi sa ubicama, otrovnim zmijama, i praznim gradom, 
tim redom. Zato biste trebali da budete odbijeni ovakvim telom. Stoga, trebali 
biste da očajavate zbog njega i da probudite svoje divljenje za telo Tatagate." 


"Prijatelji, telo tatagate je telo Darme, rođeno iz gnoze. Telo tatagate je rođeno 
iz zaliha zasluga i mudrosti. Ono je rođeno iz moralnosti, koncentracije, 
mudrosti, oslobađanja, i znanja i vizije oslobađanja. Ono je rođeno iz ljubavi, 
samilosti, radosti, i nepristrasnosti. Ono je rođeno iz milosrđa, discipline, i 
samokontrole. Ono je rođeno iz puta deset vrlina. Ono je rođeno iz strpljenja 
i nežnosti. Ono je rođeno iz korenova vrline posađenih čvrstim naporima. 
Ono je rođeno iz koncentracija, oslobađanja, meditacija, i apsorpcija. Ono je 
rođeno iz učenja, mudrosti, i oslobađajuće umetnosti. Ono je rođeno iz trideset 
sedam pomagala za prosvetljenje. Ono je rođeno iz mentalnog mirovanja i 
transcendentalne analize. Ono je rođeno iz deset moći, četiri neustrašivosti, i 
osamnaest specijalnih kvaliteta. Ono je rođeno iz svih transcendencija. Ono je 
rođeno iz nauka i superznanja. Ono je rođeno iz napuštanja svih zlih kvaliteta, 
i sakupljanja svih dobrih kvaliteta. Ono je rođeno iz istine. Ono je rođeno iz 
stvarnosti. Ono je rođeno iz svesne svesnosti." 


"Prijatelji, telo tatagate je rođeno iz bezbrojnih dobrih poslova. Prema ovakvom 
telu biste trebali da okrenete svoje težnje, i, da biste eliminisali bolest strasti 
svih živih bića, trebali biste da začnete duh nenadmašivog, savršenog prosvetl- 
jenja." 


Dok je Ličavi Vimalakirti ovako podučavao Darmu onima koji su došli da 
se raspitaju o njegovoj bolesti, mnogo stotine hiljada živih bića je začelo duh 
nenadmašivog, savršenog prosvetljenja. 

3 
Nevoljnost Učenika i Bodisatvi da Posete Vimalakirtija 


Onda je Ličavi Vimalakirti pomislio u sebi, "Ja sam bolestan, ležim u svom 
krevetu u bolovima, a ipak me Tatagata, arhat, savršeno ostvareni Buda, ne 
razmatra niti sažaljeva nada mnom, i ne šalje nikoga da se raspita o mojoj 
bolesti." 


Gospod je znao za ovu misao u umu Vimalakirtija i rekao je poštovanom 
Sariputri, "Sariputra, idi da se raspitaš o bolesti Ličavi Vimalakirtija." 


Prozvan na ovaj način, poštovani Šariputra je odgovorio Budi, "Gospode, ja 
sam zaista nevoljan da odem da upitam Ličavi Vimalakirtija o njegovoj bolesti. 
Zašto? Sećam se jednog dana, dok sam sedeo ispod drveta u šumi, apsorbovan 
u kontemplaciji, kada je Ličavi Vimalakirti došao ispod tog drveta i rekao mi je, 
"Velečasni Šariputra, ovo nije način da sebe apsorbuješ u kontemplaciji. Trebalo 
bi da se apsorbuješ u kontemplaciji tako da se niti telo niti um ne pojavljuju 
bilo gde u trima oblastima. Trebalo bi da se apsorbuješ u kontemplaciji na 
takav način da možeš da manifestuješ sva obična ponašanja bez da napustiš 
prestajanje. Trebalo bi da se apsorbuješ u kontemplaciji na takav način da 
možeš da manifestuješ prirodu obične osobe bez da napustiš svoju kultivisanu 
duhovnu prirodu. Trebalo bi da se apsorbuješ u kontemplaciji tako da se 
um niti primiruje unutra niti pokreće ka van prema spoljašnjim formama. 
Trebalo bi da se apsorbuješ u kontemplaciji na takav način da se trideset i 
sedam pomagala za prosvetljenje manifestuju bez otklona prema bilo kakvim 
ubeđenjima. Trebalo bi da se apsorbuješ u kontemplaciji na takav način 
da budeš prepušten u oslobađanju bez napuštanja strasti koje su provincija 
sveta." 


"Velečasni Sariputra, oni koji sebe apsorbuju u kontemplaciji na takav način 
označavaju se od strane Gospoda da su istinski apsorbovani u kontemplaciji.“" 


"Gospode, kada sam čuo ovo učenje, nisam bio u stanju da odgovorim i ostao 
sam tih. Zbog toga, ja sam nevoljan da odem da upitam tog dobrog čoveka o 
njegovoj bolesti." 


Onda je Buda rekao poštovanom Mahamaudgaljajani, "Maudgaljajana, odi do 
Ličavi Vimalakirtija da se raspitaš o njegovoj bolesti." 


Maudgaljajana je odgovorio, "Gospode, ja sam zaista nevoljan da odem do 
Ličavi Vimalakirtija da se raspitam o njegovoj bolesti. Zašto? Sećam se jednog 
dana kada sam podučavao Darmu kućevlasnicima na trgu u velikom gradu 
Vaišaliju, i Ličavi Vimalakirti je došao i rekao mi je, “Velečasni Maudgaljajana, 
to nije način da se podučava Darma kućevlasnicima u njihovim belim odorama. 
Darma se mora podučavati u skladu sa stvarnošću.“ 


"Velečasni Maudgaljajana, Darma je bez živog bića, zato što je slobodna od 
prašine živih bića. Ona je bez sopstva, zato što je slobodna od prašine želje. 
Ona je bez života, zato što je slobodna od rođenja i smrti. Ona je bez osobe, 

zato što se oslobađa od prošlih izvora i budućih sudbina.“ 


"Darma je mir i pacifikacija, zato što je slobodna od želje. Ona ne postaje 
objekat, zato što je slobodna od reči i slova; ona je neizreciva, i nadilazi svaki 
pokret uma.“" 


"Darma je sveprisutna, zato što je nalik beskonačnom prostoru. Ona je bez 
boje, oznake, ili oblika, zato što je slobodna od svih procesa. Ona je bez 
koncepta "moje", zato što je slobodna od uobičajenog pojma posedovanja. 
Ona je bez ideacije, zato što je slobodna od uma, misli, ili svesnosti. Ona je 
neuporediva, zato što nema antitezu. Ona je bez pretpostavke uslovljenosti, 
zato što se ne povinuje uzrocima." 


"Ona prožima jednako sve stvari, zato što su sve uključene u konačnoj oblasti. 
Ona se povinuje stvarnosti putem procesa nepovinovanja. Ona boravi na 
granici stvarnosti, jer je savim bez fluktuacija. Ona je nepokretna, zato što je 
nezavisna od šest objekata čula. Ona je bez dolazaka i odlazaka, jer nikada ne 
stoji mirno. Ona je sačinjena od praznine; ona je izuzetna kroz bezznačnost; 
i zbog bezželjnosti je slobodna od pretpostavke i odbijanja. Ona je bez us- 
postavljanja i odbacivanja, bez rođenja ili uništavanja. Ona je bez bilo kakve 
fundamentalne svesnosti, nadilazeći opseg oka, uha, nosa, jezika, tela, i misli. 
Ona je bez visokosti i niskosti. Ona boravi bez pokreta ili aktivnosti." 


"Velečasni Mahamaudgaljajana, kako bi moglo postojati učenje u vezi sa 
ovakvom Darmom? Velečasni Mahamaudgaljajana, čak i izraz “podučavanje 
Darme' je drzak, a oni koji je slušaju slušaju drskost. Velečasni Maudgaljajana, 
tamo gde nema drskih reči, nema ni učitelja Darme, nema nikog da sluša, 
i nikog da razume. To je kao kada bi iluzorna osoba podučavala Darmu 
iluzornim ljudima.“ 


"Zbog toga, trebao bi da podučavaš Darmu držeći svoj um na ovome. Tre- 
bao bi da budeš vešt u vezi sa duhovnim sposobnostima živih bića. Putem 
ispravnog viđenja oka mudrosti, manifestujući veliku samilost, priznavajući 
blagonaklonu aktivnost Bude, pročišćujući svoje namere, razumevajući defini- 
tivne izražaje Darme, trebao bi da podučavaš Darmu tako da kontinuitet Tri 


Dragulja nikada ne bude prekinut." 


"Gospode, kada je Vimalakirti izložio na ovaj način, osamsto kućevlasnika iz 
gomile je začelo duh nenadmašivog savršenog prosvetljenja, i ja sam ostao 
bez reči. Zbog toga, Gospode, ja sam zaista nevoljan da odem do ovog dobrog 
čoveka i raspitam se o njegovoj bolesti." 


Onda je Buda rekao poštovanom Mahakasjapi, "Mahakasjapa, odi ti do Ličavi 
Vimalakirtija da se raspitaš o njegovoj bolesti." 


"Gospode, ja sam zaista nevoljan da odem do Ličavi Vimalakirtija da se raspi- 
tam o njegovoj bolesti. Zašto? Sećam se jednog dana, kada sam prosio hranu 
u ulici gde žive siromašni, Ličavi Vimalakirti je došao i rekao mi, "Velečasni 
Mahakasjapa, izbegavati kuće bogataša i favorizovati kuće siromašnih—to 

je pristrasnost u dobročinstvu. Velečasni Mahakasjapa, trebao bi da razmis- 
liš o činjenici jednakosti stvari, i trebao bi da prosiš hranu razmatrajući sva 
živa bića u svim vremenima. Trebao bi da prosiš svoju hranu u svesnosti 
konačnog nepostojanja hrane. Trebao bi da prosiš hranu radi eliminisanja ma- 
terijalizma kod drugih. Kada uđeš u grad, trebao bi da imaš na umu njegovu 
stvarnu prazninu, a ipak trebao bi da nastaviš da ideš kroz njega da bi razvijao 
muškarce i žene. Trebao bi da ulaziš u domove kao da ulaziš u porodicu Bude. 
Trebao bi da prihvatiš hranu ne uzimajući ništa. Trebao bi da vidiš formu kao 
čovek slep od rođenja, da čuješ zvukove kao da su ehoi, da mirišeš mirise kao 
da su vetrovi, da doživljavaš ukuse bez bilo kakvog razlikovanja, da dodiruješ 
opipljive stvari u svesnosti konačnog nedostatka kontakta u gnozi, i da znaš 
stvari sa svesnošću iluzornog bića. Ono što je bez unutrašnje supstance i bez 
dodeljene supstance ne gori. A ono što ne gori neće biti ugašeno." 


""Starešino Mahakasjapa, ako možeš, uravnotežen u osam oslobođenja bez 
nadilaženja osam izopačenih puteva, da uđeš u istovetnost stvarnosti putem 
istovetnosti izopačenosti, i ako možeš, iz samo jedne merice isprošene hrane, 
da daš dar svim živim bićima i da daš dar svim plemenitim osobama i budama, 
onda i ti sam možeš jesti. Tako, kada jedeš, nakon što si dao dar, trebao bi da 
ne budeš pod uticajem poremećaja niti slobodan od poremećaja, niti uključen 
u koncentraciju niti slobodan od koncentracije, niti živeći u svetu niti boraveći 
u oslobođenju. Štaviše, oni koji daju takvu isprošenu hranu, velečasni, nemaju 
ni velike zasluge ni male zasluge, ni dobitak ni gubitak. Oni bi trebali da prate 
put buda, ne put učenika. Samo na ovaj način, Starešino Mahakasjapa, praksa 
obedovanja isprošene hrane ima smisla." 


"Gospode, kada sam čuo ovo učenje, bio sam zapanjen i pomislio sam: “Pošto- 
vanje svim bodisatvama! Ako svetovni bodisatva može biti obdaren takvom 
elokvencijom, ima li koga ko ne bi začeo duh neprevaziđenog savršenog 
prosvetljenja? Od tog vremena pa nadalje, više ne preporučujem vozilo 
učeništva, ni vozilo usamljenih mudraca, već preporučujem Mahajanu. I tako, 
Gospode, ja sam nevoljan da odem do ovog dobrog čoveka da se raspitam o 
njegovom zdravlju.“ 


Onda je Buda rekao poštovanom Subutiju, "Subuti, odi do Ličavi Vimalakirtija 
da se raspitaš o njegovoj bolesti." 


Subuti je odgovorio, "Gospode, ja sam zaista nevoljan da odem do ovog 
dobrog čoveka da se raspitam o njegovoj bolesti. Zašto? Moj Gospode, sećam 
se jednog dana, kada sam otišao u kuću Ličavi Vimalakirtija u velikom gradu 
Vaišaliju da prosim svoju hranu, on je uzeo moju posudu i ispunio je nekom 
izvrsnom hranom i rekao mi je “Velečasni Subuti, uzmi ovu hranu ako razumeš 
istovetnost svih stvari kroz istovetnost materijalnih objekata, i ako razumeš 
istovetnost Budinih kvaliteta kroz istovetnost svih stvari. Uzmi ovu hranu ako, 
bez napuštanja želje, mržnje, i gluposti, možeš da izbegneš da se povežeš sa 
njima; ako možeš da pratiš stazu jednog puta bez da ikada poremetiš egoističke 
poglede; ako, ne pokorivši neznanje i žudnju za postojanjem, niti proizvevši 
znanje i oslobađanje, i gde je tvoje oslobađanje isto kao jednakost neprekinutih 

grehova, ti nisi ni oslobođen ni vezan; ako ne vidiš četiri plemenite istine, a 
ipak nisi taj koji "nije video istinu"; ako ti takođe nisi ni "onaj ko je postigao 
ostvarenje" ni "obična osoba", pri čemu nisi eliminisao kvalitete "obične osobe"; 
ako nisi plemenit čovek, a nisi ni neplemenit čovek; ako, i pored toga što si u 
prisutnosti svih stvari, ti si slobodan od bilo kog pojma "svih stvari".“" 

"Uzmi ovu hranu, velečasni Subuti, ako, bez da vidiš Budu, čuješ Darmu, 
ili služiš Sangi, ti živiš religioznim životom pod vođstvom šest spoljašnjih 
učitelja; naime, Purana Kasjape, Maskarin Gošaliputre, Samđajin Vairatiputre, 
Kakuda Katjajane, Ađita Kešakambale i Nirgranta Đnatiputre, i pratiš puteve 
koji oni propisuju." 


"Uzmi ovu hranu, velečasni Subuti, ako, razmatrajući sve lažne poglede, ti 
ne nalaziš ni ekstreme ni sredinu; ako, vezan za osam nedaća, ti ne zadobijaš 
povoljne uslove; ako, asimilirajući strasti, ti ne postižeš purifikaciju; ako je 
nepristrasnost svih živih bića tvoja nepristrasnost, velečasni; ako oni koji tebi 
daju darove ne bivaju time pročišćeni; ako oni koji ti nude hranu, velečasni, 
i dalje padaju u tri loše migracije; ako se povezuješ sa svim Marama; ako 
uživaš u svim strastima; ako je priroda strasti priroda velečasnog; ako imaš 
neprijateljsko osećanje prema svim živim bićima; ako prezireš sve bude; ako 
kritikuješ sva učenja Buda; ako se ne oslanjaš na Sangu; i na kraju, ako nikada 
ne ulaziš u ultimativno oslobađanje." 


"Gospode, kada sam čuo ove reči Ličavi Vimalakirtija, ja sam se pitao šta 
treba da kažem i šta da uradim, ali bio sam potpuno u mraku. Ostavivši 
posudu, spremao sam se da napustim kuću kada mi je Ličavi Vimalakirti 
rekao, “Velečasni Subuti, nemoj da se bojiš ovih reči, i pokupi svoju posudu. 
Šta ti misliš, velečasni Subuti? Kada bi to bila inkarnacija stvorena od strane 
Tatagate koja je izgovorila ovo tebi, da li bi bio uplašen?" 


"Odgovorio sam, “Ne zaista, plemeniti gospodine!“ On je onda rekao, “Velečasni 
Subuti, priroda svih stvari je kao iluzija, kao magična inkarnacija. Tako da 
ne bi trebao da ih se plašiš. Zašto? Sve reči takođe imaju tu prirodu, i stoga 
mudri ljudi nisu vezani za reči, niti ih se boje. Zašto? Sav jezik naposletku ne 
postoji, osim kao oslobađanje. Priroda svih stvari je oslobađanje.“ 


"Kada je Vimalakirti izložio na ovaj način, dve stotine bogova je zadobilo 
čistu doktrinalnu viziju u vezi svih stvari, bez nejasnoća ili oskrnavljenja, i 
pet stotine bogova je zadobilo konformativnu toleranciju. Što se mene tiče, ja 
sam bio bez reči i nisam mogao da mu odgovorim. Stoga, Gospode, ja sam 
nevoljan da odem do ovog dobrog čoveka da se raspitam o njegovoj bolesti." 


Onda je Buda rekao poštovanom Purnamaitrajaniputri, "Purna, odi do Ličavi 
Vimalakirtija da se raspitaš o njegovoj bolesti." 


Purna je odgovorio, "Gospode, ja sam zaista nevoljan da odem do ovog dobrog 
čoveka da se raspitam o njegovoj bolesti. Zašto? Gospode, sećam se jednog 
dana, kada sam podučavao neke mlade monahe Darmi u velikoj šumi, Ličavi 
Vimalakirti je došao tamo i rekao mi je, “Velečasni Purna, prvo se skoncentriši, 

razmotri umove ovih mladih monaha, i onda ih podučavaj Darmi! Nemoj 
da stavljaš trulu hranu u posudu od dragulja! Najpre razumi sklonosti ovih 
monaha, i nemoj da mešaš neprocenjive safire sa staklenim perlama!“" 


"Velečasni Purna, bez da ispitaš duhovne sposobnosti živih bića, nemoj da 
pretpostavljaš jednostranost njihovih sposobnosti; nemoj da ranjavaš one koji 
su bez rana; nemoj da namećeš uzak put onima koji streme velikom putu; 
nemoj pokušavati da izliješ veliki okean u otisak kopita vola; nemoj pokušavati 
da staviš Planinu Sumeru u zrno slačice; nemoj mešati briljantnost sunca sa 
svetlošću svica; i nemoj izlagati one koji se dive urliku lava zavijanju šakala!“" 


"Velečasni Purna, svi ovi monasi su ranije bili uključeni u Mahajanu ali su 
zaboravili duh prosvetljenja. Zato nemoj da ih upućuješ na vozilo učeništva. 
Vozilo učeništva nije ultimativno validno, i vi učenici ste kao ljudi slepi od 
rođenja što se tiče prepoznavanja stepena duhovnih sposobnosti živih bića.“ 


"U tom trenutku, Ličavi Vimalakirti je ušao u takvu koncentraciju da je 
prouzrokovao da se ti monasi sete svojih različitih ranijih života u kojima 
su oni već proizveli korenove vrline služeći pet stotine buda u ime savršenog 
prosvetljenja. Onog časa kada su im njihovi sopstveni duhovi prosvetljenja 
postali jasni, oni su se poklonili stopalima tog dobrog čoveka i spojili dlanove 
u znak poštovanja. On ih je podučio Darmi i oni su svi postigli stepen 
nepovratnosti od neprevaziđenog, savršenog prosvetljenja. Tada sam sh- 
vatio da, "Učenici, koji ne znaju misli ili stremljenja drugih, nisu u stanju da 
podučavaju Darmu nikome. Zašto? Ovi učenici nisu eksperti u razlikovanju 
superiornosti i inferiornosti duhovnih sposobnosti živih bića, i oni nisu uvek u 
stanju koncentracije kao što je Tatagata, arhat, savršeno ostvareni Buda.“ Zbog 
toga, Gospode, ja sam nevoljan da odem do tog dobrog čoveka da se raspitam 
za njegovo zdravlje." 


Buda je onda rekao poštovanom Mahakatjajani, "Katjajana, odi do Ličavi 
Vimalakirtija da se raspitaš o njegovoj bolesti." 


Katjajana je odgovorio, "Gospode, ja sam zaista nevoljan da odem do tog 
dobrog čoveka da se raspitam za njegovu bolest. Zašto? Gospode, ja se 
sećam jednog dana kada sam, nakon što je Gospod dao monasima neka kratka 
uputsva, definisao izraze iz tog izlaganja podučavajući značenje nestalnosti, 
patnje, stanja bez sopstva, i mira; Ličavi Vimalakirti je došao tamo i rekao 
mi je, “Velečasni Mahakatjajana, nemoj da podučavaš ultimativnu stvarnost 
obdarenu aktivnošću, produkcijom, i destrukcijom! Velečasni Mahakatjajana, 
ništa nije nikada bilo uništeno, nije sada uništeno, niti će ikada biti uništeno. 
Takvo je značenje "nestalnosti". Značenje realizacije nerođenosti, kroz real- 
izaciju praznine pet agregata, je značenje "patnje". Činjenica nedualnosti 
sopstva i stanja bez sopstva je značenje "stanja bez sopstva". Ono što nema 
urođenu supstancu i nema nikakvu drugu vrstu supstance ne gori, a ono što 


"on 


ne gori nije ugašeno; ovakav nedostatak ugašenosti je značenje "mira". 


"Kada je izložio na ovaj način, umovi monaha su bili oslobođeni od njihovih 

oskrnavljenja i ušli su u stanje neprianjanja. Zbog toga, Gospode, ja sam 
nevoljan da odem do tog dobrog čoveka i da se raspitam o njegovoj bolesti." 


Onda je Buda rekao poštovanom Anirudi, "Aniruda, odi do Ličavi Vimalakir- 
tija da se raspitaš o njegovoj bolesti." 


"Moj Gospode, ja sam zaista nevoljan da odem do tog dobrog čoveka da se 
raspitam o njegovoj bolesti. Zašto? Sećam se, Gospode, jednog dana kada sam 
bio u šetnji, velliki Brama nazvan Šubavjuha i deset hiljade drugih Brama koji 
su ga pratili su osvetlili mesto svojim zračenjem i, nakon što su se poklonili 
mojim stopalima, povukli se sa jedne strane i upitali me, “Velečasni Aniruda, 
ti si proglašen od strane Bude kao najistaknutiji među onima koji poseduju 
božansko oko. Do koje se daljine božanska vizija poštovanog Anirude pro- 
stire?' Ja sam odgovorio, “Prijatelji, vidim celokupni galaktički univerzum 
Gospoda Šakjamunija od milijardu svetova isto tako jasno kao što čovek obične 
vizije vidi Haritaki orah na dlanu svoje ruke.“ Kada sam izrekao te reči, Ličavi 
Vimalakirti je došao tamo i nakon što se poklonio mojim stopalima, rekao mi 
je, Velečasni Aniruda, da li je tvoje božansko oko složeno po svojoj prirodi? 
Ili je nesloženo po svojoj prirodi? Ako je složeno po svojoj prirodi, ono je isto 
kao superznanje sledbenika eksternalističkih pravaca. Ako nije složeno po 
svojoj prirodi, onda nije konstruisano i, kao takvo, nema sposobnost viđenja. 
Onda, kako vidiš, O starešino?“" 


"Na ove reči, zanemeo sam, i Brama je takođe bio zadivljen da čuje ovo učenje 
od tog dobrog čoveka. Nakon što se poklonio njemu, rekao je, "Ko onda na 
ovom svetu poseduje božansko oko?" 


"Vimalakirti je odgovorio, “Na svetu, samo bude su ti koji poseduju božansko 
oko. Oni vide sva budina polja bez da ikada napuste svoje stanje koncentracije 
i bez da budu poremećeni dualnošću.“" 


"Nakon što su čuli ove reči, deset hiljade Brama je bilo inspirisano visokom 
odlučnošću i oni su začeli duh nenadmašivog, savršenog prosvetljenja. Nakon 
što su odali počast i poštovanje i meni i tom dobrom čoveku, nestali su. Što 
se mene tiče, ja sam ostao nem, i stoga nisam voljan da odem do tog dobrog 
čoveka da se raspitam o njegovoj bolesti." 


Buda je onda rekao poštovanom UPpaliju, "Upali, odi do Ličavi Vimalakirtija 
da se raspitaš o njegovoj bolesti." 


Upali je odgovorio, "Gospode, ja sam zaista nevoljan da odem do tog dobrog 
čoveka da se raspitam o njegovoj bolesti. Zašto? Gospode, ja se sećam da 
su jednog dana bila dva monaha koji su uradili neki prekršaj i bili su isuviše 
posramljeni da se pojave pred Gospodom, tako da su došli do mene i rekli 
su, “Velečasni Upali, obojica smo izvršili prekršaj ali smo previše posramljeni 
da se pojavimo pred Budom. Poštovani Upali, ljubazno otkloni naše teskobe 
time što ćeš nas osloboditi ovih prekršaja." 

"Gospode, dok sam govorio tim monasima nekakvo religiozno izlaganje, 
Ličavi Vimalakirti je došao tamo i rekao mi je, “Velečasni Upali, nemoj da dalje 
pogoršavaš grehove ova dva monaha. Bez da ih zbunjuješ, olakšaj njihovu 
grižu savesti. Velečasni Upali, greh ne treba da se shvata iznutra, niti spolja, 
niti između. Zašto? Buda je rekao, "Živa bića su pogođena strastima misli, i 
ona su pročišćena pročišćenjem misli." 

"Velečasni Upali, um nije ni unutra ni spolja, niti treba da se shvati kao nešto 
između. Greh je potpuno isti kao i um, i sve stvari su potpuno iste kao i greh. 
One ne izbegavaju ovu istu stvarnost." 


"Velečasni Upali, priroda uma, putem koje tvoj um, velečasni, biva oslobođen—da 
li ona ikada postaje pogođena?" 


"Nikada'“, odgovorio sam." 
"Velečasni Upali, umovi svih živih bića imaju tu istu prirodu. 


Velečasni Upali, konceptualizacija je potpuna pogođenost, a nekonceptual- 
izacija i nerazlikovanje je njihova prava priroda. Zabluda je potpuna pogođenost, 
a stanje bez zablude je njihova prava priroda. Pretpostavka sopstva je potpuna 
pogođenost, a stanje bez sopstva je njihova prava priroda. Velečasni Upali, 
sve stvari su bez produkcije, destrukcije i trajanja, kao magične iluzije, oblaci, i 
munje; sve stvari su prolazne, ne ostaju čak ni za tren; sve stvari su kao snovi, 
halucinacije, i nestvarne vizije; sve stvari su kao odraz meseca u vodi i kao 
slika u ogledalu; one su rođene iz mentalne konstrukcije. Oni koji znaju ovo 
se nazivaju pravim pristalicama discipline, a oni koji su disciplinovani na taj 
način su zaista dobro disciplinovani." 


"Onda su ta dva monaha rekla, “Ovaj kućevlasnik je ekstremno dobro ob- 
daren mudrošću. Velečasni Upali, koji je proglašen od strane Gospoda kao 
najistaknutiji među pristalicama discipline, ne može da se meri s njim." 


"Ja sam onda rekao dvojici monaha, 'Nemojte da razmatrate misao da je on 
samo kućevlasnik! Zašto? Sa izuzetkom samog Tatagate, ne postoji ni jedan 
učenik ili bodisatva koji je sposoban da se takmiči sa njegovom elokvencijom 
ili da parira briljantnosti njegove mudrosti.“ 


"Nakon toga, dva monaha, izbavljeni od njihovih teskoba i inspirisani visokom 
odlučnošću, začeli su duh nenadmašivog, savršenog prosvetljenja. Poklonivši 
se tom dobrom čoveku, načinili su želju: “Neka sva živa bića postignu elokven- 
ciju kao što je ova!“ Stoga, nevoljan sam da odem do tog dobrog čoveka da se 
raspitam o njegovoj bolesti." 


Buda je onda rekao poštovanom Rahuli, "Rahula, odi do Ličavi Vimalakirtija 
da se raspitaš o njegovoj bolesti." 


Rahula je odgovorio, "Gospode, ja sam zaista nevoljan da odem do tog dobrog 
čoveka da se raspitam o njegovoj bolesti. Zašto? Gospode, sećam se da 
su jednog dana mnogo mladih Ličavi gospodina došlo do mesta gde sam 

bio i rekli su mi, “Velečasni Rahula, ti si sin Gospoda, i, pošto si se odrekao 
kraljevstva univerzalnog monarha, napustio si svet. Kakve si vrline i koristi 
video od napuštanja sveta?" 


"Dok sam ih podučavao na propisan način o koristima i vrlinama odricanja 
od sveta, Ličavi Vimalakirti je došao tamo i, nakon što me je pozdravio, rekao 
je, "Velečasni Rahula, ti ne bi trebao da podučavaš o koristima i vrlinama 
odricanja na način kako to činiš. Zašto? Odricanje je po sebi samo odsustvo 
vrlina i koristi. Velečasni Rahula, čovek može da govori o koristima i vrlinama 
kod složenih stvari, ali odricanje je nesloženo, i ne može se javiti pitanje o 
koristima i vrlinama u odnosu na ono što je nesloženo. Velečasni Rahula, 
odricanje nije materijalno, već je slobodno od materije. Ono je slobodno od 
ekstremnih pogleda o početku i kraju. Ono je put oslobađanja. Mudraci 
ga hvale, plemeniti ga prigrljuju, i ono prouzrokuje poraz svih Mara. Ono 
i podržava pet duhovnih sposobnosti. Odricanje je potpuno bezopasno za 
druge ljude i nije krivotvoreno zlim stvarima. Ono disciplinuje spoljašnje 
sledbenike, nadilazeći sve veroispovesti. Ono je most preko močvare želje, bez 
hvatanja, i oslobođeno je od navika "ja" i "moje". Ono je bez vezanosti i bez 
poremećaja, eliminišući sva komešanja. Ono disciplinuje čovekov sopstveni 
um i štiti umove drugih. Ono favorizuje mentalno mirovanje i stimuliše 
transcendentalnu analizu. Ono je besprekorno u svim aspektima i tako se 
naziva odricanjem. Oni koji napuste svetovno na ovaj način se nazivaju 
"onima koji su se istinski odrekli sveta". Mladići, odreknite se sveta u svetlosti 
ovog jasnog učenja! Pojava Bude je ekstremno retka. Ljudski život obdaren 
razonodom i prilikama je veoma teško dobiti. Biti ljudsko biće je veoma 
dragoceno.“" 


"Mladići su prigovorili: “Ali, kućevlasniku, mi smo čuli kako Tatagata izjavljuje 
da čovek ne bi trebao da se odrekne sveta bez dozvole svojih roditelja.“" 


"Vimalakirti je odgovorio: Mladići, trebali biste intenzivno da kultivišete sebe 
da biste začeli duh nenadmašivog, savršenog prosvetljenja. To će samo po 
sebi biti vaše odricanje i visoko rukopoloženje!“" 


"Nakon toga, trideset dvojica među Ličavi mladićima je začelo duh nenad- 
mašivog, savršenog prosvetljenja. Zbog toga, Gospode, ja sam nevoljan da 
odem do tog dobrog čoveka da se raspitam o njegovoj bolesti." 


Buda je onda rekao poštovanom Anandi, "Ananda, odi do Ličavi Vimalakirtija 
da se raspitaš o njegovoj bolesti." 


Ananda je odgovorio, "Gospode, ja sam zaista nevoljan da odem do tog dobrog 
čovek da se raspitam o njegovoj bolesti. Zašto? Gospode, sećam se jednog 
dana kada je telo Gospoda manifestovalo neku nelagodu i njemu je trebalo 
nešto mleka; ja sam uzeo posudu i otišao do vrata rezidencije velike Bramanske 
porodice. Ličavi Vimalakirti je došao tamo, i, nakon što me je pozdravio, rekao 
je “Velečasni Ananda, šta to radiš na pragu ove kuće sa posudom u ruci tako 

rano ujutru?" 


"Ja sam odgovorio: “Telo Gospoda je manifestovalo neku nelagodu, i njemu 
treba nešto mleka. Zbog toga, došao sam da uzmem malo." 


"Vimalakirti mi je onda rekao, “Velečasni Ananda, nemoj da kažeš takvu stvar! 
Velečasni Ananda, telo Tatagate je tvrdo kao dijamant pošto je eliminisalo sve 
instinktivne tragove zla i pošto je obdareno svom dobrotom. Kako bi mogla 
bolest ili nelagoda da utiču na ovakvo telo?“" 


"Velečasni Ananda, idi u tišini, i nemoj da umanjuješ Gospoda. Nemoj govoriti 
ovakve stvari drugima. Ne bi bilo dobro za moćne bogove ili za bodisatve 
koje dolaze iz različitih budinih polja da čuju ovakve reči." 


"Velečasni Ananda, univerzalni monarh, koji je obdaren samo sa malim ko- 
renom vrline, slobodan je od bolesti. Kako bi onda mogao Gospod, koji ima 
beskonačan koren vrline, da ima bilo kakvu bolest? To je nemoguće." 


"Velečasni Ananda, nemoj da nam donosiš sramotu, već idi u tišini, da pripad- 
nici spoljašnjih sekti ne bi čuli tvoje reči. Oni bi rekli, "Kakva sramota! Učitelj 
ovih ljudi ne može čak da isceli ni svoju sopstvenu bolest. Kako onda može 
da isceli bolesti drugih?" Velečasni Ananda, idi onda diskretno tako da te niko 
ne vidi." 


"Velečasni Ananda, Tatagate imaju telo Darme—ne telo koje se održava ma- 
terijalnom hranom. Tatagate imaju transcendentalno telo koje je nadišlo sve 
svetovne kvalitete. Ne postoji nikakva povreda na telu Tatagate, pošto je ono 
oslobođeno svih onečišćenja. Telo Tatagate je nesastavljeno i slobodno je od 
svih formativnih aktivnosti. Velečasni Ananda, verovati da u takvom telu 


može da postoji bolest je iracionalno i nepristojno!“ 


"Kada sam čuo ove reči, upitao sam se da li sam prethodno pogrešno čuo i 
pogrešno razumeo Budu, i bio sam veoma posramljen. Onda sam čuo glas sa 
nebesa: “Ananda! Kućevlasnik ti govori istinito. I pored toga, pošto se Buda 
pojavio u periodu vremena pet korupcija, on disciplinuje živa bića time što 
deluje ponizno i smerno. Zbog toga, Ananda, nemoj biti posramljen, i idi i 
uzmi mleko!“ 


"Gospode, takva je bila moja konverzacija sa Ličavi Vimalakirtijem, i stoga 
nisam voljan da odem do tog dobrog čoveka da se raspitam o njegovoj bolesti." 


Na isti način, ostalih pet stotina učenika nije bilo voljno da ode do Ličavi 
Vimalakirtija, i svaki je kazao Budi svoju sopstvenu avanturu, prepričavši sve 
svoje konverzacije sa Ličavi Vimalakirtijem. 


Onda je Buda rekao bodisatvi Maitreji, "Maitreja odi do Ličavi Vimalakirtija 
da se raspitaš o njegovoj bolesti." 


Maitreja je odgovorio, "Gospode, ja sam zaista nevoljan da odem do tog dobrog 

čoveka da se raspitam od njegovoj bolesti. Zašto? Gospode, ja se sećam da sam 
jednog dana bio uključen u konverzaciju sa bogovima Tušita nebesa, sa bogom 
Samtušita i njegovom svitom, o stanju ne-nazadovanja velikih bodisatvi. U 
tom trenutku, Ličavi Vimalakirti je došao tamo i obratio mi se ovako:" 


""Maitreja, Buda je prorokovao da samo još jedno rođenje stoji između tebe 
i neprevaziđenog, savršenog prosvetljenja. Na kakvu vrstu rođenja se ovo 
proročanstvo odnosi, Maitreja?“ Da li se radi o prošlom? Da li se radi o 
budućem? Ili je sadašnje? Ako je prošlo rođenje, već je završeno. Ako je 
buduće rođenje, neće nikada stići. Ako je sadašnje rođenje, ono ne prebiva. 
Jer je Buda izjavio, "Monasi, u jednom jedinom trenutku, vi ste rođeni, starite, 
umirete, selite se, i ponovo ste rođeni." 


"Zatim, možda se proročanstvo odnosi na nerođenost? Ali nerođenost se 
primenjuje na fazu predodređenosti za ultimativnim, pri čemu ne postoji niti 
proročanstvo niti postignuće savršenog prosvetljenja.“" 


"Stoga, Maitreja, da li tvoja realnost potiče iz rođenja? Ili je iz prestanka? 
Tvoja realnost kao što je prorokovana nije rođena i ne prestaje, niti će biti 
rođena niti će prestati. Štaviše, tvoja realnost je upravo ista kao realnost svih 
živih bića, realnost svih stvari, i realnost svih svetaca. Ako tvoje prosvetljenje 
može biti prorokovano na ovaj način, isto tako može biti prorokovano i svim 
živim bićima. Zašto? Zato što se realnost ne sastoji od dualnosti niti od 
raznovrsnosti. Maitreja, kada god postigneš budastvo, koje je savršenstvo 
prosvetljenja, u isto vreme će sva živa bića takođe postići budastvo. Zašto? 
Prosvetljenje se sastoji od realizacije svih živih bića. Maitreja, u trenutku 
kada postigneš krajnje oslobađanje, sva živa bića će takođe postići krajnje 
oslobađanje. Zašto? Tatagate ne ulaze u krajnje oslobađanje sve dok sva 
živa bića nisu ušla u krajnje oslobađanje. Jer, pošto su sva živa bića potpuno 
oslobođena, Tatagate ih vide da imaju prirodu konačnog oslobađanja.“ 


"Stoga, Maitreja, nemoj da zavaravaš i dovodiš u zabludu ova božanstva! 
Niko ne boravi u prosvetljenju, niti nazaduje iz prosvetljenja. Maitreja, ti 
bi trebao da upoznaš ova božanstva sa odbacivanjem svih diskriminativnih 
konstrukcija u vezi prosvetljenja.“" 


"Prosvetljenje je savršeno realizovano niti telom niti umom. Prosvetljenje 
je iskorenjivanje svih oznaka. Prosvetljenje je slobodno od pretpostavki u 
vezi svih objekata. Prosvetljenje je slobodno od funkcionisanja svih namernih 
misli. Prosvetljenje je anihilacija svih uverenja. Prosvetljenje je slobodno od 
svih konstrukcija razlikovanja. Prosvetljenje je slobodno od svih kolebanja, 
mentalnih aktivnosti, i uznemirenosti. Prosvetljenje nije uključeno ni u kakvim 
obavezivanjima. Prosvetljenje je dolazak do odvajanja, putem slobode od svih 
uobičajenih stavova. Osnova prosvetljenja je ultimativna oblast. Prosvetljenje 
je realizacija stvarnosti. Prosvetljenje boravi na granici stvarnosti. Prosvetljenje 
je bez dualnosti, pošto tamo nema umova i nema stvari. Prosvetljenje je 
jednakost, pošto je jednako beskonačnom prostoru.“" 


"Prosvetljenje je nekonstruisano, zato što nije ni rođeno niti je uništeno, niti 
boravi, niti prolazi kroz bilo kakvu transformaciju. Prosvetljenje je potpuno 

znanje misli, dela, i sklonosti svih živih bića. Prosvetljenje nisu vrata za čulne 
medije. Prosvetljenje je nepatvoreno, pošto je slobodno od strasti instink- 
tivno vođenog niza života. Prosvetljenje nije niti negde niti nigde, ono ne 
boravi ni na kojoj lokaciji ili dimenziji. Prosvetljenje, pošto se ne sadrži ni 
u čemu, ne stoji u stvarnosti. Prosvetljenje je samo ime, a čak i to ime je 
nepomično. Prosvetljenje, slobodno od uzdržavanja i preduzimanja, je bez 
energije. U prosvetljenju ne postoji uznemirenost, pošto je potpuno čisto po 
prirodi. Prosvetljenje je blistavost, čista u suštini. Prosvetljenje je bez sub- 
jektivnosti i potpuno bez objekta. Prosvetljenje, koje prodire kroz jednakost 
svih stvari, je nediferencirano. Prosvetljenje, koje nije pokazano nikakvim 
primerom, je neuporedivo. Prosvetljenje je suptilno, pošto ga je ekstremno 
teško realizovati. Prosvetljenje je sveprožimajuće, pošto ima prirodu beskon- 
ačnog prostora. Prosvetljenje se ne može realizovati, bilo fizički bilo mentalno. 
Zašto? Telo je kao trava, drveće, zidovi, putevi, i optičke iluzije. A um je 
nematerijalan, nevidljiv, bez osnove, i nesvestan.“" 

"Gospode, kada je Vimalakirti izložio stvari na ovaj način, dve stotine božanstava 
u tom skupu je postiglo toleranciju nerođenosti stvari. Što se mene tiče, 
Gospode, ostao sam bez reči. Stoga, nisam voljan da odem do tog dobrog 
čoveka da se raspitam o njegovoj bolesti." 


Onda je Buda rekao mladom Ličavi Prabavjuhi, "Prabavjuha, odi do Ličavi 
Vimalakirtija da se raspitaš o njegovoj bolesti." 


Prabavjuha je odgovorio, "Gospode, ja sam zaista nevoljan da odem do tog 
dobrog čoveka da se raspitam o njegovoj bolesti. Zašto? Gospode, sećam se 
jednog dana, kada sam izlazio iz velikog grada Vaišalija, susreo sam Ličavi 
Vimalakirtija koji je ulazio u grad. On me je pozdravio, i ja sam mu se obra- 
tio: “Kućevlasniku, odakle dolaziš?“ On je odgovorio, “Dolazim iz sedišta 
prosvetljenja.“ Ja sam se onda raspitao, 'Šta se podrazumeva pod "sedištem 
prosvetljenja"?“ On mi je onda rekao sledeće reči, "Plemeniti sine, sedište 
prosvetljenja je sedište pozitivne misli zato što je bez izveštačenosti. To je 
sedište napora, zato što oslobađa energetske aktivnosti. To je sedište visoke 
odlučnosti, zato što je njegov uvid superioran. To je sedište velikog duha 
prosvetljenja, zato što ne zanemaruje ništa.“" 


"To je sedište velikodušnosti, zato što nema nikakvo očekivanje nagrade. To 
je sedište morala, zato što ispunjava sva obavezivanja. To je sedište tolerancije, 
zato što je slobodno od ljutnje prema bilo kom živom biću. To je sedište 
napora, zato što se ne okreće nazad. To je sedište meditacije, zato što generiše 
sposobnost uma. To je sedište mudrosti, zato što sve vidi direktno.“ 


"To je sedište ljubavi, zato što je jednako prema svim živim bićima. To je 
sedište samilosti, zato što toleriše sve povrede. To je sedište radosti, zato što 
je radosno posvećeno blaženstvu Darme. To je sedište staloženosti, zato što 
napušta privrženost i odbojnost.“ 


"To je sedište paranormalne percepcije, zato što poseduje šest superznanja. To 

je sedište oslobađanja, zato što ne intelektualizuje. To je sedište oslobađajuće 
umetnosti, zato što razvija živa bića. To je sedište sredstava ujedinjenja, zato 
što spaja živa bića. To je sedište učenja, zato što praktikuje suštinu. To je 
sedište odlučnosti, zbog svog tačnog razlikovanja. To je sedište pomagala za 
prosvetljenje, zato što eliminiše dualnost onoga što je sastavljeno i onoga što 
nije sastavljeno. To je sedište istine, zato što ne obmanjuje nikoga." 


"To je sedište međuzavisnog ishodišta, zato što nastavlja od iscrpljivanja 
neznanja do iscrpljivanja starosti i smrti. To je sedište iskorenjivanja svih 
poremećaja, zato što je savršeno prosvetljeno u vezi prirode stvarnosti. To je 
sedište svih živih bića, zato što su sva živa bića bez unutrašnjeg identiteta. To 
je sedište svih stvari, zato što je savršeno prosvetljeno u odnosu na prazninu.“" 


"To je sedište potčinjavanja svih đavola, zato što nikada ne uzmiče. To je 
sedište trostrukog sveta, zato što je slobodno od upetljanosti. To je sedište 
heroizma koje oglašava urlik lava, zato što je slobodno od straha i drhtanja. 
To je sedište snaga, neustrašivosti, i svih specijalnih kvaliteta Bude, zato što je 
besprekorno u pogledu svega. To je sedište triju znanja, zato što u njemu ne 
ostaju nikakve strasti. To je sedište momentalnog, totalnog razumevanja svih 
stvari, zato što potpuno realizuje gnozu sveznanja.“" 


"Plemeniti sine, kada su bodisatve na ovaj način obdarene transcendencijama, 
korenovima vrline, sposobnošču da razvijaju živa bića, i uključivanjem svete 
Darme, tada oni svi dolaze iz sedišta prosvetljenja, bilo da podignu svoja 
stopala ili da ih spuste dole. Oni dolaze iz kvaliteta Bude, i stoje na kvalitetima 
Bude." 


"Gospode, kada je Vimalakirti objasnio ovo učenje, pet stotine bogova i ljudi 
je začelo duh prosvetljenja, i ja sam ostao bez reči. Stoga, Gospode, nevoljan 
sam da odem do tog dobrog čoveka da se raspitam o njegovoj bolesti.“" 


Buda je onda rekao bodisatvi Jagatindari, "Jagatindara, odi do Ličavi Vi- 
malakirtija da se raspitaš o njegovoj bolesti." 


Jagantidara je odgovorio, "Gospode, ja sam zaista nevoljan da odem do tog 
dobrog čoveka da se raspitam o njegovoj bolesti. Zašto? Gospode, sećam 
se jednog dana, kada sam bio kod kuće, opaki Mara, prerušen kao Indra 
i okružen sa dvanaest hiljada nebeskih devojaka, prišao mi je uz zvukove 
muzike i pevanja. Nakon što me je pozdravio dodirnuvši moja stopala svojom 
glavom, on se povukao sa svojom svitom na jednu stranu. Ja sam mu onda, 
pomislivši da se radi o Šakri, kralju bogova, rekao, 'Dobrodošao, O Kaušika! 
Trebao bi da ostaneš svesno budan usred zadovoljstava želje. Trebao bi često 
da misliš o nestalnosti i da težiš da upotrebiš ono što je esencijalno u telu, 
životu, i bogatstvu." 


"Mara mi je onda rekao, "Dobri gospodine, primi od mene ovih dvanaest 
hiljada božanskih devojaka i načini ih tvojim slugama." 


"Ja sam odgovorio, “O Kaušika, nemoj nuditi meni, koji sam religiozan i sin 

Sakje, stvari koje nisu prigodne. Nije pravo za mene da imam ove devojke." 
"Skoro da nisam ni završio ove reči kada je Ličavi Vimalakirti došao tamo i 
rekao mi je, Plemeniti sine, nemoj misliti da je ovo Indra! Ovo nije Indra već 
zli Mara, koji je došao da te ismeva.“" 


"Onda je Ličavi Vimalakirti rekao Mari, “Zli Maro, pošto ove nebeske devojke 
nisu pogodne za ovog religioznog privrženika, sina Šakje, daj ih meni." 


"Onda je Mara bio prestravljen i poremećen, razmišljajući kako je Ličavi Vi- 
malakirti došao da ga razotkrije. Pokušao je da sebe učini nevidljivim, ali, 
koliko god da je pokušavao svim svojim magijskim moćima, nije mogao da 
nestane iz vida. Onda se začuo glas sa nebesa, govoreći, "Zlo Biće, daj ove 
nebeske devojke dobrom čoveku Vimalakirtiju, i samo tada bićeš u stanju da 
se vratiš u svoje sopstveno boravište.“ 


"Onda se Mara još više uplašio i, prilično nevoljno, dao je nebeske devojke." 


"Nakon što je primio boginje, Ličavi Vimalakirti im je rekao, “Sada kada ste mi 
dati od strane Mare, trebale biste sve da začnete duh nenadmašivog, savršenog 
prosvetljenja.“" 


"On ih je onda potaknuo izlaganjem koje je bilo pogodno za njihov razvoj 
prema prosvetljenju, i uskoro su one začele duh prosvetljenja. On im je onda 
rekao, 'Upravo ste začele duh prosvetljenja. Od sada pa nadalje, trebale biste 
da se posvetite nalaženju radosti u zadovoljstvima Darme, i ne biste trebale 
da nalazite nikakvo zadovoljstvo u željama.“" 


"One su ga onda pitale, 'Šta je to "radost u zadovoljstvima Darme'"?" 


"On je onda objavio, “Io je radost nesalomljive vere u Budu, želje da se čuje 
Darma, služenja Sangi i poštovanja duhovnih dobročinitelja bez ponosa. To 
je radost odricanja od celog sveta, nebivanja fiksiranim u objektima, sma- 
tranja da su pet agregata nalik ubicama, smatranja da su elementi nalik otro- 
vnim zmijama, i smatranja da su čulni mediji nalik praznom gradu. To je 
radost neprestanog čuvanja duha prosvetljenja, pomaganja živim bićima, del- 
jenja kroz velikodušnost, nepopuštanja u moralnosti, kontrole i tolerancije 
u strpljenju, temeljne kultivacije vrline putem napora, potpune apsorpcije u 
meditaciji, i odsustva poremećaja u mudrosti. To je radost proširenja prosvetl- 
jenja, porobljavanja Mara, uništavanja poremećaja, i pročišćavanja budinog 
polja. To je radost akumuliranja svih vrlina, da bi se kultivisala povoljna 
obeležja i znakovi. To je radost oslobađanja u nezastrašivanju kada se sluša 
duboko učenje. To je radost istraživanja triju vrata oslobađanja, i realizacije 
oslobađanja. To je radost bivanja ornamentom sedišta prosvetljenja, i nepos- 
tizanja oslobađanja u pogrešno vreme. To je radost služenja onima jednake 
sreće, nemanja mržnje ili ozlojeđenosti prema onima superiorne sreće, služenja 
duhovnim dobrotvorima, i izbegavanja grešnih prijatelja. To je radost superi- 
orne veselosti vere i predanosti Darmi. To je radost pribavljanja oslobađajućih 
umetnosti i svesne kultivacije pomagala za prosvetljenje. Stoga, bodisatva se 
divi i nalazi radost u zadovoljstvima Darme." 

"Na to je Mara rekao boginjama, "Sada dođite i hajde da se vratimo kući." 
"One su rekle, “Dao si nas ovom kućevlasniku. Sada bismo trebale da uživamo 
u zadovoljstvima Darme i više ne bismo trebale da uživamo u zadovoljstvima 
želja." 


"Onda je Mara rekao Ličavi Vimalakirtiju, “Ako je to tako da bodisatva, 
duhovni heroj, nema mentalnih vezanosti, i daje sva svoja posedovanja, onda, 
kućevlasniku, molim te daj mi ove boginje." 


"Vimalakirti je odgovorio, “One su date, Mara. Idi kući sa svojom pratnjom. 
Neka vi ispunite religiozne aspiracije svih živih bića!“ 


"Onda su boginje rekle Vimalakirtiju, pozdravljajući ga, 'Kućevlasniku, kako 
bismo trebale da živimo u boravištu Mara?" 


"Vimalakirti je odgovorio, “Sestre, postoji vrata Darme pod nazivom "Neis- 
crpna Svetiljka." Praktikujte je! Šta je ona? Sestre, jedna svetiljka može da 
upali stotine hiljada svetiljki bez da se sama umanji. Na isti način, sestre, jedan 
bodisatva može da uspostavi mnogo stotine hiljada živih bića u prosvetljenju 
bez da se umanji njegova svesnost. Zapravo, ne samo da se ne umanjuje, 
ona jača. Slično, što više podučavate i demonstrirate vrle kvalitete drugima, 
to više rastete u pogledu ovih vrlih kvaliteta. Ovo je vrata Darme nazvana 
"Neiscrpnom Svetiljkom'". Kada živite u oblasti Mare, inspirišite nebrojeno 
mnogo bogova i boginja duhom prosvetljenja. Na takav način, otplatićete 
ljubaznost Tatagate, i vi ćete postati dobročinitelji svih živih bića." 


"Onda su se te boginje poklonile stopalima Ličavi Vimalakirtija i otišle su u 
društvu Mare. Tako, Gospode, video sam nadmoć magičnih moći, mudrosti, i 
elokvencije Ličavi Vimalakirtija, i stoga, nevoljan sam da odem do tog dobrog 
čoveka da se raspitam o njegovoj bolesti." 


Buda je onda rekao sinu trgovca, Sudati, "Plemeniti sine, odi do Ličavi Vi- 
malakirtija da se raspitaš o njegovoj bolesti." 


Sudata je odgovorio, "Gospode, ja sam zaista nevoljan da odem do tog dobrog 
čoveka da se raspitam o njegovoj bolesti. Zašto? Gospode, sećam se jednog 
dana u kući moga oca kada sam, da bih proslavio veliku žrtvu, davao darove 
religioznim privrženicima, bramanima, siromašnim, jadnim, unesrećenim, 
prosjacima, i svima koji su bili u oskudici. Sedmog i finalnog dana ove velike 
žrtve, Ličavi Vimalakirti je došao tamo i rekao, “Sine trgovca, ne bi trebao da 
proslavljaš žrtvu na ovaj način. Irebao bi da proslavljaš Darma-žrtvu. Kakva 
je korist od žrtve materijalnih stvari?“" 


"Ja sam ga onda upitao, “Kako čovek daje Darma žrtvu?" 


"On je odgovorio, “Darma-žrtva je ono što razvija živa bića bez početka ili 
kraja, dajući darove svima njima u isto vreme. Šta je to? Ona se sastoji od 
velike ljubavi koja se upražnjava u prosvetljenju; od velike samilosti koja se 
upražnjava u koncentraciji svete Darme na oslobađanje svih živih bića; od 

velike radosti koja se upražnjava u svesnosti vrhunske sreće svih živih bića; i 
od velike staloženosti koja se upražnjava u koncentraciji kroz znanje.“" 


"Darma-žrtva se sastoji od nadilaženja velikodušnosti, koje se upražnjava u 
miru i samodisciplini; od nadilaženja moralnosti, koje se upražnjava u moral- 
nom razvoju nemoralnih bića; od nadilaženja tolerancije, koje se upražnjava 
kroz princip nesebičnosti; od nadilaženja napora, koje se upražnjava u ini- 
cijativi prema prosvetljenju; od nadilaženja meditacije, koje se upražnjava u 
samoći tela i uma; i od nadilaženja mudrosti, koje se upražnjava u sveznajućoj 
gnozi.“" 


"Darma-žrtva se sastoji od meditacije praznine, koja se upražnjava u efek- 
tivnosti u razvoju svih živih bića; od meditacije bezznačnosti, koja se upražn- 
java u purifikaciji svih složenih stvari; i od meditacije bezželjnosti, koja se 
upražnjava u dobrovoljnom preuzimanju novih rođenja.“" 


"Darma-žrtva se sastoji od herojske snage, koja se upražnjava u podržavanju 
svete Darme; od snage života, koja se upražnjava u sredstvima ujedinjavanja; 
od odsustva ponosa, koje se upražnjava u postajanju roba i učenika svih živih 
bića; od dobitka tela, zdravlja i bogatstva, koji se upražnjava u ekstrakciji 
suštine iz nesuštastvenog; od svesnosti, koja se upražnjava putem šest sećanja; 
od pozitivne misli, koja se upražnjava kroz stvarno prijatnu Darmu; od čistoće 
sredstava za život, koja se upražnjava ispravnom duhovnom praksom; od 
poštovanja plemenitih, koje se upražnjava radosnom i vernom službom; od 
trezvenosti uma, koja se upražnjava odsustvom nesviđanja za obične ljude; 
od visoke odlučnosti, koja se upražnjava odricanjem; od veštine u erudiciji, 
koja se upražnjava religioznom praksom; od povlačenja u usamljena skloništa, 
koje se upražnjava u razumevanju stvari slobodne od poremećaja; od intro- 
spektivne meditacije, koja se upražnjava postignućem budine gnoze; od faze 
praktikovanja joge, koja se upražnjava putem joge oslobađanja svih živih bića 
od njihovih poremećaja." 


"Darma-žrtva se sastoji od zalihe zasluga koja se upražnjava putem povoljnih 
oznaka i znakova, ornamenata budinih polja, i svih drugih načina razvoja 
živih bića; od zalihe znanja koja se upražnjava u sposobnosti podučavanja 
Darme u skladu sa mislima i akcijama svih živih bića; od zalihe mudrosti koja 
se upražnjava u uniformnoj gnozi slobodnoj od prihvatanja i odbacivanja u 
vezi sa svim stvarima; od zalihe svih korenova vrline, koja se upražnjava u 
napuštanju svih poremećaja, zamračenja, i nemoralnih stvari; i od postignuća 
svih pomagala za prosvetljenje, koje se upražnjava u realizaciji gnoze svez- 
nanja kao i u postignuću svih vrlina.“" 


"To je, plemeniti sine, Darma-žrtva. Bodisatva koji živi po ovoj Darma-žrtvi 
je najbolji od onih koji se žrtvuju, i, kroz njegovu ekstremnu žrtvu, i sam je 
dostojan ponuda od svih ljudi, uključujući i bogove.“" 


"Gospode, čim je kućevlasnik izložio na ovaj način, dve stotine bramana 
među gomilom prisutnih bramana je začelo duh nenadmašivog, savršenog 
prosvetljenja. A ja, pun zaprepašćenja, nakon što sam pozdravio ovog dobrog 
čoveka dodirnuvši svojom glavom njegova stopala, skinuo sam sa vrata jednu 

bisernu ogrlicu vrednu sto hiljada komada zlata i ponudio sam mu je. Ali on 
nije hteo da je primi. Ja sam mu onda rekao, “Molim te primi, dobri čoveče, 
ovu bisernu ogrlicu, iz samilosti prema meni, i daj je kome god želiš." 


"Onda je Vimalakirti uzeo bisere i podelio ih je na dve polovine. Dao je 
jednu polovinu siromašnima najnižeg roda iz tog grada koji su bili prezreni 
od strane prisutnih na proslavi žrtve. Drugu polovinu je ponudio Tatagati 
Dusprasahi. I izveo je čudo na takav način da su svi prisutni videli univerzum 
pod imenom Mariči i Tatagatu Dusprasahu. Na glavi Tatagate Dusprasahe, 
biserna ogrlica se uobličila kao paviljon, ukrašen nizom bisera, položen na 
četiri osnove sa četiri stuba, simetričan, dobro konstruisan, i predivan za 
posmatrati. Nakon što je prikazao ovo čudo, Vimalakirti je rekao “Davalac 
koji daje darove siromašnima najnižeg roda iz ovog grada, smatrajući ih 
jednako vrednima da prime darove kao i sam Tatagata, taj davalac koji daje bez 
bilo kakvog razlikovanja, nepristrasno, bez očekivanja nagrade, i sa velikom 
ljubavlju—taj davalac, ja kažem, potpuno ispunjava Darma-žrtvu.“" 


"Onda su siromašni tog grada, nakon što su videli to čudo i čuli taj nauk, začeli 
duh nenadmašivog, savršenog prosvetljenja. Stoga, Gospode, ja sam nevoljan 
da odem do tog dobrog čoveka da se raspitam o njegovoj bolesti." 


Na isti način, sve su bodisatve, veliki duhovni heroji, ispričali priče o svojim 
konverzacijama sa Vimalakirtijem i proglasili su svoju nevoljnost da odu do 
njega. 

4. 
Uteha za Bolesnog 


Onda je Buda rekao prestolonasledniku Manđušriju, "Manđušri, odi do Ličavi 
Vimalakirtija da se raspitaš o njegovoj bolesti." 


Manđušri je odgovorio, "Gospode, teško je sastati se sa Ličavi Vimalakirti- 
jem. On je obdaren veličanstvenom elokvencijom u vezi sa dubokoumnim 
zakonom. On je ekstremno vešt u potpunim izražavanjima i u pomirenju 
dihotomija. Njegova elokvencija je neumoljiva, i niko ne može da se odupre 
njegovom neometenom intelektu. On ostvaruje sve aktivnosti bodisatvi. On 
prodire u sve tajne misterije bodisatvi i buda. On je vešt u civilizovanju svih 
boravišta đavola. On se igra velikim superznanjima. On je besprekoran u 
mudrosti i u oslobađajućoj umetnosti. On je postigao vrhovnu izuzetnost 
nedeljive, nedualne sfere ultimativne oblasti. On je vešt u podučavanju Darme 
sa njenim beskonačnim modalitetima unutar uniformnog ultimativnog. On 
je vešt u dodeljivanju sredstava postignuća u skladu sa duhovnim sposob- 
nostima svih živih bića. On je temeljno integrisao svoju realizaciju veštinom 
oslobađajuće umetnosti. On je postigao odlučnost u vezi sa svim pitanjima. 
Zato, iako mu teško može odoleti neko sa slabom odbranom kao što je moja, 
ipak, podržan milošću Bude, ja ću otići do njega i pričaću sa njim najbolje što 
mogu." 


Nakon toga, u tom skupu, bodisatve, veliki učenici, Šakre, Brame, Loka- 
pale, svi bogovi i boginje, svi su imali ovu misao: "Sigurno će konverzacija 
prestolonaslednika Manđušrija i tog dobrog čoveka rezultovati dubokim 
naukom Darme." 


Tako, osam hiljada bodisatvi, pet stotina učenika, veliki broj Šakri, Brama, 
Lokapala, i mnogo stotina hiljada bogova i boginja, svi su krenuli za prestolonasled- 
nikom Manđušrijem da čuju Darmu. I prestolonaslednik Manđušri, okružen 

i praćen ovim bodisatvama, učenicima, Šakrama, Bramama, Lokapalama, 
bogovima i boginjama, ušao je u veliki grad Vaišali. 


U međuvremenu, Ličavi Vimalakirti je pomislio, "Manđušri, prestolonasled- 
nik, dolazi ovde sa brojnom pratnjom. Sada, neka se ova kuća transformiše u 
prazninu!" 


Onda je, na magičan način, njegova kuća postala prazna. Čak je i vratar nestao. 
I, sa izuzetkom bolesnikovog kauča na kome je sam Vimalakirti ležao, niti 
jedan krevet ili kauč ili sedište nigde se nisu mogli videti. 


Onda je Ličavi Vimalakirti video prestolonaslednika Manđušrija i ovako mu 
se obratio: "Manđušri! Dobrodošao, Manđušri! Ti si veoma dobrodošao! Evo 
te ovde, bez da si prethodno došao, bez da si prethodno viđen ili čut." 


Manđušri je objavio, "Kućevlasniku, tako je kako kažeš. Onaj ko dolazi, 
naposletku ne dolazi. Onaj ko ide, naposletku ne ide. Zašto? Dolaženje se 
Zapravo ne saznaje u dolaženju, a odlaženje se zapravo ne saznaje u odlaženju. 
Ono što se vidi nije da treba da se vidi ponovo, naposletku." 

"Dobri gospodine, da li je tvoje stanje snošljivo? Da li je podnošljivo? Da li 
nisu tvoji fizički elementi poremećeni? Da li se tvoja bolest smanjuje? Da li 
se ne povećava? Buda pita za tebe—da li imaš neznatnu nepriliku, neznatnu 
nelagodu, neznatnu bolest, da li je tvoja nevolja laka, da li si zbrinut, jak, 
lagodan, bez samoprekora, i da li živiš u kontaktu sa vrhunskom srećom." 


"Kućevlasniku, odakle je došla ova tvoja bolest? Koliko će se dugo nastaviti? 
Kako sada stoji? Kako se može ublažiti?" Vimalakirti je odgovorio, "Manđušri, 
moja bolest dolazi od neznanja i od žeđi za postojanjem i trajaće onoliko dugo 
koliko traju bolesti svih živih bića. Kada bi sva živa bića bila oslobođena 
bolesti, ja takođe ne bih bio bolestan. Zašto? Manđušri, za bodisatvu, svet se 
sastoji samo od živih bića, a bolest je svojstvena življenju u svetu. Kada bi sva 
živa bića bila oslobođena od bolesti, bodisatva bi takođe bio oslobođen od 
bolesti. Na primer, Manđušri, kada je jedini sin trgovca bolestan, oba njegova 
roditelja postaju bolesni na račun bolesti svoga sina. I roditelji će patiti sve dok 
se taj jedini sin ne oporavi od svoje bolesti. Na isti način, Manđušri, bodisatva 
voli sva živa bića kao da je svako biće njegovo jedino dete. On postaje bolestan 
kada su oni bolesni i izlečen je kada su oni izlečeni. Pitaš me, Manđušri, 
odakle dolazi moja bolest; bolesti bodisatvi proizilaze iz velike samilosti." 


Manđušri: Kućevlasniku, zašto je tvoja kuća prazna? Zašto nemaš slugu? 
Vimalakirti: Manđušri, sva budina polja su takođe prazna. 

Manđušri: Šta ih čini praznima? 

Vimalakirti: Ona su prazna zbog praznine. 

Manđušri: Šta je "prazno" u vezi praznine? 

Vimalakirti: Konstrukcije su prazne, zbog praznine. 

Manđušri: Da li praznina može biti konceptualno konstruisana? 


Vimalakirti: Cak i taj koncept je sam po sebe prazan, i praznina ne može da 
konstruiše prazninu. 


Manđušri: Kućevlasniku, gde bi trebala da se traži praznina? 


Vimalakirti: Manđušri, praznina bi trebala da se traži među šezdeset i dva 
ubeđenja. 


Manđušri: Gde bi trebalo da se traže šezdeset i dva ubeđenja? 
Vimalakirti: Trebalo bi da se traže u oslobađanju tatagata. 
Manđušri: Gde bi trebalo da se traži oslobađanje tatagata. 


Vimalakirti: Trebalo bi da se traži u osnovnoj mentalnoj aktivnosti svih živih 
bića. Manđušri, pitaš me zašto sam bez slugu, ali su sve Mare i protivnici 
moje sluge. Zašto? Mare zagovaraju ovaj život rođenja i smrti a bodisatva 
ne izbegava život. Spoljašnji protivnici zagovaraju ubeđenja, a bodisatva nije 

uznemiren ubeđenjima. Zbog toga su sve Mare i protivnici moje sluge. 
Manđušri: Kućevlasniku, koje je vrste tvoja bolest? 

Vimalakirti: Ona je nematerijalna i nevidljiva. 

Manđušri: Da li je fizička ili mentalna? 


Vimalakirti: Nije fizička jer je telo samo po sebi nematerijalno. Nije mentalna 
jer je priroda uma kao iluzija. 


Manđušri: Kućevlasniku, koji je od četiri glavnih elemenata poremećen: zemlja, 
voda, vatra, ili vazduh? 


Vimalakirti: Manđušri, ja sam bolestan samo zato što su elementi živih bića 
poremećeni bolestima. 


Manđušri: Kućevlasniku, kako bi trebao bodisatva da uteši drugog bodisatvu 
koji je bolestan? 


Vimalakirti: On bi trebao da mu kaže da je telo nepostojano, ali ne bi trebao 
da ga potakne na odricanje ili gađenje. On bi trebao da mu kaže da je telo 
jadno, ali ne bi trebao da ga ohrabri da nađe utehu u oslobađanju; da je telo 
bez sopstva, ali da bi živa bića trebala da se razvijaju; da je telo mirno, ali da 
ne traži bilo kakvo ultimativno smirenje. On bi trebao da mu kaže da ispovedi 
svoja zla dela, a ne samo da ih izbegava. On bi trebao da ohrabri njegovu 
empatiju za sva živa bića na račun svoje sopstvene bolesti, svog sećanja na 
patnju doživljenu od vremena bez početka, i svoje svesnost o delovanju za 
dobrobit živih bića. On bi trebao da ga ohrabri da manifestuje korenove 
vrline, da održava iskonsku čistoću i nedostatak žudnje, i tako da uvek teži 
da postane kralj iscelitelja, koji može da izleči sve bolesti. Tako bi trebao 
bodisatva da uteši bolesnog bodisatvu, na takav način da ga načini srećnim. 


Manđušri je pitao, "Plemeniti gospodine, kako bi trebao bolesni bodisatva da 
kontroliše svoj sopstveni um?" 


Vimalakirti je odgovorio, "Manđušri, bolesni bodisatva bi trebao da kontroliše 
svoj sopstveni um imajući u vidu sledeća razmatranja: bolest se javlja iz 
potpune uključenosti u proces nerazumevanja od bespočetnog vremena. Ona 
se javlja iz poremećaja koji su rezultat nerealnih mentalnih konstrukcija, i 
zato na posletku ništa se ne opaža za šta bi moglo da se kaže da je bolesno. 
Zašto? Telo proizilazi iz četiri glavnih elemenata, i u ovim elementima ne 
postoji nikakav vlasnik niti činilac. Ne postoji sopstvo u ovom telu, i, osim 
arbitrarnog insistiranja na sopstvu, na posletku nikakvo "ja" za koje bi moglo 
da se kaže da je bolesno ne može da se nađe. Zbog toga, misleći: "Ja" ne bih 
trebao da pristajem ni uz kakvo sopstvo, i "ja" bih trebao da se oslanjam na 
znanje o korenu bolesti“, on bi trebao da napusti pojam o sebi kao o ličnosti i 
da proizvede pojam o sebi kao o stvari, misleći: “Ovo telo je skupina mnogih 
stvari; kada se rađa, samo se stvari rađaju; kada prestaje, samo stvari prestaju; 
ove stvari nemaju svesnost ili osećanje jedno za drugo; kada se rađaju, one ne 

misle, "Ja sam rođen." Kada prestaju, one ne misle, "Ja prestajem."“" 

"Štaviše, on bi trebao temeljno da razume pojam o sebi kao o stvari kultivišući 
sledeće razmatranje: “Isto kao u slučaju pojma "sopstva", takođe je i pojam 
"stvar" nerazumevanje, i ovo nerazumevanje je takođe teška bolest; Ja bih 
trebao da se oslobodim bolesti i da težim da je napustim.“ 


"Šta je eliminacija ove bolesti? To je eliminacija egoizma i posesivnosti. Šta 
je eliminacija egoizma i posesivnosti? To je sloboda od dualizma. Šta je 
sloboda od dualizma? To je odsustvo upetljanosti kako u spoljašnjem tako 
i u unutrašnjem. Šta je odsustvo upetljanosti kako u spoljašnjem tako i u 
unutrašnjem? To je neodstupanje, nekolebanje i neometenost od istovetnosti. 
Šta je istovetnost? To je istovetnost svega od sopstva do oslobađanja. Zašto? 
Zato što su i sopstvo i oslobađanje prazni. Kako mogu oboje biti prazni? Kao 
verbalne oznake, oni su oboje prazni, i niti jedno od njih nije zasnovano u 
stvarnosti. Zbog toga, onaj ko vidi takvu istovetnost ne pravi razliku između 
bolesti i praznine; njegova bolest je sama po sebi praznina, i ta bolest kao 
praznina je sama po sebi prazna." 


"Bolesni bodisatva bi trebao da prepozna da je senzacija na posletku nesen- 
zacija, ali ne bi trebao da realizuje prestanak senzacije. Iako se i zadovoljstvo i 
bol napuštaju kada se budini kvaliteti u potpunosti postignu, tu onda nema 
žrtvovanja velike samilosti za sva živa bića koja žive u lošim migracijama. 
Stoga, prepoznajući u svojoj sopstvenoj patnji beskonačne patnje ovih živih 
bića, bodisatva ispravno kontemplira ova živa bića i odlučuje da izleči sve 
bolesti." 


"Što se tiče ovih živih bića, ne postoji ništa što bi trebalo da se primeni, i ne 
postoji ništa što bi trebalo da se otkloni; čovek bi trebao samo da ih podučava 
Darmi da bi oni shvatili osnovu iz koje se bolest javlja. Šta je ova osnova? To 
je percepcija objekta. Do te mere do koje je osnova percepcije objekta objek- 
tifikovana, ona je osnova bolesti. Šta je to što je objektifikovano? Tri oblasti 
postojanja su objektifikovani. Šta je temeljno razumevanje osnove te percepcije 
objekta? To je njena nepercepcija, pošto čovek ne objektifikuje onu stvar koja 
nije percipirana. Šta čovek ne percipira? Čovek ne percipira dva pogleda, 
pogled sopstva i pogled drugog bića. Stoga, naziva se nepercepcijom." 


"Manđušri, ovako bi trebao bolesni bodisatva da kontroliše svoj sopstveni um 
da bi nadvladao starost, bolest, smrt i rođenje. Ovakva, Manđušri, je bolest 
bodisatve. Ako je drugačije posmatra, svi njegovi napori će biti uzaludni. Isto 
kao što se čovek naziva 'herojem' kada nadvladava sve neprijatelje, tako isto 
se čovek naziva 'bodisatvom' kada nadvladava bede starosti, bolesti, i smrti." 


"Bolesni bodisatva bi trebao da kaže sebi, “Isto kao što je moja bolest nestvarna 
i nepostojeća, tako su bolesti svih živih bića nestvarne i nepostojeće.“ Putem 
ovakvih razmatranja, on budi veliku samilost prema svim živim bićima bez 
da padne u bilo kakvu sentimentalnu samilost, i umesto toga, budi veliku 
samilost prema svim živim bićima kroz težnju da eliminiše usputne pore- 
mećaje. Zašto? Zato što velika samilost koja upada u sentimentalno svrhovite 
poglede samo iscrpljuje bodisatvu u njegovim reinkarnacijama. Ali velika 

samilost koja je slobodna od umešanosti u sentimentalno svrhovite poglede 
ne iscrpljuje bodisatvu u svim njegovim reinkarnacijama. On se ne reinkarnira 
putem umešanosti u ovakve poglede, već se reinkarnira sa svojim umom 
koji je slobodan od umešanosti. Tako, čak i njegova reinkarnacija je kao 
oslobađanje. Reinkarniran kao da je oslobođen, on ima moć i sposobnost da 
podučava Darmu koja oslobađa živa bića od njihovog robovanja. Kao što Gos- 
pod objavljuje, “Nije moguće za onog koji je sam u ropstvu da izbavlja druge 
ljude iz njihovog robovanja. Ali onaj ko je sam oslobođen jeste u stanju da 
oslobađa druge iz njihovog robovanja.“ Stoga, bodisatva bi trebao da učestvuje 
u oslobađanju i ne bi trebao da učestvuje u robovanju." 


"Šta je robovanje? I šta je oslobađanje? Prepustiti se oslobađanju od sveta bez 
upotrebe oslobađajuće umetnosti je ropstvo za bodisatvu. Angažovati se u 
životu u svetu uz potpunu upotrebu oslobađajuće umetnosti je oslobađanje za 
bodisatvu. Iskusiti ukus kontemplacije, meditacije i koncentracije bez veštine 
u oslobađajućoj umetnosti je ropstvo. Iskusiti ukus kontemplacije i meditacije 
sa veštinom u oslobađajućoj umetnosti je oslobađanje. Mudrost koja nije 
integrisana sa oslobađajućom umetnošću je ropstvo, ali mudrost integrisana 
sa oslobađajućom umetnošću je oslobađanje. Oslobađajuća umetnost koja nije 
integrisana sa mudrošću je ropstvo, ali oslobađajuća umetnost integrisana sa 
mudrošću je oslobađanje." 


"Kako je mudrost koja nije integrisana sa oslobađajućom umetnošću rop- 
stvo? Mudrost koja nije integrisana sa oslobađajućom umetnošću sastoji se 
od koncentracije na prazninu, bezznačnost, i bezželjnost, a ipak ne uspeva 
da se koncentriše na kultivisanje povoljnih znakova i oznaka, na ukrašavanje 
budinih polja, i na posao razvoja živih bića—i to je ropstvo." 


"Kako je mudrost, integrisana sa oslobađajućom umetnošću, oslobađanje? 
Mudrost integrisana sa oslobađajućom umetnošću se sastoji od koncentracije 
na kultivisanje povoljnih znakova i oznaka, na ukrašavanje budinih polja, i na 
posao razvoja živih bića, celo to vreme koncentrišući se na duboko istraživanje 
praznine, bezznačnosti, i bezželjnosti—i to je oslobađanje." 


"Šta je ropstvo oslobađajuće umetnosti koja nije integrisana sa mudrošću? 
Ropstvo oslobađajuće umetnosti koja nije integrisana sa mudrošću se sastoji od 
bodisatvinog sađenja korenova vrline bez da ih posvećuje u ime prosvetljenja, 
dok živi u stisku dogmatskih uverenja, strasti, vezanosti, ogorčenja, i njihovih 
podsvesnih instinkata." 


"Šta je oslobađanje oslobađajuće umetnosti koja je integrisana sa mudrošću? 
Oslobađanje oslobađajuće umetnosti koja je integrisana sa mudrošću se sastoji 
od bodisatvinog posvećivanja korenova vrline u ime prosvetljenja, bez da 
se time ponosi, dok se odriče svih ubeđenja, strasti, vezanosti, ogorčenja, i 
njihovih podsvesnih instinkata." 


"Manđušri, ovako bi trebao bolesni bodisatva da razmatra stvari. Njegova 
mudrost je razmatranje tela, uma, i bolesti kao nestalnih, bednih, praznih, i bez 
sopstva. Njegova oslobađajuća umetnost se sastoji od njegovog neiscrpljivanja 
sebe pokušajima da izbegne sve fizičke bolesti, i od njegove spremnosti da 

radi na postizanju dobrobiti živih bića, bez prekidanja ciklusa reinkarnacija. 
Štaviše, njegova mudrost leži u razumevanju da telo, um, i bolest nisu ni 
novi ni stari, bilo da se razmatraju istovremeno ili sekvencijalno. I njegova 
oslobađajuća umetnost leži u netraženju smirenja ili prestanka tela, uma, ili 
bolesti." 


"To, Manđušri, je način na koji bi bolestan bodisatva trebao da koncentriše 
svoj um; on ne bi trebao da živi ni u kontroli svoga uma, ni u povlađivanju 
svome umu. Zašto? Živeti u povlađivanju umu je prikladno za budale a živeti 
u kontroli uma je prikladno za učenike. Stoga, bodisatva ne bi trebao da živi 
ni u kontroli ni u povlađivanju svome umu. Ne živeti ni u jednom od ova dva 
ekstrema je domen bodisatve." 


"Ne domen obične individue i ne domen arhata, takav je domen bodis- 
atve. Domen sveta a ipak ne domen poremećaja, takav je domen bodisatve. 
Tamo gde čovek razume oslobađanje, a ipak ne ulazi u konačno i potpuno 
oslobađanje, tamo je domen bodisatve. Tamo gde se manifestuju četiri Mare, 
a ipak gde se svi poslovi Mara nadilaze, tamo je domen bodisatve. Tamo 
gde čovek traži gnozu sveznanja, a ipak ne postiže ovu gnozu u pogrešnom 
vremenu, tamo je domen bodisatve. Tamo gde čovek zna četiri plemenite 
istine, a ipak ne realizuje ove istine u pogrešnom vremenu, tamo je domen 
bodisatve. Domen introspektivnog uvida u kome čovek ne zarobljava dobro- 
voljnu reinkarnaciju u svetu, takav je domen bodisatve. Domen gde čovek 
realizuje nerođenost, a ipak ne postaje predodređen za ultimativno, takav 
je domen bodisatve. Gde čovek vidi relativnost bez da razmatra bilo koja 
ubeđenja, tamo je domen bodisatve. Gde se čovek povezuje sa svim živim 
bićima, a ipak se drži slobodnim od svih remetilačkih instinkata, tamo je 
domen bodisatve. Domen samoće bez mesta za iscrpljivanje tela i uma, takav 
je domen bodisatve. Domen trostrukog sveta, a ipak nedeljiv od ultimativne 
oblasti, takav je domen bodisatve. Domen praznine, a ipak mesto gde čovek 
kultiviše sve tipove vrline, takav je domen bodisatve. Domen bezznačnosti, 
gde čovek drži na vidiku izbavljenje svih živih bića, takav je domen bodisatve. 
Domen bezželjnosti, gde čovek dobrovoljno manifestuje živote u svetu, takav 
je domen bodisatve." 


"Domen u osnovi bez preduzimanja, a ipak gde se svi korenovi vrline preduzi- 
maju bez prekida, takav je domen bodisatve. Domen šest transcendencija, gde 
čovek postiže transcendenciju misli i akcija svih živih bića, takav je domen 
bodisatve. Domen šest superznanja, unutar kojeg nečistoće nisu iscrpljene, 
takav je domen bodisatve. Domen življenja prema svetoj Darmi, bez da se čak 
i opazi bilo kakav zao put, takav je domen bodisatve. Domen četiri neizmer- 
nosti, gde čovek ne prihvata ponovno rođenje na nebu Brame, takav je domen 
bodisatve. Domen šest sećanja, nepodložan niti jednoj vrsti oskrnavljenja, 
takav je domen bodisatve. Domen kontemplacije, koncentracije, i apsorpcije, 
gde se čovek ne reinkarnira u bezobličnim oblastima snagom ovih koncen- 
tracija i apsorpcija, takav je domen bodisatve. Domen četiri fokusa svesnosti, 
gde telo, senzacija, um, i stvari nisu na posletku bitne, takav je domen bod- 
isatve. Domen četiri ispravnih napora, gde se ne posmatra dualnost dobra 
i zla, takav je domen bodisatve. Domen četiri osnove magičnih moći gde se 

njima bez napora ovladava, takav je domen bodisatve. Domen pet duhovnih 
sposobnosti, gde čovek zna stepene duhovnih sposobnosti živih bića, takav 
je domen bodisatve. Domen življenja sa pet moći, gde je čovek ushićen zbog 
deset moći tatagate, takav je domen bodisatve. Domen savršenstva sedam 
faktora prosvetljenja, gde je čovek vešt u znanju finih intelektualnih razliko- 
vanja, takav je domen bodisatve. Domen življenja prema osmostrukom putu, 
bez čak i opažanja bilo kakvog zlog puta, takav je domen bodisatve. Domen 
kultivisanja sposobnosti mentalnog mirovanja i transcendentalne analize, gde 
čovek ne pada u ekstremni kvijetizam, takav je domen bodisatve. Domen 
realizacije nerođene prirode svih stvari, a ipak domen savršenstva tela, po- 
voljnih znakova i oznaka, i ornamenata Bude, takav je domen bodisatve. 
Domen manifestovanja stavova učenika i usamljenih mudraca bez žrtvovanja 
kvaliteta Bude, takav je domen bodisatve. Domen konformizma prema svim 
stvarima koje su krajnje čiste po prirodi dok se manifestuje ponašanje koje 
odgovara sklonostima svih živih bića, takav je domen bodisatve. Domen 
gde čovek realizuje da su sva budina polja neuništiva i nestvoriva, pošto 
imaju prirodu beskonačnog prostora, a ipak gde čovek manifestuje postavku 
kvaliteta budinih polja u svim njihovim raznolikostima i veličinama, takav je 
domen bodisatve. Domen gde čovek okreće točak svete Darme i manifestuje 
veličanstvenost ultimativnog oslobađanja, a ipak nikad ne napušta karijeru 
bodisatve, takav je domen bodisatve." 


Kada je Vimalakirti izgovorio ovo izlaganje, osam hiljada bogova u društvu 
prestolonaslednika Manđušrija je začelo duh nenadmašivog savršenog prosvetl- 
jenja. 

D 
Nezamislivo Oslobađanje 


Nakon toga, poštovani Sariputra je imao ovu misao: "Ne postoji niti jedna 
stolica u ovoj kući. Gde će ovi učenici i bodisatve da sednu?" 


Ličavi Vimalakirti je pročitao misao poštovanog Šariputre i rekao, "Velečasni 
Sariputra, da li si došao ovamo zbog Darme? Ili si došao ovamo zbog stolice?" 


Sariputra je odgovorio, "Došao sam zbog Darme, ne zbog stolice." 


Vimalakirti je nastavio, "Velečasni Šariputra, onaj ko je zainteresovan za Darmu 
nije zainteresovan čak ni za svoje telo, a kamoli za stolicu. Velečasni Šariputra, 
onaj ko je zainteresovan za Darmu, nema interesovanja za materiju, senzaciju, 
intelekt, motivaciju, ili svesnost. On nema interesovanja za ove agregate, ili za 
elemente, ili za čulne medije. Zainteresovan za Darmu, on nema interesovanja 
za oblast želje, oblast čiste materije, ili za nematerijalnu oblast. Zainteresovan 
za Darmu, on nije zainteresovan za vezanost za Budu, vezanost za Darmu, ili 
vezanost za Sangu. Velečasni Šariputra, onaj ko je zainteresovan za Darmu 
nije zainteresovan za prepoznavanje patnje, napuštanje njenog ishodišta, reali- 
zovanje njenog prestanka, ili praktikovanje puta. Zašto? Darma je na posletku 
bez formulacije i bez verbalizacije. Onaj ko verbalizuje: “Patnja bi trebala da se 
prepozna, ishodište bi trebalo da bude eliminisano, prestanak bi trebao da se 
realizuje, put bi trebao da se praktikuje, nije zainteresovan za Darmu već je 
zainteresovan za verbalizaciju." 


"Velečasni Sariputra, Darma je spokojna i mirna. Oni koji su uključeni u 
produkciju i destrukciju nisu zainteresovani za Darmu, nisu zainteresovani za 
samoću, već su zainteresovani za produkciju i destrukciju." 


"Štaviše, velečasni Šariputra, Darma je bez mrlje i slobodna od oskrnavljenja. 
Onaj ko je vezan za bilo šta, čak i za oslobađanje, nije zainteresovan za Darmu 
već je zainteresovan za mrlju želje. Darma nije objekat. Onaj ko ganja objekte 
nije zainteresovan za Darmu već je zainteresovan za objekte. Darma je bez 
prihvatanja ili odbijanja. Onaj ko se drži stvari ili pušta stvari nije zaintereso- 
van za Darmu već je zainteresovan za držanje i puštanje. Darma nije sigurno 
utočište. Onaj ko uživa sigurno utočište nije zainteresovan za Darmu već je 
zainteresovan za sigurno utočište. Darma je bez znaka. Onaj čija svesnost 
ganja znakove nije zainteresovan za Darmu već je zainteresovan za znakove. 
Darma nije društvo. Onaj ko traži da se pridruži Darmi nije zainteresovan 
za Darmu već je zainteresovan za pridruživanje. Darma nije pogled, zvuk, 
kategorija, ili ideja. Onaj ko je uključen u poglede, zvukove, kategorije, i 
ideje nije zainteresovan za Darmu već je zainteresovan za poglede, zvukove, 
kategorije i ideje. Velečasni Šariputra, Darma je slobodna od složenih stvari i 
od nesloženih stvari. Onaj ko prijanja uz složene stvari i nesložene stvari nije 
zainteresovan za Darmu već je zainteresovan za prianjanje uz složene stvari i 
nesložene stvari." 


"Nakon ovoga, velečasni Šariputra, ako si zainteresovan za Darmu, ne bi 
trebao biti zainteresovan ni za šta." 

Kada je Vimalakirti izgovorio ovo izlaganje, pet stotina bogova je zadobilo 
čistoću Darma-oka u gledanju svih stvari. 


Onda je Ličavi Vimalakirti rekao prestolonasledniku Manđušriju, "Manđušri, 
ti si već bio u nebrojenim stotinama hiljada budinim poljima, kroz univerzume 
deset pravaca. U kom si budinom polju video najbolje lavlje prestole sa 
najfinijim kvalitetima?" 


Manđušri je odgovorio, "Plemeniti gospodine, ako čovek prekrsti budina polja 
prema istoku, koja su brojnija od zrna peska trideset i dve reke Gang, otkriće 
univerzum pod imenom Merudvađa. Tamo boravi tatagata pod imenom 
Merupradiparađa. Njegovo telo je osamdeset četiri stotine hiljada liga visoko, 
i visina njegovog prestola je šezdeset osam stotine hiljada liga. Bodisatve 
su tamo četrdeset dve stotine hiljada liga visoki i njihovi sopstveni prestoli 
su visoki trideset četiri stotine hiljada liga. Plemeniti gospodine, najfiniji i 
najizvrsniji prestoli postoje u tom univerzumu Merudvađa, što je budino polje 
Tatagate Merupradiparađe." 


U tom trenutku je Ličavi Vimalakirti, pošto se fokusirao u koncentraciji, izveo 
čudotvoran podvig tako da je Gospod Tatagata Merupradiparađa, iz uni- 
verzuma Merudvađa, poslao u ovaj univerzum trideset dve stotine hiljada 
prestola. Prestoli su bili toliko visoki, prostrani, i prelepi da bodisatve, veliki 
učenici, Šakre, Brame, Lokapale, i ostali bogovi nisu nikada ranije videli ništa 
slično. Prestoli su se spustili sa neba i zaustavili se u kući Ličavi Vimalakirtija. 
Trideset i dve stotine hiljada prestola su se namestili bez da se gomilaju i kuća 
je izgledala kao da se uvećala u skladu sa tim. Veliki grad Vaišali nije postao 
zaklonjen; kao ni zemlja Đambudvipa, ni svet četiri kontinenata. Sve ostalo je 
izgledalo isto kao pre. 


Onda je Ličavi Vimalakirti rekao prestolonasledniku Manđušriju, "Manđušri, 
neka bodisatve sednu na ove prestole, nakon što transformišu svoja tela na 
prikladnu veličinu!" 


Onda su te bodisatve koje su postigle superznanja transformisale svoja tela 
na visinu od četrdeset i dve stotine hiljada liga i seli su na prestole. Ali 
bodisatve početnici nisu bile u stanju da se transformišu da bi seli na prestole. 
Onda je Ličavi Vimalakirti podučio ove bodisatve početnike učenju koje im 
je omogućilo da postignu pet superznanja, i nakon što su ih postigli, oni su 
transformisali svoja tela na veličinu od četrdeset i dve stotine hiljada liga i seli 
su na prestole. Ali i dalje veliki učenici nisu bili u stanju da sednu na prestole. 


Ličavi Vimalakirti je rekao poštovanom Šariputri, "Velečasni Sariputra, zauzmi 
svoje mesto na prestolu." 


On je odgovorio, "Dobri gospodine, prestoli su preveliki i previsoki, i ja ne 
mogu da sednem na njih." 


Vimalakirti je rekao, "Velečasni Šariputra, pokloni se Tatagati Merupradi- 
parađi, i bićeš u stanju da zauzmeš svoje sedište." 


Onda su se veliki učenici poklonili Tatagati Merupradiparađi i bili su smešteni 

na prestole. 


Onda je poštovani Šariputra rekao Ličavi Vimalakirtiju, "Plemeniti gospodine, 
čudesno je da bi ove hiljade prestola, toliko velikih i toliko visokih, mogli da 
pristanu u ovako malu kuću i da veliki grad Vaišali, sela, gradovi, kraljevstva, 
glavni gradovi Đambudvipe, ostala tri kontinenta, boravišta bogova, naga, 
jakši, gandarvi, asura, garuda, kimnara, i mahoraga—da svi oni mogu da se 
pojave bez bilo kakve prepreke, isto kao što su bili pre!" 


Ličavi Vimalakirti je odgovorio, "Velečasni Šariputra, za tatagate i bodisatve 
postoji oslobađanje koje se naziva 'nezamislivim“. Bodisatva koji živi u neza- 
mislivom oslobađanju može da smesti kralja planina, Sumeru, koja je toliko 
visoka, toliko velika, toliko plemenita, i toliko ogromna, u semenku slačice. On 
može da izvede ovaj podvig bez uvećanja semenke slačice i bez smanjivanja 
Planine Sumeru. A božanstva iz skupa četiri Maharađe i iz Trajastrimša nebesa 
čak ni ne znaju gde se nalaze. Samo ona bića, koja su predodređena da budu 
disciplinovana čudima, vide i razumeju smeštanje kralja planina, Sumeru, 
u semenku slačice. To, velečasni Šariputra, je ulaz u domen nezamislivog 
oslobađanja bodisatvi." 


"Štaviše, velečasni Šariputra, bodisatva koji živi u nezamislivom oslobađanju 
može da izlije u jednu poru svoje kože sve vode četiri velikih okeana, bez da 
povredi vodene životinje kao što su ribe, kornjače, krokodile, žabe, i ostala 
bića, i bez da nage, jakše, gandarve, i asure čak i budu svesni gde se nalaze. 
I cela operacija je vidljiva bez bilo kakve povrede ili poremećaja bilo kog od 
ovih živih bića." 


"Takav bodisatva može da pokupi svojom desnom rukom ovaj galaktički 
univerzum od milijardu svetova kao da je grnčarev točak i, zavrtivši ga, da ga 
baci iza onoliko univerzuma koliko ima zrna peska u reci Gang, bez da živa 
bića unutar njega znaju za svoje kretanja i njegov izvor, i on može da ga uhvati 
i stavi nazad na svoje mesto, bez da živa bića posumnjaju na svoj odlazak i 
dolazak; a ipak cela ova operacija je vidljiva." 


"Štaviše, velečasni Šariputra, postoje bića koja bivaju disciplinovana nakon 
ogromnog perioda evolucije, i postoje takođe ona koja se disciplinuju nakon 
kratkog perioda evolucije. Bodisatva koji živi u nezamislivom oslobađanju, 
u korist disciplinovanja onih živih bića koja se disciplinuju kroz nemerljive 
periode evolucije, može da načini da se prolazak jedne nedelje čini kao pro- 
lazak jednog eona, i on može da načini da se prolazak jednog eona čini kao 
prolazak jedne nedelje za one koji se disciplinuju kroz kratak period evolucije. 
Živa bića koja se disciplinuju kroz nemerljiv period evolucije zapravo opažaju 
jednu nedelju da je kao prolazak jednog eona, i oni koji se disciplinuju putem 
kratkog perioda evolucije zapravo opažaju jedan eon da je kao prolazak jedne 
nedelje." 


"Stoga, bodisatva koji živi u nezamislivom oslobađanju može da manifestuje 
sve veličanstvenosti vrlina svih budinih polja unutar pojedinačnog budinog 
polja. Na sličan način, on može da smesti sva živa bića na dlan svoje desne 
ruke i može da im putem natprirodne brzine misli pokaže sva budina polja bez 

da ikada napusti svoje sopstveno budino polje. On može da prikaže u jednoj 
pori sve darove ikada ponuđene svim Budama deset pravaca, i sfere sunca, 
meseca, i zvezda deset pravaca. On može da udahne sve uragane kosmičke 
atmosfere vetra deset pravaca u svoja usta bez da ošteti svoje sopstveno telo i 
bez da dozvoli da šume i trave budinih polja budu poravnate. On može da 
uzme sve mase vatre svih supernova koje na kraju progutaju sve univerzume 
svih budinih polja u svoj stomak bez ometanja njihovih funkcija. Nakon što 
je prošao kroz budina polja u pravcu prema dole koja su mnogobrojna kao 
zrna peska reke Gang, i nakon što je uzeo jedno budino polje, on može da se 
izdigne kroz budina polja mnogobrojna kao zrna peska u reci Gang i da ga 
smesti visoko, isto kao što jak čovek može da podigne list žižule na vrhu igle." 


"Tako, bodisatva koji živi u nezamislivom oslobađanju može magično da 
transformiše bilo koju vrstu živog bića u univerzalnog monarha, Lokapalu, 
Šakru, Bramu, učenika, usamljenog sveca, bodisatvu, i čak i u budu. Ovaj bod- 
isatva može da transformiše na čudesan način sve vapaje i buke, superiorne, 
mediokritetske, i inferiorne, svih živih bića iz deset pravaca, u glas Bude, sa 
rečima Bude, Darme, i Sange, učinivši da oni proklamuju, “Nestalno! Mizerno! 
Prazno! Bez sopstva!“ I on može da prouzrokuje da oni recituju reči i zvukove 
svih učenja koja su podučavana od strane svih buda deset pravaca." 


"Velečasni Šariputra, ja sam ti pokazao samo mali deo ulaska u domen bodis- 
tave koji živi u nezamislivom oslobađanju. Velečasni Šariputra, objasniti 
tebi učenje potpunog ulaska u domen bodisatve koji živi u nezamislivom 
oslobađanju bi zahtevalo više od jednog eona, i čak i više od toga." 


Onda je patrijarh Mahakasjapa, nakon što je čuo ovo učenje nezamislivog 
oslobađanja bodisatvi, bio zadivljen, i rekao je poštovanom Šariputri, "Poš- 
tovani Šariputra, kada bi neko pokazao mnoštvo stvari osobi koja je slepa 
od rođenja, ona ne bi mogla da vidi ni jednu stvar. Slično, poštovani Šaripu- 
tra, kada se podučavaju ova vrata nezamislivog oslobađanja, svi učenici i 
usamljeni sveci su slepi, kao čovek slep od rođenja, i ne mogu da shvate 
čak ni jedan uzrok nezamislivog oslobađanja. Ima li nekog među mudrima, 
koji, čuvši o ovom nezamislivom oslobađanju, ne začne duh nenadmašivog 
savršenog prosvetljenja? Što se tiče nas, čije su sposobnosti pogoršane kao 
izgorelo i potrulelo seme, šta drugo možemo da činimo do li da postanemo 
prijemčivi za ovo veliko vozilo? Mi, svi učenici i usamljeni sveci, čuvši ovo 
učenje Darme, bismo trebali da izustimo krik žaljenja koji bi prodrmao ovaj 
galaktički univerzum od milijardu svetova! A što se tiče bodisatvi, kada oni 
čuju ovo nezamislivo oslobađanje, oni bi trebali da budu radosni kao kada 
mladi prestolonaslednik uzima dijademu i pomazan je, i oni bi trebali da 
uvećaju do krajnosti svoju predanost ovom nezamislivom oslobađanju. Zaista, 
šta bi ikada mogla cela vojska Mara da učini onome ko je posvećen ovom 
nezamislivom oslobađanju?" 


Kada je patrijarh Mahakasjapa izustio ovo izlaganje, trideset i dve hiljade 
bogova je začelo duh nenadmašivog, savršenog prosvetljenja. 


Onda je Ličavi Vimalakirti rekao patrijarhu Mahakasjapi, "Velečasni Mahakas- 

japa, Mare koje glume đavola u nebrojenim univerzumima deset pravaca su 
svi bodisatve koje borave u nezamislivom oslobađanju; koji glume đavola da 
bi razvili živa bića putem njihove veštine oslobađajuće umetnosti. Velečasni 
Mahakasjapa, svi mizerni prosjaci koji dolaze bodisatvama u nebrojeno uni- 
verzuma deset pravaca da zatraže šaku, stopalo, uvo, nos, nešto krvi, mišiće, 
kosti, koštanu srž, oko, torzo, glavu, ud, člana, presto, kraljevstvo, zemlju, 
ženu, sina, ćerku, roba, robinju, konja, slona, kočiju, kolica, zlato, srebro, 
dragulje, bisere, školjke, kristal, koral, beril, bogatstva, hranu, piće, eliksire, i 
odeću—ovi zahtevni prosjaci su obično bodisatve koje žive u nezamislivom 
oslobađanju, koji, putem njihove veštine u oslobađajućoj umetnosti, žele da 
stave na probu i tako prikažu čvrstinu visoke rešenosti bodisatvi. Zašto? 
Velečasni Mahakasjapa, bodisatve prikazuju tu čvrstinu putem strahovitih 
strogosti. Obične osobe nemaju snagu da toliko zahtevaju od bodisatvi, osim 
ako im se ne da prilika. Oni nisu sposobni da ubijaju i lišavaju na taj način bez 
da im se slobodno da šansa." 


"Velečasni Mahakasjapa, isto kao što svitac ne može da zaseni svetlost sunca, 
takođe, velečasni Mahakasjapa, nije moguće bez posebne dozvole da obična 
osoba može tako da napadne i liši poseda nekog bodisatvu. Velečasni Ma- 
hakasjapa, isto kao što magarac ne može da realizuje napad na divljeg slona, 
još i manje, velečasni Mahakasjapa, čovek koji nije sam bodisatva može da 
uznemirava bodisatvu. Samo onaj ko je sam bodisatva može da uznemirava 
drugog bodisatvu, i samo bodisatva može da toleriše uznemiravanje drugog 
bodisatve. Velečasni Mahakasjapa, takav je uvod u snagu znanja oslobađajuće 
umetnosti bodisatvi koje žive u nezamislivom oslobađanju." 

6. 
Boginja 
Nakon toga, Manđušri, prestolonaslednik, se obratio Ličavi Vimalakirtiju: 


"Dobri gospodine, kako bi bodisatva trebao da se odnosi prema svim živim 
bićima?" 


Vimalakirti je odgovorio, "Manđušri, bodisatva bi trebao da se odnosi prema 
svim živim bićima kao što se mudar čovek odnosi prema odrazu meseca u 
vodi ili kao što se mađioničar odnosi prema ljudima stvorenim magijom. On bi 
trebao da se odnosi prema njima kao da su lice u ogledalu; kao voda fatamor- 
gane; kao zvuk eha; kao masa oblaka na nebu; kao prethodni trenutak lopte od 
pene; kao pojavljivanje i nestanak mehura vode; kao jezgro drveta trputca; kao 
blesak munje; kao peti veliki element; kao sedmi čulni medijum; kao pojava 
materije u nematerijalnoj oblasti; kao klica iz trule semenke; kao pokrivač za 
kosu kornjače; kao zabava u igrama za onog ko želi da umre; kao egoistički 
pogledi onog ko je ušao u tok; kao treće ponovno rođenje jednom-povratnika; 
kao ulazak nepovratnika u matericu; kao postojanje želje, mržnje, i gluposti 
kod arhata; kao misli o škrtosti, nemoralu, poročnosti, i neprijateljstva kod 
bodisatve koji je postigao trpeljivost; kao instinkti poremećaja kod tatagate; 
kao percepcija boje kod slepog od rođenja; kao udisaj i izdisaj isposnika ap- 
sorbovanog u meditaciju prestanka; kao trag ptice na nebu; kao erekcija kod 
evnuha; kao trudnoća jalove žene; kao neproizvedeni poremećaji emanirane 
inkarnacije Tatagate; kao vizije sna koje se vide nakon buđenja; kao poremećaji 
onoga ko je slobodan od konceptualizacije; kao vatra koja gori bez goriva; kao 
reinkarnacija onoga ko je postigao ultimativno oslobađanje." 


"Upravo ovako, Manđušri, bodisatva koji je postigao ultimativno nepostojanje 
sopstva razmatra sva bića." 


Manđušri je onda upitao dalje, "Plemeniti gospodine, ako bodisatva razmatra 
sva živa bića na ovaj način, kako generiše veliku ljubav prema njima?" 


Vimalakirti je odgovorio, "Manđušri, kada bodisatva razmatra sva živa bića 
na ovaj način, on misli: “Upravo kako sam ja realizovao Darmu, tako bih 
trebao da je podučavam živim bićima.“ Time, on generiše ljubav koja je zaista 
utočište za sva živa bića; ljubav koja je mirna zato što je slobodna od grabljenja; 
ljubav koja nije grozničava, jer je slobodna od strasti; ljubav koja je usklađena 
sa stvarnošću zato što je jedna te ista u sva tri vremena; ljubav koja je-/ bez 
konflikta zato što je slobodna od nasilja strasti; ljubav koja je nedualna zato 
što nije uključena ni u spoljašnje ni u unutrašnje; ljubav koju je nemoguće 
uznemiriti zato što je u potpunosti ultimativna." 


"Time on generiše ljubav koja je čvrsta, njena visoka rešenost nesalomljiva, kao 
dijamant; ljubav koja je čista, pročišćena u svojoj unutrašnjoj prirodi; ljubav 
koja je jednaka, pošto su njene aspiracije jednake; arhatova ljubav koja je 
eliminisala svoje neprijatelje; bodisatvina ljubav koja neprestano razvija živa 
bića; Tatagatina ljubav koja razume stvarnost; Budina ljubav koja prouzrokuje 
da se živa bića probude iz svog sna; ljubav koja je spontana zato što je spontano 
potpuno prosvetljena; ljubav koja je prosvetljenje zato što je jedinstvo iskustva; 

ljubav koja nema pretpostavku zato što je elminisala vezanost i odbojnost; 
ljubav koja je velika samilost zato što zračenjem prožima Mahajanu; ljubav 
koja nikada nije potrošena zato što priznaje prazninu i nepostojanje sopstva; 
ljubav koja je davanje zato što daruje darove Darme slobodna od čvrste pesnice 
lošeg učitelja; ljubav koja je moralnost zato što poboljšava nemoralna živa 
bića; ljubav koja je tolerancija zato što štiti i sebe i druge; ljubav koja je napor 
zato što preuzima odgovornost za sva živa bića; ljubav koja je kontemplacija 
zato što se suzdržava od prepuštanja ukusima; ljubav koja je mudrost zato što 
prouzrokuje postignuće u pravo vreme; ljubav koja je oslobađajuća umetnost 
zato što pokazuje put posvuda; ljubav koja je bez formalnosti zato što je čista u 
motivaciji; ljubav koja je bez odstupanja zato što deluje iz odlučne motivacije; 
ljubav koja je visoka rešenost zato što je bez strasti; ljubav koja je bez prevare 
zato što nije veštačka; ljubav koja je sreća zato što uvodi živa bića u sreću Bude. 
Takva, Manđušri, je velika ljubav bodisatve." 


Manđušri: Šta je velika samilost bodisatve? 


Vimalakirti: To je davanje svih akumuliranih korenova vrline svim živim 
bićima. 


Manđušri: Šta je velika radost bodisatve? 

Vimalakirti: To je biti radostan i bez kajanja u davanju. 
Manđušri: Šta je staloženost bodisatve? 

Vimalakirti: To je ono što je od koristi i sebi i drugima. 


Manđušri: Čemu bi trebao da se okrene kada je prestravljen strahom od života? 


Vimalakirti: Manđušri, bodisatva koji je prestravljen strahom od života bi 
trebao da se okrene prema velikodušnosti Bude. 


Manđušri: Gde bi trebao da stoji onaj ko želi da se okrene prema velikodušnosti 
Bude? 


Vimalakirti: On bi trebao da stoji u staloženosti prema svim živim bićima. 


Manđušri: Gde bi trebao da stoji onaj ko želi da stoji u staloženosti prema svim 
živim bićima? 


Vimalakirti: On bi trebao da živi za oslobađanje svih živih bića. 

Manđušri: Šta bi trebao da radi onaj ko želi da oslobađa sva živa bića? 
Vimalakirti: On bi trebao da ih oslobađa od njihovih poremećaja. 

Manđušri: Kako bi trebao da se postavi onaj ko želi da eliminiše poremećaje? 


Vimalakirti: On bi trebao da se postavi odgovarajuće. 

Manđušri: Kako bi trebao da se postavi da bi se "postavio odgovarajuće"?: 
Vimalakirti: On bi trebao da se postavi u neproduktivnosti i nedestruktivnosti. 
Manđušri: Šta nije proizvedeno? I šta nije uništeno? 

Vimalakirti: Zlo nije proizvedeno i dobro nije uništeno. 

Manđušri: Šta je koren dobra i zla? 

Vimalakirti: Materijalnost je koren dobra i zna. 

Manđušri: Šta je koren materijalnosti? 

Vimalakirti: Želja je koren materijalnosti. 

Manđušri: Šta je koren želje i vezanosti? 

Vimalakirti: Nerealna konstrukcija je koren želje. 

Manđušri: Šta je koren nerealne konstrukcije? 

Vimalakirti: Lažni koncept je njen koren. 

Manđušri: Šta je koren lažnog koncepta? 

Vimalakirti: Neutemeljenost. 

Manđušri: Šta je koren neutemeljenosti? 


Vimalakirti: Manđušri, kada je nešto neutemeljeno, kako može da ima bilo 
kakav koren? Stoga, sve stvari stoje na korenu koji je neutemeljen. 


Nakon toga, određena boginja koja je živela u toj kući, nakon što je čula ovo 
učenje Darme o velikim herojskim bodisatvama, i pošto je bila oduševljena, 
zadovoljna i ushićena, manifestovala se u materijalnom telu i izlila je nebeske 
cvetove na velike duhovne heroje, bodisatve, i velike učenike. Kada su cvetovi 
pali na tela bodisatvi, oni su otpali i završili na podu, ali kada su pali na 
tela velikih učenika, zalepili su se za njih i nisu otpali. Veliki učenici su tresli 
cvetove i čak su pokušali da koriste svoje magijske moći, ali se još uvek cvetovi 
nisu dali. 


Onda je boginja rekla poštovanom Šariputri, "Velečasni Šariputra, zašto otresaš 
ove cvetove?" 


Šariputra je odgovorio, "Boginjo, ovi cvetovi nisu prikladni za religiozne osobe 
i tako mi pokušavamo da ih otresemo." 


Boginja je rekla, "Nemoj to govoriti, velečasni Šariputra. Zašto? Ovi cvetovi 
su zaista prikladni! Zašto? Ovakvi cvetovi nemaju ni konstrukcijsku misao ni 
razlikovanje. Ali starešina Šariputra ima i konstrukcijsku misao i razlikovanje." 

"Velečasni Šariputra, neprikladnost u disciplini ispravno podučavane Darme 
za onoga ko se odrekao sveta se sastoji od konstrukcijske misli i razlikovanja, 
a ipak su starešine pune takvih misli. Onaj ko je bez takvih misli je uvek 
prikladan." 


"Velečasni Šariputra, vidi kako se ovi cvetovi ne lepe za tela ovih velikih 
duhovnih heroja, bodisatvi! To je zato što su oni eliminisali konstrukcijske 
misli i razlikovanja." 


"Na isti način na koji zli duhovi imaju moć nad plašljivim čovekom ali ne mogu 
da poremete neustrašivog, oni zaplašeni strahom od sveta su pod uticajem 
formi, zvukova, mirisa, ukusa, i tekstura, koji ne remete one koji su slobodni 
od straha od strasti urođenih konstruktivnom svetu. Tako, ovi cvetovi se lepe 
za tela onih koji nisu eliminisali svoje instinkte za strastima a ne lepe se za tela 
onih koji su eliminisali svoje instinkte. Stoga, cvetovi se ne lepe za tela ovih 
bodisatvi, koji su napustili sve instinkte." 


Onda je poštovani Šariputra rekao boginji, "Boginjo, koliko si dugo bila u ovoj 
kući?" 


Boginja je odgovorila, "Ja sam bila ovde onoliko dugo koliko je starešina bio u 
oslobađanju." 


Sariputra je rekao, "Onda, jesi li bila u ovoj kući prilično vremena?" 


Boginja je rekla, "Je li starešina bio u oslobađanju prilično vremena?" Na to je 
starešina Sariputra ostao nem. 


Boginja je nastavila, "Starešino, ti si najnapredniji među mudrima'! Zašto ne 
govoriš? Sada kada je red na tebe, ti ne odgovaraš na pitanje." 


Šariputra: Pošto je oslobađanje neizrecivo, boginjo, ja ne zam šta da kažem. 


Boginja: Svi slogovi izgovoreni od strane starešine imaju prirodu oslobađanja. 
Zašto? Oslobađanje nije ni unutrašnje ni spoljašnje, niti može da se shvati 
odvojeno od njih. Slično, slogovi nisu ni unutrašnji ni spoljašnji, niti mogu 
da se shvate na nekom drugom mestu. Stoga, velečasni Šariputra, nemoj da 
ukazuješ na oslobađanje putem napuštanja govora! Zašto? Sveto oslobađanje 
je jednakost svih stvari! 


Šariputra: Boginjo, zar nije oslobađanje sloboda od želje, mržnje, i gluposti? 


Boginja: "Oslobađanje je sloboda od želje, mržnje, i gluposti"—to je učenje 
za one koji su preterano ponosni. Ali oni koji su slobodni od ponosa se 
podučavaju da je sama priroda želje, mržnje i gluposti oslobađanje. 


Šariputra: Odlično! Odlično, boginjo! Preklinjem te, šta si to postigla, šta si to 
realizovala, da imaš takvu elokvenciju? 


Boginja: Nisam ništa postigla, velečasni Šariputra. Nemam nikakvu real- 
izaciju. Stoga imam takvu elokvenciju. Ko god misli, "Ja sam postigao! Ja sam 
realizovao!" je preterano ponosan u disciplini dobro podučavane Darme. 

Sariputra: Boginjo, da li pripadaš vozilu učeništva, vozilu usamljenog sveca, 
ili velikom vozilu? 


Boginja: Pripadam vozilu učeništva kada ga podučavam onima kojima je ono 
potrebno. Pripadam vozilu usamljenog sveca kada podučavam dvanaest 
karika međuzavisnog ishodišta onima kojima je ono potrebno. I, pošto 
nikada ne napuštam veliku samilost, pripadam velikom vozilu, pošto je svima 
potrebno to učenje da postignu ultimativno oslobađanje. 


I pored toga, velečasni Šariputra, isto kao što čovek ne može da miriše rici- 
nusovu biljku u šumi magnolija, već može samo da miriše cvetove magnolije, 
takođe, velečasni Šariputra, živeći u ovoj kući, koja odiše parfemom vrlina 
budinih kvaliteta, čovek ne može da miriše parfem učeništva i usamljenih 
mudraca. Velečasni Šariputra, Šakre, Brame, Lokapale, deve, nage, jakše, 
gandarve, asure, garude, kimnare, i mahorage koji žive u ovoj kući slušaju 
Darmu iz usta ovog svetog čoveka, i namamljeni parfemom vrlina budinih 
kvaliteta, nastavljaju da začinju duh prosvetljenja. 


Velečasni Sariputra, ja sam bila u ovoj kući dvanaest godina, i nisam čula 
nikakva izlaganja u vezi učeništva i usamljenih mudraca, ali sam čula samo 
izlaganja u vezi velike ljubavi, velike samilosti, i nezamislivih kvaliteta Bude. 


Velečasni Sariputra, osam čudnih i čudesnih stvari se manifestuju neprestano 
u ovoj kući. Koje su tih osam stvari? 


Svetlost zlatne nijanse sija ovde neprestano, toliko jarko da je teško razlikovati 
dan i noć; i niti mesec niti sunce ovde ne sijaju jasno. To je prvo čudo ove kuće. 


Štaviše, velečasni Sariputra, ko god da uđe u ovu kuću nije više uznemiren 
zbog svojih poremećaja od trenutka kada stupi u nju. Ovo je druga čudna i 
čudesna stvar. 


Štaviše, velečasni Šariputra, ova kuća nikada nije napuštena od strane Šakre, 
Brame, Lokapala i bodisatvi iz svih drugih budinih polja. To je treća čudna i 
čudesna stvar. 


Štaviše, velečasni Sariputra, ova kuća nije nikada prazna zvukova Darme, 
izlaganja u vezi šest transcendencija, i izlaganja o nepovratnom točku Darme. 
To je četvrta čudna i čudesna stvar. 


Štaviše, velečasni Sariputra, u ovoj kući čovek uvek čuje ritmove, pesme, i 
muziku bogova i ljudi, i iz ove muzike neprestano odzvanja zvuk beskonačne 
Darme Bude. To je peta čudna i čudesna stvar. 


Štaviše, velečasni Šariputra, u ovoj kući uvek postoje četiri neiscrpne riznice, 
prepunjene svim vrstama dragulja, koje se nikada ne smanjuju, iako svi siro- 
mašni i jadni mogu da se posluže njima na svoje zadovoljstvo. To je šesta 
čudna i čudesna stvar. 


Štaviše, velečasni Sariputra, prema želji ovog dobrog čoveka, u ovu kuću 
svraća nebrojeno mnogo Tatagata deset pravaca, kao što su Tatagata Sak- 

jamuni, Amitaba, Akšobija, Ratnašri, Ratnarčis, Ratnačandra, Ratnavjuha, 
Duhprasaha, Sarvartasida, Prabutaratna, Simhanadanadi, Simhagosa i tako 
dalje; i kada dođu oni podučavaju vrata Darme pod nazivom Tajne Tatagata, i 
onda odlaze. To je sedma čudna i čudesna stvar. 


Štaviše, velečasni Sariputra, sav sjaj boravišta bogova i sav sjaj polja buda 
sijaju u ovoj kući. To je osma čudna i čudesna stvar. 


Velečasni Sariputra, ovih osam čudnih i čudesnih stvari se viđaju u ovoj kući. 
Ko bi onda, videvši ovakve nepojmljive stvari, verovao u nauk učeništva. 


Sariputra: Boginjo, šta te sprečava da se transformišeš van svog ženskog stanja? 


Boginja: Iako sam tragala za mojim "ženskim stanjem" ovih dvanaest godina, 
još uvek ga nisam našla. Velečasni Šariputra, kada bi se mađioničar inkarnirao 
u ženu putem magije, da li bi je ti pitao, "Šta te sprečava da se transformišeš 
van svog ženskog stanja?" 


Šariputra: Ne! Takva žena ne bi stvarno postojala, pa šta bi onda tu bilo da se 
transformiše? 


Boginja: Isto tako, velečasni Sariputra, sve stvari zapravo ne postoje. Sada, da 
li bi mislio, "Sta sprečava onu čija je priroda kao magična inkarnacija da se 
transformiše van svog ženskog stanja?" 


Nakon toga, boginja je upotrebila svoju magičnu moć da prouzrokuje da se 
starešina Šariputra pojavi u njenoj formi i da prouzrokuje da se ona pojavi 
u njegovoj formi. Onda je boginja, transformisana u Šariputru, rekla Šaripu- 
tri, transformisanog u boginju, "Velečasni Šariputra, šta te sprečava da se 
transformišeš van svog ženskog stanja?" 


A Sariputra, transformisan u boginju, je odgovorio, "Ja se više ne pojavljujem 
u formi muškarca! Moje telo se promenilo u telo žene! Ja ne znam šta da 
transformišem!" 


Boginja je nastavila, "Ako bi starešina mogao ponovo da se promeni iz ženskog 
stanja, onda bi sve žene takođe mogle da se promene iz svojih ženskih stanja. 
Sve žene se pojavljuju u formi žene na isti način kao što se starešina pojavljuje 
u formi žene. Iako nisu žene u stvarnosti, one se pojavljuju u formi žene. 
Imajući ovo na umu, Buda je rekao, “U svim stvarima, ne postoji ni muško ni 
žensko." 


Onda je boginja otpustila svoju magijsku moć i svaki od njih se vratio u svoju 


uobičajenu formu. Onda je rekla njemu, "Velečasni Sariputra, šta si uradio sa 
svojom ženskom formom?" 


Sariputra: Ja je nisam niti napravio niti sam je promenio. 


Boginja: Isto tako, sve stvari nisu niti napravljene niti su promenjene, i to da 
nisu niti napravljene niti promenjene, to je učenje Bude. 

Šariputra: Boginjo, gde ćeš se roditi kada se budeš preselila nakon smrti? 
Boginja: Biću rođena tamo gde se rađaju sve magične inkarnacije Tatagate. 
Šariputra: Ali emanirane inkarnacije Tatagate se ne sele niti se rađaju. 
Boginja: Sve stvari i sva živa bića su upravo takvi; oni se ne sele niti se rađaju! 
Šariputra: Boginjo, koliko brzo ćeš postići savršeno prosvetljenje budastva? 


Boginja: U tom trenutku kada ti, starešino, postaneš obdaren još jedanput 
kvalitetima obične individue, onda ću ja postići savršeno prosvetljenje bu- 
dastva. 


Šariputra: Boginjo, nije moguće da ću ja postati obdaren još jedanput kvalite- 
tima obične individue. 


Boginja: Isto tako, velečasni Šariputra, nije moguće da ću ja postići savršeno 
prosvetljenje budastva! Zašto? Zato što savršeno prosvetljenje stoji na nemogućem. 
Zbog toga što je nemoguće, niko ne postiže savršeno prosvetljenje budastva. 


Šariputra: Ali Tatagata je izjavio: "Tatagate, koji su brojni kao zrna peska Gang- 
a, su postigli savršeno budastvo, postižu savršeno budastvo, i nastaviće da 
postižu savršeno budastvo." 


Boginja: Velečasni Šariputra, izraz, "bude prošlosti, sadašnjosti i budućnosti" 
je konvencionalni izraz načinjen od određenog broja slogova. Bude nisu ni 
prošle, ni sadašnje, ni buduće. Njihovo prosvetljenje nadilazi tri vremena! Ali 
reci mi, starešino, da li si ti postigao stanje arhata? 


Šariputra: Postignuto je, zato što ne postoji postignuće. 


Boginja: Isto tako, postoji savršeno prosvetljenje zato što ne postoji postignuće 
savršenog prosvetljenja. 


Onda je Ličavi Vimalakirti rekao poštovanom starešini Šariputri, "Velečasni 
Šariputra, ova boginja je već služila devedeset i dva miliona milijardi buda. 
Ona se igra superznanjima. Ona je istinski uspela u svim svojim zavetima. Ona 
je stekla toleranciju nerođenosti stvari. Ona je zapravo postigla nepovratnost. 
Ona može da živi gde god da želi zbog jačine njenog zaveta da razvija živa 
bića." 

7, 
Porodica Tatagata 


Onda je prestolonaslednik Manđušri rekao Ličavi Vimalakirtiju, "Plemeniti 
gospodine, kako bodisatva sledi put da bi postigao kvalitete Bude?" 


Vimalakirti je odgovorio, "Manđušri, kada bodisatva sledi pogrešan put, on 
sledi put da bi postigao kvalitete Bude. " 


Manđušri je nastavio, "Kako bodisatva sledi pogrešan put?" 


Vimalakirti je odgovorio, "Čak i ako odigrava pet smrtnih grehova, on ne oseća 
zlobu, nasilje, ili mržnju. Čak i ako bi išao u paklove, on ostaje slobodan od 
svih mrlja poremećaja. Čak i ako bi išao u stanja životinja, on ostaje slobodan 
od tame i neznanja. Kada ide u stanja asura, on ostaje slobodan od ponosa, 
uobraženosti, i arogancije. Kada ide u oblast gospodara smrti, on akumulira 
zalihe zasluge i mudrosti. Kada ide u stanja nepokretnosti i nematerijalnosti, 
on se ne rastače u njima." 


"On može slediti puteve želje, a ipak ostaje slobodan od vezanosti za uživanja 
u želji. On može slediti puteve mržnje, a ipak on ne oseća nikakvu ljutnju 
prema bilo kom živom biću. On može slediti puteve gluposti, a ipak je uvek 
svestan posedujući mudrost čvrstog razumevanja." 


"On može slediti puteve pohlepe, a ipak on daje sve unutrašnje i spoljašnje 
stvari, bez da se osvrće čak i na svoj sopstveni život. On može slediti puteve 
nemoralnosti, a ipak, videvši užas čak i najmanjih prestupa, on živi u skladu 
sa asketskim praksama i strogostima. On može slediti puteve iskvarenosti 
i ljutnje, a ipak ostaje krajnje slobodan od zlobe i živi u skladu sa ljubavlju. 
On može slediti puteve lenjosti, a ipak njegovi napori su neprekinuti dok teži 
kultivisanju korenova vrline. On može slediti puteve čulnog ometanja, a ipak, 
prirodno skoncentrisan, njegova kontemplacija nije rasuta. On može slediti 
puteve lažne mudrosti, a ipak, pošto je dosegao transcendenciju mudrosti, on 
je ekspert u svim svetovnim i transcendentalnim naukama." 


"On može pokazati puteve sofistike i argumenata, a ipak je uvek svestan 
ultimativnih značenja i usavršio je korišćenje oslobađajućih umetnosti. On 
može pokazati puteve ponosa, a ipak služi kao most i lestvice za sve ljude. On 
može pokazati puteve strasti, a ipak je kranje nepristrasan i prirodno čist. On 
može slediti puteve Mara, a ipak on zapravo ne prihvata njihov autoritet u 
vezi njegovog znanja o kvalitetima Bude. On može slediti puteve učeništva, a 
ipak on dozvoljava živim bićima da čuju učenje koje nisu čuli pre. On može 
slediti puteve usamljenih mudraca, a ipak je inspirisan velikom samilošću da 
bi razvio sva živa bića." 


"On može slediti puteve siromašnih, a ipak drži u svojoj ruci dragulj nepre- 
sušnog bogatstva. On može slediti puteve bogalja, a ipak je lep i dobro ukrašen 
povoljnim znakovima i oznakama. On može slediti puteve onih niskog roda, a 
ipak, kroz svoju akumulaciju zaliha zasluge i mudrosti, on je rođen u porodici 
tatagata. On može slediti puteve slabih, ružnih, i jadnih, a ipak je lep kada ga 


49 


se gleda, i njegovo telo je kao telo Narajane. " 


"On može manifestovati živim bićima puteve bolesnih i nesrećnih, a ipak je u 
potpunosti savladao i nadišao strah od smrti." 


"On može slediti puteve bogatih, a ipak je bez sticanja i često razmišlja o pojmu 
nestalnosti. On se može prikazati kako je uključen u ples sa devojkama iz 
harema, a ipak se pridržava samoće, pošto je prešao preko močvare želje." 


"On sledi puteve glupih i nesuvislih, a ipak, pošto je stekao snagu inkantacije, 
ukrašen je raznolikom elokvencijom." 


"On sledi spoljašnje puteve bez da ikada postane njihov sledbenik. On sledi 
puteve celog sveta, a ipak preobraća sva stanja postojanja. On sledi put 
oslobađanja bez da ikada napusti napredak sveta." 


"Manđušri, ovako bodisatva sledi pogrešne puteve, time sledeći put prema 
kvalitetima Bude." 


Onda je Ličavi Vimalakirti rekao prestolonasledniku Manđušriju, "Manđušri, 
šta je to porodica tatagata“?" 


Manđušri je odgovorio, "Plemeniti gospodine, porodica tatagata se sastoji 
od celokupnog bazičnog egoizma; od neznanja i od žeđi za postojanjem; od 
žudnje, mržnje, i gluposti; od četiri zablude, od pet pomračenosti, od šest 
čulnih medija, od sedam boravišta svesnosti, od osam perverznih puteva, 
od devet uzroka iritacije, od puteva deset grehova. Takva je porodica tata- 
gata. Ukratko, plemeniti gospodine, šezdeset i dve vrste ubeđenja sačinjavaju 
porodicu tatagata!" 


Vimalakirti: Manđušri, šta imaš na umu kada govoriš tako? 


Manđušri: Plemeniti gospodine, onaj ko ostaje u fiksiranoj određenosti vizije 
nestvorenog nije u stanju da začne duh nenadmašivog savršenog prosvetljenja. 
Ali, onaj ko živi među stvorenim stvarima, u rudnicima strasti, bez viđenja 
bilo kakve istine, je zaista sposoban da začne duh nenadmašivog savršenog 
prosvetljenja. 


Plemeniti gospodine, cvetovi kao plavi lotos, crveni lotos, i beli lotos, vodeni 
ljiljan, i mesečev ljiljan ne rastu na suvom tlu u divljini, već rastu u močvarama 
i blatnjavim obalama. Isto tako, budini kvaliteti ne rastu u živim bićima 
sigurno predodređenim prema nestvorenom, već rastu u onim živim bićima 
koja su kao močvare i blatnjave obale strasti. Slično, kao što semena ne rastu na 
nebu već rastu u zemlji, isto tako budini kvaliteti ne rastu u onima usmerenim 
prema apsolutnom, već rastu u onima koji začinju duh prosvetljenja, nakon 
što su proizveli planinu egoističkih pogleda nalik planini Sumeru. 


Plemeniti gospodine, kroz ova razmatranja, čovek može da razume da sve 
strasti sačinjavaju porodicu Tatagata. Isto kao što, plemeniti gospodine, bez 
odlaska u veliki okean, nije moguće naći dragocene, neprocenjive bisere, isto 

tako bez odlaska u okean strasti, nije moguće zadobiti um sveznanja. 


Onda je starešina Mahakasjapa aplaudirao prestolonasledniku Manđušriju: 
"Dobro! Dobro, Manđušri! Ovo je zaista dobro rečeno! Ovo je ispravno! Strasti 
zaista sačinjavaju porodicu tatagata. Kako mogu ovakvi kao mi, učenici, začeti 
duh prosvetljenja, ili postati potpuno prosvetljeni u vezi kvaliteta Bude? Samo 
oni koji su skrivili pet smrtnih grehova mogu da začnu duh prosvetljenja i 
mogu da postignu budastvo, što je potpuno postignuće kvaliteta Bude!" 


"Isto kao što pet objekata želje nemaju utiska ili efekta kod onih lišenih sposob- 
nosti, na isti način svi kvaliteti Bude nemaju utiska ili efekta na učenike, koji 
su napustili sve privrženosti. Tako, učenici ne mogu nikada ceniti te kvalitete." 


"Stoga, Manđušri, obična individua je zahvalna Tatagati, ali učenici nisu za- 
hvalni. Zašto? Obične individue, pošto su naučile za vrline Bude, začinju 
duh nenadmašivog savršenog prosvetljenja, da bi osigurale neprekinuti kon- 
tinuitet nasleđa Triju Dragulja; ali učenici, iako mogu slušati o kvalitetima, 
moćima, i neustrašivostima Bude do kraja svojih dana, nisu u stanju da začnu 
duh nenadmašivog savršenog prosvetljenja." 


Nakon toga, bodisatva Sarvarupasamdaršana, koji je bio prisutan u tom skupu, 
obratio se Ličavi Vimalakirtiju, "Kućevlasniku, gde su tvoj otac i majka, tvoja 
deca, tvoja žena, tvoje sluge, tvoje sluškinje, tvoji radnici, i tvoji poslužitelji. 
Gde su tvoji prijatelji, tvoji srodnici, i tvoji rođaci? Gde su tvoje sluge, tvoji 
konji, tvoji slonovi, tvoje kočije, tvoji telohranitelji, i tvoji nosači?" 


Prozvan na ovaj način, Ličavi Vimalakirti je bodisatvi Sarvarupasamdaršani 
izgovorio sledeće stihove: 


Za prave bodisatve, 

Majka je transcendencija mudrosti, 
Otac je veština u tehnici oslobađanja; 
Vođe se rađaju od ovakvih roditelja. 


Njihova žena je radost u Darmi, 

Ljubav i Samilost su njihove ćerke, 

Darma i istina su njihovi sinovi; 

I njihov dom je duboka misao o značenju praznine. 


Sve strasti su njihovi učenici, 

Kontrolisani po volji. 

Njihovi prijatelji su pomagala za prosvetljenje; 
Na taj način oni realizuju vrhovno prosvetljenje. 


Njihovi kompanjoni, uvek sa njima, 

Su šest transcendencija. 

Njihove supruge su sredstva unifikacije, 
Njihova muzika je učenje Darme. 

Inkantacije sačinjavaju njihovu baštu, 

Koja cveta cvetovima faktora 

prosvetljenja, 

Sa drvećem velikog bogatstva Darme, 

I plodovima gnoze oslobađanja. 

Njihov bazen se sastoji od osam oslobađanja, 
Ispunjen vodom koncentracije, 

Pokriven lotosima sedam čistoća— 

Ko se kupa u njemu postaje besprekoran. 


Njihovi nosači su šest superznanja, 
Njihovo vozilo je neprevaziđena Mahajana, 
Njihov vozač je duh prosvetljenja, 

I njihov put je osmostruki mir. 


Njihovi ornamenti su povoljni znakovi, 
I osamdeset oznaka; 

Njihov venac je čestita aspiracija, 

I njihova odeća je dobra savesti 
obzirnost. 


Njihovo bogatstvo je sveta Darma, 

I njihov posao je njeno podučavanje, 
Njihov veliki prihod je čista praksa, 
I posvećen je vrhunskom 
prosvetljenju. 


Njihov krevet sastoji se od četiri kontemplacije, 
I njegov pokrivač je čista egzistencija, 
I njihovo buđenje se sastoji od gnoze, 
Koja predstavlja neprestano učenje i meditaciju. 


Njihova hrana je ambrozija učenja, 

I njihovo piće je sok oslobađanja. 
Njihova kupka je čista aspiracija, 

I moralnost je njihova krema i parfem. 


Pošto su savladali neprijateljske poremećaje, 
Oni su nepobedivi heroji. 

Pošto su pokorili četiri Mare, 

Oni podižu svoj standard na polju 
prosvetljenja. 

Oni manifestuju rođenje dobrovoljno, 

Ipak oni nisu rođeni, niti ishode. 

Oni sijaju u svim poljima buda, 

Isto kao izlazeće sunce. 

lako služe na milione buda, 

Svakim zamislivim darom, 

Oni se nikada ne zadržavaju ni na najmanjoj razlici 
Između buda i njih samih. 


Oni putuju kroz sva budina polja 

Da bi doneli korist za živa bića, 

Ipak oni vide ta polja isto kao prazan prostor, 

Slobodan od bilo kakvih konceptualnih pojmova "živih bića". 


Neustrašive bodisatve mogu da manifestuju, 
Sve u jednom trenu, 

Oblike, zvukove, i načine ponašanja 

Svih živih bića. 


Iako oni prepoznaju dela Mara, 

Oni mogu da se slažu čak i sa ovim Marama; 

Jer čak i ovakve aktivnosti mogu se manifestovati 

Od strane onih koji su usavršeni u oslobađajućoj umetnosti. 


Oni se igraju iluzornim manifestacijama 
Da bi razvijali živa bića, 

Prikazujući se da su stari ili bolesni, 

I čak manifestujući svoje sopstvene smrti. 


Oni demonstriraju sagorevanje zemlje 

U prožimajućim plamenovima kraja sveta, 
Da bi demonstrirali nestalnost 

Živim bićima koja su ubeđena u stalnost. 


Pozvani od strane stotine hiljada živih bića, 

Svi u istoj zemlji, 

Oni sudeluju u darovima u domovima svih, 

I posvećuju sve u ime prosvetljenja. 

Oni su nenadmašni u svim ezoterijskim naukama, 
I u mnogim različitim veštinama, 

I rađaju sreću 

Kod svih živih bića. 


Posvećujući sebe kao monahe, 

U svim čudnim sektama sveta, 

Oni razvijaju sva ta bića 

Koja su se vezala za dogmatska stajališta. 


Oni mogu postati sunca ili meseci, 
Indre, Brame, ili gospodari stvorenja, 
Oni mogu postati vatra ili voda 

Ili Zemlja ili vetar. 

Za vreme kratkih eona bolesti, 

Oni postaju najbolji sveti lek; 

Oni čine da bića budu dobro i da su srećna, 
I dovode do njihovog oslobađanja. 


Za vreme kratkih eona gladi, 

Oni postaju hrana i piće. 

Pošto su prethodno ublažili žeđ i glad, 
Oni živa bića podučavaju Darmi. 


Za vreme kratkih eona mačeva, 
Oni meditiraju na ljubav, 
Upoznajući sa nenasiljem 
Stotine miliona živih bića. 


Usred velikih bitki 

Oni ostaju nepristrasni za obe strane; 
Jer bodisatve velike snage 

Uživaju u pomirenju konflikta. 


Da bi pomogli živim bićima, 

Oni se dobrovoljno spuštaju 

U paklove koji su privezani 

Svim nedokučivim budinim poljima. 


Oni manifestuju svoje živote 

U svim vrstama životinjskog kraljevstva, 
Podučavajući Darmu posvuda. 

Zbog toga su nazvani "vođama". 


Oni prikazuju čulno uživanje svetovnjacima, 

I stanja transa meditativnim ljudima. 

Oni potpuno pobeđuju Mare, 

I ne dozvoljavaju im nikakvu šansu da preovladaju. 


Isto kao što je prikazivanje lotosa 
Usred vatre čudesno, 

Tako oni prikazuju i čuda 
Zadovoljstava i čuda stanja transa. 


Oni namerno postaju kurtizane 
Da bi pridobili muškarce, 
1, nakon što su ih uhvatili udicom želje, 


Oni ih smeštaju u budinoj gnozi. 


Da bi pomogli živim bićima, 

Oni uvek postaju starešine, 
Kapetani, sveštenici, i ministri, 
Ili čak premijeri. 


U korist siromašnih, 

Oni postaju neiscrpna blaga, 

Uzrokujući da oni kojima daju svoje darove 
Začnu duh prosvetljenja. 


Oni postaju nepobedivi šampioni, 

U korist ponosnih i taštih, 

1, pošto su savladali sav njihov ponos, 

Oni ih usmeravaju ka potrazi za prosvetljenjem. 


Oni uvek stoje kod glave 

Onih koji su prestrašeni stravom, 

1, pošto su im darovali neustrašivost, 
Oni ih razvijaju prema prosvetljenju. 


Oni postaju veliki sveci, 

Sa superznanjima i čistom savešću, 

I time pobuđuju živa bića na moralnost 
Tolerancije, nežnosti i discipline. 


Ovde na svetu, oni neustrašivo posmatraju 
One koji su gospodari koje treba služiti, 

I postaju njihove sluge ili robovi, 

Ili služe kao njihovi učenici. 


Dobro izvežbani u oslobađajućoj umetnosti, 
Oni demonstriraju sve aktivnosti, 

Koji god da bi mogao biti metod 

Da načini da bića uživaju u Darmi. 


Njihove prakse su beskonačne; 

I njihove sfere uticaja su beskonačne; 
Pošto su usavršili beskonačnu mudrost, 
Oni oslobađaju beskonačnost živih bića. 


Čak i samim budama, 

Za vreme od milion eona, 

Ili čak sto miliona eona, 

Bilo bi teško izraziti sve njihove vrline. 


Osim u slučaju nekih inferiornih živih bića, 

Bez bilo kakve inteligencije uopšte, 

Da li postoji iko ko poseduje imalo razlikovanja 
Ko, čuvši ovo učenje, 

Ne bi poželeo vrhovno prosvetljenje? 

8. 
Darma Vrata Nedualnosti 


Onda je Ličavi Vimalakirti upitao te bodisatve, "Dobra gospodo, molim vas 
objasnite kako bodisatva ulazi kroz Darma vrata nedualnosti!" 


Bodisatva Darmavikurvana je objavio, "Plemeniti gospodine, produkcija i 
destrukcija su dve stvari, ali ono što nije proizvedeno i ne javlja se, ne može biti 
uništeno. Tako, postignuće tolerancije nerođenosti stvari je ulaz u nedualnost." 
Bodisatva Šrigupta je objavio, " Ja“ i moje“ su dve stvari. Ako nema pret- 
postavke sopstva, neće biti posesivnosti. Tako, odsustvo pretpostavke je ulaz 
u nedualnost. " 


Bodisatva Šrikuta je objavio, "“Oskrnavljenje“ i 'purifikacija“ su dve stvari. 
Kada postoji temeljno znanje o oskrnavljenju, neće biti umišljenosti oko puri- 
fikacije. Put koji vodi do potpunog ovladavanja svim umišljenostima je ulaz u 
nedualnost." 


Bodisatva Sunaksatra je objavio, "“Ometenost' i “pažnja“ su dve stvari. Kada 
nema ometenosti, neće biti pažnje, neće biti umovanja, i neće biti mentalnog 
intenziteta. Tako, suština mentalnog intenziteta je ulaz u nedualnost." 


Bodisatva Subahu je objavio, ""Bodisatvin duh“ i “duh učenika“ su dve stvari. 
Kada se oba vide da sliče iluzornom duhu, ne postoji ni bodisatvin duh ni bilo 
kakav duh učenika. Tako, istovetnost priroda duhova je ulaz u nedualnost." 


Bodisatva Animisa je objavio, ""Grabljenje“ i negrabljenje“ su dve stvari. Ono 
što nije ugrabljeno nije percipirano, i ono što nije percipirano nije ni pret- 
postavljeno ni odbačeno. Tako, nedelovanje i neuključenost svih stvari je ulaz 
u nedualnost." 


"nr 


Bodisatva Sunetra je objavio, "“Jedinstvenost“ i 'bezobličnost' su dve stvari. Ne 
pretpostaviti ili konstruisati nešto znači ne upostaviti njegovu jedinstvenost 
niti uspostaviti njegovu bezobličnost. Prodreti kroz jednakost ove dve stvari 
znači ući u nedualnost." 


Bodisatva Pusja je objavio, Dobro“ i “zlo' su dve stvari. Traganje ni za do- 
brim ni za zlim, razumevanje nedualnosti značajnog i beznačajnog je ulaz u 
nedualnost." 


Bodisatva Simha je objavio, "“Grešnost“ i bezgrešnost“ su dve stvari. Putem 
mudrosti nalik dijamantu koja probija do zanoktice, ne biti vezan ili oslobođen 
je ulaz u nedualnost." 


Bodisatva Simamati je objavio, "Reći “ovo je nečisto“ i “ovo je besprekorno“ 
sačinjava dualnost. Onaj koji, postignuvši smirenost, ne stvara koncepciju o 
nečistoći ili besprekornosti, a ipak nije potpuno bez koncepcije, ima smirenost 
bez bilo kakvog postignuća smirenosti—on ulazi u odsustvo konceptualnih 
čvorova. Tako, on ulazi u nedualnost." 

Bodisatva Sukadimukta je objavio, "Reći, “ovo je sreća“ i “ono je mizerija“ je 
dualizam. Onaj ko je slobodan od svih kalkulacija, kroz ekstremnu čistoću 
gnoze—njegov um je rezervisan, kao prazan prostor; i tako on ulazi u nedual- 
nost." 


Bodisatva Narajana je objavio, "Reći, “ovo je svetovno“ i “ono je transcenden- 
talno“ je dualizam. Ovaj svet ima prirodu praznine, tako da ne postoji ni 
transcendencija ni uključenost, ni progres ni zastoj. Tako, ni nadići ni biti 
uključen, ni ići ni se zaustaviti—to je ulaz u nedualnost." 


Bodisatva Dantamati je objavio, " "Život' i 'oslobađanje“ su dualni. Videvši 
prirodu života, čovek niti mu pripada niti je potpuno oslobođen od njega. 
Takvo razumevanje je ulaz u nedualnost." 


Bodisatva Pratjaksadarša je objavio, " “Uništivo“ i neuništivo“ su dualni. Ono 
što je uništeno je naposletku uništeno. Ono što je naposletku uništeno ne 
postaje uništeno; zbog toga, naziva se 'neuništivim'. Ono što je neuništivo 
je trenutno, i ono što je trenutno je neuništivo. Ovakvo iskustvo se naziva 
"ulaskom u princip nedualnosti“." 

Bodisatva Samantagupta je objavio, "'Sopstvo“ i “bez sopstva“ su dualni. Pošto 
postojanje sopstva ne može da se opazi, šta tu ima da se načini “bez sopstva“? 
Tako, nedualna vizija njihove prirode je ulaz u nedualnost." 


Bodisatva Vidjudeva je objavio, "Znanje“ i 'neznanje“ su dualni. Prirode 
neznanja i znanja su iste, jer neznanje je nedefinisano, neproračunjivo, i iza 
sfere misli. Realizacija ovoga je ulaz u nedualnost." 


Bodisatva Prijadaršana je objavio, "Materija po sebi je prazna. Praznina ne 
proističe iz uništenja materije već je priroda materije praznina sama po sebi. 
Stoga, govoriti o praznini na jednoj strani, i o materiji, ili osećaju, ili intelektu, 
ili motivaciji, ili svesnosti na drugoj strani—u potpunosti je dualno. Sama 
svesnost je praznina. Praznina ne proističe iz uništenja svesnosti, već je priroda 
svesnosti po sebi praznina. Ovakvo razumevanje pet kompulzivnih agregata i 
znanje o njima, kao takvo, sredstvima gnoze je ulaz u nedualnost." 


Bodisatva Prabaketu je objavio, "Reći da su četiri glavna elementa jedna stvar a 
da je eterski element prostora druga je dualno. Četiri glavna elementa su sami 
priroda prostora. Sama prošlost je takođe priroda prostora. Sama budućnost 
je takođe priroda prostora. Slično, sama sadašnjost je takođe priroda prostora. 
Gnoza koja prodire kroz elemente na ovaj način je ulaz u nedualnost." 


Bodisatva Sumati je objavio, " "Oko" i forma“ su dualni. Razumeti oko na ispra- 
van način, i nemati vezanost, odbojnost, ili konfuziju u odnosu na formu—to 
se naziva 'mirom'. Slično, “uho“ i “zvuk'“, nos“ i 'miris“, 'jezik“ i "ukus", “telo 
i “dodir', i "um' i 'fenomeni'—svi su dualni. Ali poznavati um, i ne biti ni 
vezan, suprotstavljen, ili zbunjen u odnosu na fenomene—to se naziva 'mirom'“. 
Živeti u takvom miru znači ući u nedualnost." 


1 


Bodisatva Aksajamati je objavio, "Posvećivanje velikodušnosti radi postizanja 
sveznanja je dualno. Priroda velikodušnosti je po sebi sveznanje, i priroda 

sveznanja je po sebi potpuno posvećivanje. Slično, dualno je posvetiti moral- 
nost, toleranciju, napor, meditaciju, i mudrost u ime sveznanja. Sveznanje je 
priroda mudrosti, i potpuno posvećivanje je priroda sveznanja. Tako, ulaz u 
ovaj princip jedinstvenosti je ulaz u nedualnost." 


Bodisatva Gambirabudi je objavio, "Dualno je reći da je praznina jedna stvar, 
bezznačnost druga, i bezželjnost ipak treća stvar. Ono što je prazno nema 
oznake. Ono što nema oznake nema želju. Tamo gde nema želje nema ni 
procesa misli, uma, ili svesnosti. Videti vrata svih oslobađanja u vratima 
jednog oslobađanja je ulaz u nedualnost." 


Bodisatva Santendrija je objavio, "Dualno je reći 'Buda“, 'Darma', i Sanga'. 
Darma je sama po sebi priroda Bude, Sanga je sama po sebi priroda Darme, 
i svi su oni nesastavljeni. Nesastavljen je beskonačan prostor, i procesi svih 
stvari su ekvivalentni beskonačnom prostoru. Prilagođavanje ovome je ulaz u 
nedualnost." 


Bodisatva Apratihatačaksu je objavio, "Dualno je upućivati na agregate“ i na 
"prestanak agregata“. Sami po sebi agregati su prestanak. Zašto? Egoistički 
pogledi na agregate, pošto su i sami neproizvedeni, ne postoje ultimativno. 
Shodno tome ovakvi pogledi zapravo ne konceptualizuju “ovo su agregati“ 
ili “ovi agregati prestaju“. Naposletku, oni nemaju takve diskriminativne 
konstrukcije i nemaju takve konceptualizacije. Stoga, takvi pogledi imaju i 
sami po sebi prirodu prestajanja. Nepojavljivanje i neuništavanje su ulaz u 
nedualnost." 


Bodisatva Suvinita je objavio, "Fizički, verbalni i mentalni zaveti ne postoje 
dualno. Zašto? Ove stvari imaju prirodu neaktivnosti. Priroda neaktivnosti 
tela je ista kao i priroda neaktivnosti govora, čija priroda neaktivnosti je ista 
kao i priroda neaktivnosti uma. Neophodno je znati i razumeti ovu činjenicu 
o konačnoj neaktivnosti svih stvari, jer je ovo znanje ulaz u nedualnost." 


Bodisatva Punjaksetra je objavio, "Dualno je razmatrati da su akcije zaslužne, 
grešne, ili nepomične. Nepreduzimanje zaslužnih, grešnih, ili nepomičnih 
akcija nije dualno. Unutrašnja priroda svih ovakvih akcija je praznina, gde 
naposletku ne postoje ni zasluga, ni greh, ni nepomičnost, ni sama akcija. 
Nepostignuće ovakvih akcija je ulaz u nedualnost." 


Bodisatva Padmavjuha je objavio, "Dualizam je proizveden iz opsesije sop- 
stvom, ali pravo razumevanje sopstva ne dovodi do dualizma. Onaj ko tako 
boravi u nedualnosti je bez ideacije, i to odsustvo ideacije je ulaz u nedualnost." 


Bodisatva Šrigarba je objavio, "Dualnost je sastavljena od perceptualne mani- 
festacije. Nedualnost je bespredmetna. Stoga, negrabljenje i neodbacivanje su 
ulaz u nedualnost." 


Bodisatva Čandrotaraje objavio, " “Tama' i 'svetlost' su dualne, ali je odsustvo 
i tame i svetla nedualnost. Zašto? U momentu apsorbovanosti u prestajanju, 
nema ni tame ni svetla, i slično je sa prirodama svih stvari. Ulaz u ovu 
smirenost je ulaz u nedualnost." 

Bodisatva Ratnamudrahasta je objavio, "Dualno je prezirati svet i radovati 
se oslobađanju, a niti prezirati svet niti radovati se oslobađanju je nedual- 
nost. Zašto? Oslobađanje se može naći tamo gde ima ropstva, ali tamo gde 
naposletku nema ropstva gde je potreba za oslobađanjem? Prosjak ko nije niti 
vezan niti oslobođen ne doživljava nikakvo sviđanje ili nesviđanje i tako ulazi 
u nedualnost." 


Bodisatva Manikutarađa je objavio, "Dualno je govoriti o dobrim putevima 
i lošim putevima. Onaj ko je na putu nije zabrinut dobrim i lošim putevima. 
Živeti u takvoj bezbrižnosti, on se ne bavi konceptima “puteva' ili 'neputeva'. 
Razumevajući prirodu koncepata, njegov um se ne uključuje u dualnost. Takav 
je ulaz u nedualnost." 


Bodisatva Satjananda je objavio, "Dualno je govoriti o 'istinitim“ i lažnim“. 
Kada neko vidi istinito, ne vidi ikada bilo kakvu istinu, pa kako bi onda mogao 
da vidi laž. Zašto? Čovek ne vidi fizičkim okom, vidi okom mudrosti. A okom 
mudrosti vidi u onoj meri u kojoj ne postoji ni vid ni nevid. Tamo, gde ne 
postoji ni vid ni nevid, je ulaz u nedualnost." 


Kada su bodisatve dale svoja objašnjenja, oni su se svi obratili prestolonasled- 
niku Manđušriju: "Manđušri, šta je bodisatvin ulaz u nedualnost?" 


Manđušri je odgovorio, "Dobra gospodo, svi ste govorili dobro. I pored toga, 
sva vaša objašnjenja su i sama dualistička. Ne znati ni jedno pojedinačno 
učenje, ne izraziti ništa, ne reći ništa, ne objasniti ništa, ne objaviti ništa, ne 
naznačiti ništa, i ne odrediti ništa—to je ulaz u nedualnost." 


Onda je prestolonaslednik Manđušri rekao Ličavi Vimalakirtiju. "Mi smo svi 
dali naša sopstvena učenja, plemeniti gospodine. Sada, ako bi ti rasvetlio 
učenje ulaska u princip nedualnosti!" 


Na to je Ličavi Vimalakirti ostao tih, ne rekavši uopšte ništa. Prestolonaslednik 
Manđušri je aplaudirao Ličavi Vimalakirtiju: "Odlično! Odlično, plemeniti 
gospodine! Ovo je zaista ulaz u nedualnost bodisatvi. Tu nema koristi od 
slogova, zvukova i ideja." 


Kada su se ova učenja objavila, pet hiljade bodisatvi je prošlo kroz vrata Darme 
nedualnosti i postiglo je toleranciju nerođenosti stvari. 

I 
Gozba Doneta od strane Emanirane Inkarnacije 


Nakon toga, poštovani Šariputra je u sebi pomislio, "Ako ove velike bodisatve 
ne prekinu pre podneva, kada će oni jesti?" 


Ličavi Vimalakirti, svestan šta je poštovani Šariputra mislio, rekao mu je: 
"Velečasni Šariputra, Tatagata je podučavao osam oslobađanja. Trebao bi 
da se koncentrišeš na ta oslobađanja, slušajući Darmu umom slobodnim od 
preokupacija materijalnim stvarima. Samo sačekaj jedan minut, velečasni 
Šariputra, i ti ćeš jesti takvu hranu kakvu nikada pre nisi okusio." 


Onda je Ličavi Vimalakirti uveo sebe u takvu koncentraciju i izveo je takav 
čudesan poduhvat da je tim bodisatvama i tim velikim učenicima bilo omogućeno 
da vide univerzum pod imenom Sarvagandasuganda, koji je lociran u pravcu 
zenita, iza toliko mnogo budinih polja koliko ima zrna peska u četrdeset i 
dve reke Gang. Tamo tatagata pod nazivom Gandotamakuta boravi, živi 
i manifestan je. U tom univerzumu, drveće emituje miris koji daleko nad- 
mašuje sve mirise, ljudske i božanske, iz svih budinih polja deset pravaca. 
U tom univerzumu, čak i imena "učenik" i "usamljeni svetac" ne postoje, i 
Tatagata Gandotamakuta podučava Darmu skupu od samo bodisatvi. U tom 
univerzumu, sve kuće, avenije, parkovi, i mesta su načinjeni od različitih 
parfema, i miris hrane koju te bodisatve konzumiraju prožima nemerljive 
univerzume. 


U tom trenutku, Tatagata Gandotamakuta je seo sa svojim bodisatvama da 
obeduje, a božanstva pod nazivom Gandavjuhahara, koja su sva bila odana 
Mahajani, služila su i brinula su o tom Budi i njegovim bodisatvama. Svako iz 
skupa u kući Vimalakirtija je bio u stanju da razgovetno vidi ovaj univerzum 
u kome su obedovali Tatagata Gandotamakuta i njegove bodisatve. 


Ličavi Vimalakirti se obratio celom skupu bodisatvi: "Dobra gospodo, da li 
ima neko među vama ko bi želeo da ode do tog budinog polja da donese 
nazad nešto hrane?" 


Ali sputani natprirodnom snagom Manđušrija, niko od njih se nije dobrovoljno 
javio. 
Ličavi Vimalakirti je rekao prestolonasledniku Manđušriju, "Manđušri, zar ti 


nisi posramljen ovakvim skupom?" 


Manđušri je odgovorio, "Plemeniti gospodine, zar nije Tatagata objavio, “Oni 
koji su neuki ne bi trebalo da budu prezreni'?" 


Onda je Ličavi Vimalakirti, bez da se podigne iz svog kauča, magično emani- 
rao inkarnaciju-bodisatvu, čije je telo bilo zlatne boje, ukrašeno povoljnim 
znakovima i oznakama, i takve pojave da je nadsijao ceo skup. 


Ličavi Vimalakirti se obratio tom inkarniranom bodisatvi: "Plemeniti sine, idi 
u pravcu zenita i kada pređeš preko onoliko budinih polja koliko ima zrna 
peska u četrdeset dve reke Gang, doseći ćeš univerzum pod nazivom Sarva- 

gandasuganda, gde ćeš naći Tatagatu Gandhotamakutu kako obeduje. Odi do 
njega i nakon što se pokloniš njegovim stopalima, načini sledeći zahtev:" 


"Ličavi Vimalakirti se klanja sto hiljada puta vašim stopalima, O Gospode, i 
pita za vaše zdravlje—da li imate i najmanju poteškoću, najmanju nelagodnost, 
najmanji nemir; da li ste jaki, da li ste dobro, bez prigovora, i da li živite u 
dodiru sa vrhovnom srećom.“" 


"Nakon što ovako upitaš o njegovom zdravlju, trebao bi da zahtevaš od njega: 
“"Vimalakirti pita Gospoda da mi da ostatke vašeg obroka, sa kojima će on 
ostvariti budin posao u univerzumu pod nazivom Saha. Tako će ta bića 
inferiornih aspiracija biti inspirisana uzvišenim aspiracijama, i dobro ime 
Tatagate će biti proslavljeno nadaleko i naširoko.“ " 


Na to je inkarnirani bodisatva rekao Ličavi Vimalakirtiju "Veoma dobro!", i 
poslušao je njegove instrukcije. Ispred svih bodisatvi, on je okrenuo svoje lice 
nagore i nestao je, i oni ga više nisu videli. 


Kada je stigao u univerzum Sarvagandasuganda, on se poklonio stopalima 
Tatagate Gandotamakute i rekao je, "Gospode, bodisatva Vimalakirti, klan- 
jajući se stopalima Gospoda, pozdravlja Gospoda, govoreći: “Da li imate i 
najmanju poteškoću, najmanju nelagodnost, i najmanji nemir? Da li ste jaki, 
da li ste dobro, bez prigovora, i da li živite u dodiru sa vrhovnom srećom?" 
On zatim traži, pošto se poklonio sto hiljada puta stopalima Gospoda: 'Ako 
bi Gospod bio milostiv i dao mi ostatke svog obroka da bi se ostvario budin 
posao u univerzumu pod nazivom Saha. Onda bi ona bića koja teže inferi- 
ornim putevima mogla da steknu inteligenciju da teže velikoj Darmi Bude, i 
ime Bude će biti proslavljeno nadaleko i naširoko.“ 


Na to su bodisatve budinog polja Tatagate Gandotamakute bile začuđene i 
upitale su Tatagatu Gandotamakutu, "Gospode, gde postoji ovako veliko biće 
kao što je ovo? Gde je univerzum Saha? Šta on podrazumeva pod “onima koji 
teže inferiornim putevima“?" 


Pošto su ga te bodisatve upitale na taj način, Tatagata Gandotamakuta je 
rekao, "Plemeniti sinovi, univerzum Saha postoji iza onoliko mnogo budinih 
polja u pravcu nadira koliko je zrna peska u četrdeset dve reke Gang. Tamo 
Tatagata Šakjamuni podučava Darmu živim bićima koja teže inferiornim 
putevima, u tom budinom polju okaljanom sa pet korumpiranosti. Tamo 
bodisatva Vimalakirti, koji živi u nezamislivom oslobođanju, podučava Darmu 
bodisatvama. On ovde šalje ovu inkarnaciju-bodisatvu da bi slavio moje ime, 
da bi prikazao prednosti ovog univerzuma, i da bi uvećao korenove vrline tih 
bodisatvi." 


Bodisatve su uzviknule, "Koliko veliki sam taj bodisatva mora biti ako je 
njegova magična inkarnacija ovako obdarena natprirodnim moćima, snagom, 
i neustrašivošću!" 


Tatagata je rekao, "Veličina tog bodisatve je takva da on šalje magične inkar- 
nacije u sva budina polja deset pravaca, i sve ove inkarnacije obavljaju budin 

posao za sva živa bića u svim tim budinim poljima." 


Onda je Tatagata Gandotamakuta izlio nešto od svoje hrane, impregnirane 
svim mirisima, u mirisnu posudu i dao je inkarniraciji-bodisatvi. I devedeset 
miliona bodisatvi iz tog univerzuma se dobrovoljno prijavilo da ide zajedno 
sa njim: "Gospode, mi bismo takođe želeli da idemo u taj univerzum Saha, da 
vidimo, poštujemo, i služimo Budi Šakjamuniju i da vidimo Vimalakirtija i te 
bodisatve." 


Tatagata je objavio, "Plemeniti sinovi, samo napred ako mislite da je pravo 
vreme. Ali, da ne bi ta živa bića poludela ili postala opijena, idite bez svojih 
mirisa. 1, da ne bi ta živa bića iz Saha sveta postala ljubomorna na vas, 
promenite svoja tela da sakrijete svoju lepotu. I nemojte začinjati ideje prezira 
ili averzije prema tom univerzumu. Zašto? Plemeniti sinovi, budino polje 
je polje čistog prostora, ali gospodari bude, u cilju razvitka živih bića, ne 
razotkrivaju čistu oblast Bude odjednom." 


Onda je inkarnacija-bodisatva uzeo hranu i otišao zajedno sa devedeset mil- 
iona bodisatvi i, putem moći Bude i natprirodne operacije Vimalakirtija, nestao 
je iz tog univerzuma Sarvagandasuganda i za delić sekunde ponovo je stajao 
u kući Vimalakirtija. Ličavi Vimalakirti je stvorio devedeset miliona lavovskih 
prestola, potpuno isti kao oni koji su već bili tamo, i bodisatve su posedale. 


Onda je inkarnacija-bodisatva dao sud pun hrane Vimalakirtiju, i miris te 
hrane je prožeo celokupni veliki grad Vaišali i njen sladak parfem se proširio 
kroz stotinu univerzuma. Unutar grada Vaišalija, bramani, kućevlasnici, i 
čak i Ličavi kapetan Čandračatra, pošto su primetili miris, bili su zadivljeni i 
ispunjeni čuđenjem. Oni su bili toliko pročišćeni u telu i umu da su odmah 
došli do kuće Vimalakirtija, zajedno sa svih osamdeset četiri hiljade Ličavija. 


Videvši tamo bodisatve smeštene na visokim, širokim, i prelepim lavljim 
prestolima, bili su ispunjeni divljenjem i velikom radošću. Svi su se poklonili 
tim velikim učenicima i bodisatvama i onda su seli dole sa jedne strane. I 
bogovi zemlje, bogovi oblasti želje, bogovi oblasti čiste materije, privučeni 
mirisom, su takođe došli do kuće Vimalakirtija. 


Onda je Ličavi Vimalakirti rekao starešini Šariputri i velikim učenicima: 
"Velečasni, jedite hranu Tatagate! To je ambrozija namirisana velikom samilošću. 
Ali nemojte da fiksirate svoje umove uskogrudim stavovima, inače nećete biti 
u stanju da primite njen dar." 


Ali neki od učenika su već imali misao: "Kako može toliko veliko mnoštvo 
jesti tako malu količinu hrane?" 


Onda je inkarnacija-bodisatva rekao tim učenicima, "Nemojte upoređivati, 
poštovani, svoju sopstvenu mudrost i zasluge sa mudrošću i zaslugama Tata- 
gate! Zašto? Na primer, četiri velika okeana mogu da presuše, ali ova hrana 
neće nikada biti iscrpljena. Kada bi sva živa bića jela količinu ove hrane koja je 
jednaka po veličini Planini Sumeru u trajanju od jednog eona, nikada ne bi bila 
potrošena. Zašto? Pošto su proizašli iz neiscrpne moralnosti, koncentracije i 

mudrosti, ostaci hrane Tatagate sadržani u ovoj posudi ne mogu da se iscrpe." 


Zaista, celokupni skup je bio zadovoljen tom hranom, i hrana uopšte nije bila 
potrošena. Pošto su pojeli tu hranu, u telima tih bodisatvi, učenika, Šakri, 
Brama, Lokapala, i drugih živih bića se javilo blaženstvo kao kod bodisatvi 
univerzuma Sarvasukapratimandita. I iz svih pora njihove kože odisao je 
parfem nalik onome iz drveća koja rastu u univerzumu Sarvagandasuganda. 


Onda se Ličavi Vimalakirti znalački obratio tim bodisatvima koji su došli iz 
budinog polja Gospoda Tatagate Gandotamakute: "Plemenita gospodo, kako 
Tatagata Gandotamakuta podučava svoju Darmu?" 


Oni su odgovorili, "Tatagata ne podučava Darmu putem zvuka i jezika. On 
disciplinuje bodisatve samo putem mirisa. U podnožju svakog mirišljavog 
drveta sedi bodisatva, i drveta emituju parfeme kao što je ovaj. U trenutku 
kada pomirišu taj parfem, bodisatve postižu koncentraciju pod nazivom “izvor 
svih vrlina bodisatve'. Od momenta kada postignu tu koncentraciju, sve vrline 
bodisatvi su proizvedene u njima. " 


Te bodisatve su onda upitale Ličavi Vimalakirtija, "Kako Buda Šakjamuni 
podučava Darmu?" 


Vimalakirti je odgovorio, "Dobra gospodo, ova živa bića ovde su teška za 
disciplinovanje. Stoga, on ih podučava predavanjima prigodnim za disciplino- 
vanje divljih i necivilizovanih. Kako on disciplinuje divlje i necivilizovane? 
Koja su predavanja prikladna? Evo ih:" 


"Ovo je pakao. Ovo je svet životinja. Ovo je svet gospodara smrti. Ovo 
su nedaće. Ovo su ponovna rođenja sa obogaljenim sposobnostima. Ovo 
su fizička nedela, i ovo su retribucije za fizička nedela. Ovo su verbalna 
nedela, i ovo su retribucije za verbalna nedela. Ovo su mentalna nedela, i 
OVO su retribucije za mentalna nedela. Ovo je ubijanje. Ovo je krađa. Ovo je 
seksualno nedolično ponašanje. Ovo je laganje. Ovo je ubadanje u leđa. Ovo 
je grub govor. Ovo je frivolan govor. Ovo je gramzivost. Ovo je zloba. Ovo je 
pogrešan pogled. Ovo su njihove retribucije. Ovo je tvrdičluk i ovo je njegova 
posledica. Ovo je nemoralnost. Ovo je mržnja. Ovo je lenjost. Ovo je plod 
lenjosti. Ovo je lažna mudrost i ovo je plod lažne mudrosti. Ovo su prestupi 
propisa. Ovo je zavet ličnog oslobađanja. Ovo bi trebalo da se uradi i ono ne 
bi trebalo da se uradi. Ovo je prikladno a ono bi trebalo da se napusti. Ovo je 
pomračenje i ono je bez pomračenja. Ovo je greh i ono se izdiže iznad greha. 
Ovo je put i ono je pogrešan put. Ovo je vrlina i ono je zlo. Ovo je zaslužno 
prekora i ono je neporočno. Ovo je oskrnavljeno i ono je neuprljano. Ovo je 
svetovno i ono je transcendentalno. Ovo je složeno i ono je nesloženo. Ovo je 
poremećaj i ono je pročišćenje. Ovo je život i ono je oslobađanje." 

"Tako, putem ovih različitih pojašnjavanja Darme, Buda trenira umove onih 
živih bića koji su upravo kao divlji konji. Isto kao što se divlji konji ili divlji 
slonovi neće pripitomiti ako ih štap ne probode do srži, tako se živa bića koja 
su divlja i teška za civilizovanje disciplinuju samo sredstvima predavanja o 
svim vrstama jada." 

Bodisatve su rekle, "Tako je uspostavljena veličina Bude Šakjamunija! Veličanstveno 
je kako, prikrivajući svoje čudesne moći, on civilizuje divlja živa bića koja su 
siromašna i inferiorna. I bodisatve koje se nastanjuju u budinom polju tako 
intenzivnih poteškoća mora da imaju nezamislivo veliku samilost!" 


Ličavi Vimalakirti je objavio, "Tako je, dobra gospodo! Tako je kako kažete. 
Velika samilost bodisatvi koje se inkarniraju ovde je ekstremno čvrsta. U 
jednom životu u ovom univerzumu, oni postižu mnogo dobrobiti za živa bića. 
Toliko mnogo dobrobiti za živa bića ne bi moglo da se postigne u univerzumu 
Sarvagandasuganda čak ni u stotinu hiljada eona. Zašto? Dobra gospodo, u 
ovom Saha univerzumu, postoje deset vrlih praksi koje ne postoje ni u jednom 
drugom budinom polju. Koje su ovih deset? Evo ih: siromašnog zadobiti 
velikodušnošću; nemoralnog zadobiti moralnošću; mrzitelja zadobiti sred- 
stvima tolerancije; lenjog zadobiti sredstvima napora; mentalno poremećenog 
zadobiti sredstvima koncentracije; lažno mudrog zadobiti sredstvima prave 
mudrosti; onima koji pate od osam nedaća pokazati kako se izdići iznad njih; 
onima uskogrudih stavova podučavati Mahajanu; one koji nisu proizveli ko- 
renove vrline zadobiti putem korenova vrline; i razvijati živa bića bez prekida 
putem četiri sredstava unifikacije. Oni koji se angažuju u ovih deset vrlih 
praksi ne postoje ni u jednom drugom budinom polju." 


Opet su bodisatve pitale, "Koliko kvaliteta mora bodisatva da ima, da bi otišao 
živ i zdrav u čisto budino polje nakon što se preseli posle smrti van ovog Saha 
univerzuma?" 


Vimalakirti je odgovorio, "Nakon što se preseli u trenutku smrti van ovog 
Saha univerzuma, bodisatva mora da ima osam kvaliteta da bi dosegao čisto 
budino polje živ i zdrav. Koji su tih osam? On mora da razreši u sebi: “Ja 
moram da budem od koristi svim živim bićima, bez da tražim čak ni najmanje 
koristi za sebe. Ja moram da podnosim sve jade svih živih bića i da dajem 
sve svoje akumulirane korenove vrline svim živim bićima. Ja ne smem da 
imam ogorčenje ni prema jednom živom biću. Ja moram da se radujem svim 
bodisatvama kao da su Učitelj. Ja ne smem da zanemarujem niti jedno učenje, 
bilo da sam ga čuo ranije ili ne. Ja moram da kontrolišem svoj um, bez da 
žudim za dobicima drugih, i bez da se ponosim svojim dobicima. Ja moram da 
istražujem svoje sopstvene greške i da ne krivim druge zbog njihovih grešaka. 
Ja moram da crpim zadovoljstvo iz bivanja pozorno svesnim i moram da 
istinski poduzimam sve vrline." 


"Ako bodisatva ima ovih osam kvaliteta, kada se preseli u trenutku smrti van 
ovog Saha univerzuma, on će ići živ i zdrav u čisto budino polje." 


Kada su Ličavi Vimalakirti i prestolonaslednik Manđušri ovako podučavali 
Darmu mnoštvu okupljenom tamo, sto hiljada živih bića je začelo duh ne- 
nadmašivog, savršenog prosvetljenja, i deset hiljada bodisatvi je postiglo 
toleranciju nerođenosti stvari. 

10. 
Lekcija o Uništivom i Neuništivom 


U međuvremenu, oblast u kojoj je Gospod podučavao Darmu u bašti Am- 
rapali se proširila i porasla, i ceo skup je izgledao obojen zlatnom nijansom. 
Odmah zatim je poštovani Ananda upitao Budu, "Gospode, ovo proširenje i 
uvećanje bašte Amrapali i ova zlatna nijansa skupa—šta ovi povoljni znakovi 
najavljuju?" 


Buda je objavio, "Ananda, ovi povoljni znakovi najavljuju da Ličavi Vimalakirti 
i prestolonaslednik Manđušri u pratnji velikog mnoštva ulaze u prisustvo 
Tatagate.'"" 


U tom trenutku, Ličavi Vimalakirti je rekao prestolonasledniku Manđušriju, 
"Manđušri, hajde da povedemo ovoliko mnogo živih bića u prisustvo Gospoda, 
tako da oni mogu da vide Tatagatu i da mu se poklone!" 


Manđušri je odgovorio, "Plemeniti gospodine, pošalji ih ako osećaš da je pravo 
vreme!" 


Odmah zatim je Ličavi Vimalakirti izveo čudotvoran podvig smestivši ceo 
skup, zajedno sa prestolima, na svoj desni dlan i onda, pošto se magično trans- 
portovao u prisustvo Bude, smestio ih je na zemlju. On se poklonio stopalima 
Bude, obišao ga je nadesno skupljenih dlanova sedam puta, i povukao se na 
jednu stranu. 


Bodisatve koje su došle iz budinog polja Tatagate Gandotamakute su sišli sa 
svojih lavljih prestola i, poklonivši se stopalima Bude, spojili su svoje dlanove 
u znak poštovanja i povukli su se sa jedne strane. I ostale bodisatve, veliki 
duhovni heroji, i veliki učenici su se spustili sa svojih prestola na sličan način 
i, nakon što su se poklonili stopalima Bude, povukli su se sa jedne strane. 
Slično, sve te Indre, Brame, Lokapale, i bogovi su se poklonili stopalima Bude 
i povukli su se sa jedne strane. 


Onda je Buda, nakon što je oduševio te bodisatve pozdravima, objavio, "Ple- 
meniti sinovi, sedite na svoje prestole!" 


Pošto im je Buda ovako naredio, oni su zauzeli svoje prestole. 


Buda je rekao Šariputri, "Šariputra, da li si video čudesna izvođenja bodisatvi, 
tih najboljih od svih bića?" 


"Video sam ih, Gospode." 
"Kakav si koncept proizveo prema njima?" 


"Gospode, prema njima sam proizveo koncept nezamislivosti. Njihove ak- 
tivnosti su se meni činile nezamislivim do te mere da nisam bio u stanju da 
razmišljam o njima, da ih prosuđujem ili čak da ih zamislim." 


Onda je poštovani Ananda upitao Budu, "Gospode, kakav je ovaj miris, ništa 
slično nisam nikada ranije pomirisao?" 

Buda je odgovorio, "Ananda, ovaj miris se širi iz svih pora svih ovih bodisatvi." 


Sariputra je dodao, "Poštovani Ananda, ovaj isti miris se širi iz svih naših pora 
takođe." 


Ananda: Odakle dolazi miris? 


Šariputra: Ličavi Vimalakirti je dobio nešto hrane iz univerzuma pod nazivom 
Sarvagandasuganda, iz budinog polja Tatagate Gandotamakute, i ovaj miris 
se širi iz tela svih onih koji su jeli tu hranu. 


Onda se poštovani Ananda obratio Ličavi Vimalakirtiju: "Koliko dugo će ovaj 
miris ostati?" 


Vimalakirti: Dok se ne probavi. 
Ananda: Kada će biti probavljena? 


Vimalakirti: Biće probavljena za četrdeset devet dana, i njen miris će se širiti 
još sedam dana nakon toga, ali za to vreme neće biti problema sa lošom 
probavom. Štaviše, velečasni Ananda, ako monasi koji nisu ušli u sudbinu 
ultimativnog pojedu ovu hranu, ona će biti probavljena kada uđu u tu sudbinu. 
Kada oni koji su ušli u sudbinu ultimativnog pojedu ovu hranu, ona neće 
biti probavljena sve dok se njihovi umovi totalno ne oslobode. Ako živa bića 
koja nisu začela duh neprevaziđenog, savršenog prosvetljenja pojedu ovu 
hranu, ona će biti probavljena kada oni začnu duh neprevaziđenog, savršenog 
prosvetljenja. Ako oni koji su začeli duh savršenog prosvetljenja pojedu 
ovu hranu, ona neće biti probavljena sve dok ne postignu trpeljivost. I ako 
oni koji su postigli trpeljivost pojedu ovu hranu, ona će biti probavljena 
kada postanu bodisatve koje su jedan život na korak od budastva. Velečasni 
Ananda, ona je kao lek pod nazivom "ukusan", koji dolazi do stomaka ali se ne 
probavlja sve dok se svi otrovi ne eliminišu—jedino se tada probavlja. Slično, 
velečasni Ananda, ova hrana se ne probavlja sve dok se svi otrovi poremećaja 
ne eliminišu— jedino se tada probavlja. 


Onda je poštovani Ananda rekao Budi, "Gospode, to je čudesno da ova hrana 
obavlja posao Bude!" 


"Tako je, Ananda! Tako je kako kažeš, Ananda! Postoje budina polja koja 
izvršavaju budin posao putem bodisatvi; ona koja to čine putem svetla; ona 
koja to čine putem drveta prosvetljenja; ona koja to čine putem fizičke lepote 
i oznaka Tatagate; ona koja to čine putem religiozne odeće; ona koja to čine 
putem hrane; ona koja to čine putem vode; ona koja to čine putem bašti; ona 
koja to čine putem palata; ona koja to čine putem rezidencija; ona koja to 
čine putem magijskih inkantacija; ona koja to čine putem praznog prostora; i 
ona koja to čine putem svetala na nebu. Zašto je to tako, Ananda? Zato što 
putem ovih različitih načina, živa bića postaju disciplinovana. Slično, Ananda, 
postoje budina polja koja izvršavaju budin posao putem podučavanja živih 

bića rečima, definicijama, i analogijama, kao što su 'snovi', 'slike“, “odraz 
meseca u vodi', “ehoi', 'iluzije“, i “opsene“; i ona koja izvršavaju budin posao 
čineći reči razumljivim. Takođe, Ananda, postoje krajnje čista budina polja koja 
izvršavaju budin posao za živa bića bez govora, putem tišine, neizrecivosti, i 
neučljivosti. Ananda, među svim aktivnostima, uživanjima, i praksama buda, 
ne postoji niti jedna koja ne izvršava budin posao, zato što sve disciplinuju 
živa bića. Na kraju, Ananda, bude ostvaruju budin posao kroz četiri Mare i 
svih osamdeset četiri hiljade tipova strasti koje pogađaju živa bića." 


"Ananda, ovo je Darma vrata pod nazivom uvod u sve budine kvalitete. 
Bodisatva koji uđe kroz ova Darma vrata ne doživljava niti radost niti ponos 
kada se suoči sa budinim poljem ukrašenim sjajem svih plemenitih kvaliteta, i 
ne doživljava niti tugu niti averziju kada se suoči sa budinim poljem naizgled 
bez tog sjaja, već u svim slučajevima proizvodi duboko poštovanje za sve 
Tatagate. Zaista, čudesno je kako svi Gospodi Bude, koji razumeju jednakost 
svih stvari, manifestuju sve vrste budinih polja da bi razvijali živa bića! 


"Ananda, isto kao što su budina polja različita po specifičnim kvalitetima ali 
nemaju razlike što se tiče neba koje ih pokriva, tako, Ananda, tatagate su 
različite po svojim fizičkim telima ali se ne razlikuju po svojoj neometenoj 
gnozi." 


"Ananda, sve su bude iste što se tiče savršenstva njihovih budinih kvaliteta: 
to jest, njihovih formi, njihovih boja, njihovog zračenja, njihovih tela, njihovih 
oznaka, njihove uzvišenosti, njihove moralnosti, njihove koncentracije, njihove 
mudrosti, njihovog oslobađanja, njihove gnoze i vizije oslobađanja, njihovih 
snaga, njihovih neustrašivosti, njihovih specijalnih budinih kvaliteta, njihove 
velike ljubavi, njihove velike samilosti, njihovih korisnih namera, njihovih 
stavova, njihovih praksi, njihovih puteva, dužina njihovih života, njihovih 
podučavanja Darme, njihovog razvoja i oslobađanja živih bića, i njihovog 
pročišćavanja budinih polja. Stoga, svi se oni nazivaju 'samjaksambude“, 
tatagate“, i bude“." 


"Ananda, kada bi tvoj život trajao ceo eon, ne bi ti bilo lako da temeljno 
razumeš opsežno značenje i precizan verbalan značaj ova tri imena. Takođe, 
Ananda, kada bi sva živa bića ovog galaktičkog univerzuma od milijardu 
svetova bila kao ti—najistaknutiji od učenih i najistaknutiji od onih obdarenih 
memorijom i inkantacijama—i kada bi oni posvetili ceo eon, još uvek ne bi 
mogli da razumeju u potpunosti egzaktno i opsežno značenje tri reči “samjak- 
sambuda', “tatagata' i buda“. Zato, Ananda, prosvetljenje Buda je nemerljivo, 
i mudrost i elokvencija Tatagata su nezamislive." 


Onda se poštovani Ananda obratio Budi: "Gospode, od ovog dana nadalje, ja 
više neću sebe proglašavati da sam najistaknutiji među učenima." 


Buda je rekao, "Nemoj biti obeshrabren, Ananda! Zašto? Ja sam tebe proglasio, 
Ananda, najistaknutijim među učenima, imajući na umu učenike, ne razma- 
trajući bodisatve. Pogledaj, Ananda, pogledaj bodisatve. Oni ne mogu biti 
dokučeni čak ni od strane najmudrijih među ljudima. Ananda, čovek može 
da dokuči dubine okeana, ali ne može da dokuči dubine mudrosti, gnoze, 

memorije, inkantacije, ili elokvencije bodisatvi. Ananda, ti bi trebao da ostaneš 
spokojan što se tiče dela bodisatvi. Zašto? Ananda, ova čudesa prikazana 
u jednom jedinom jutru od strane Ličavi Vimalakirtija ne bi mogla da se 
sprovedu od strane učenika i usamljenih mudraca koji su stekli čudesne moći, 
kada bi oni posvetili sve svoje moći inkarnacije i transformacije u trajanju od 
sto hiljada miliona eona." 


Onda su sve te bodisatve iz budinog polja Tatagate Gandotamakute spojili 
svoje dlanove u znak poštovanja i, pozdravivši Tatagatu Šakjamunija, obratili 
su mu se na sledeći način: "Gospode, kada smo prvi put pristigli u ovo budino 
polje, mi smo začeli negativnu ideju, ali sada napuštamo ovu pogrešnu ideju. 
Zašto? Gospode, oblasti buda i njihova veština u oslobađajućoj umetnosti su 
nezamislive. Da bi razvijali živa bića, oni manifestuju takvo i takvo polje da 
bi bilo prikladno željama takvih i takvih živih bića. Gospode, molim te daj 
nam učenje na osnovu kojeg ćemo moći da te se sećamo, kada se vratimo u 
Sarvagandasugandu." 


Pošto je tako bilo zahtevano, Buda je objavio, "Plemeniti sinovi, postoji oslobađanje 
bodisatvi pod nazivom uništivo i neuništivo. Morate da se istrenirate u ovom 
oslobađanju. Šta je ono? “Uništivo“ se odnosi na složene stvari. “Neuništivo“ 

se odnosi na nesložene. Ali bodisatva ne bi trebao ni da uništi složeno ni da 
miruje u nesloženom." 


"Neuništavanje složenih stvari se sastoji u negubljenju velike ljubavi; neo- 
dricanju od velike samilosti; nezaboravljanju sveznajućeg uma generisanog 
visokom odlučnošću; neumaranju od pozitivnog razvijanja živih bića; nena- 
puštanju sredstava unifikacije; odricanju od tela i života da bi se podržala sveta 
Darma; nikada ne bivanju zadovoljnim korenovima vrline koji su već akumuli- 
rani; uživanju u veštoj posvećenosti; nemanju lenjosti u traganju za Darmom; 
bivanju bez sebične povučenosti u podučavanju Darme; nešteđenju napora 
da se vide i obožavaju tatagate; bivanju neustrašivim u dobrovoljnim reinkar- 
nacijama; bivanju niti ponosnim u uspehu niti pognutim u neuspehu; neprezi- 
ranju neukog i poštovanju učenog kao da su sam Učitelj; činjenju razumnim 
onih čije su strasti prekomerne; zadovoljavanju samoćom bez vezanosti za 
nju; nežudnji za sopstvenom srećom već žudnji za srećom drugih; poimanju 
transa, meditacije i spokoja kao da su Aviči pakao; poimanju sveta kao bašte 
oslobađanja; smatranju prosjaka duhovnim učiteljima; smatranju odricanja od 
svih posedovanja sredstvom postizanja budastva; smatranju nemoralnih bića 
da su spasioci; smatranju transcendencija da su roditelji; smatranju pomagala 
za prosvetljenje da su sluge; nikada neprestajanju akumiliranja korenova vr- 
line; uspostavljanju vrlina svih budinih polja u sopstvenom budinom polju; 
nuđenju beskonačnih čistih žrtava da bi se ispunili povoljni znakovi i oznake; 
ukrašavanju tela, govora, i uma putem uzdržavanja od svih grehova; nas- 
tavljanju u reinkarnacijama za vreme nemerljivih eona dok se pročišćava telo, 
govor i um; izbegavanju obeshrabrivanja kroz duhovni heroizam kada se uči 
o nemerljivim vrlinama Bude; rukovanju oštrim mačem mudrosti da bi se 
kaznili neprijateljski poremećaji; dobrom poznavanju agregata, elemenata, i 
čulnih medija da bi se nosila bremena svih živih bića; isijavanju energije da bi 
se porazila vojska demona; traganju znanja da bi se izbegao ponos; bivanju 

zadovoljnim sa malo želje da bi se podržala Darma; nemešanju sa stvarima 
sveta da bi se oduševili svi ljudi; bivanju bezgrešnim u svim aktivnostima 
radi usklađivanja sa svim ljudima; proizvodnji superznanja da bi se zapravo 
obavile sve dužnosti od koristi živim bićima; sticanju inkantacija, memorije, i 
znanja da bi se zadržalo svo učenje; razumevanju stepena ljudskih duhovnih 
sposobnosti da bi se odagnale sumnje svih živih bića; prikazivanju nepobedi- 
vih čudesnih podviga da bi se podučavala Darma; imanju neodoljivog govora 
putem sticanja neometene elokvencije; kušanju ljudskog i božanskog uspeha 
putem pročišćavanja puta deset vrlina; uspostavljanju puta čistih stanja Brame 
putem kultivisanja četiri nemerljivosti; pozivanju buda da podučavaju Darmu, 
radovanju u njima i aplaudiranju njima, i na taj način sticanju melodičnog 
glasa bude; disciplinovanju tela, glasa, i uma, i na taj način održavanju stalnog 
duhovnog napretka; bivanju bez vezanosti za bilo šta i na taj način sticanju 
ponašanja bude; okupljanju reda bodisatvi da bi se privukli bića Mahajani; i 
bivanju neprestano svesnim u svakom trenutku da se ne zanemari bilo koji 
dobar kvalitet. Plemeniti sinovi, bodisatva koji ovako predaje sebe Darmi je 
bodisatva koji ne uništava složenu oblast." 


"Šta se ne miruje u nesloženom? Bodisatva praktikuje prazninu ali ne real- 
izuje prazninu. On praktikuje bezznačnost ali ne realizuje bezznačnost. On 
praktikuje bezželjnost ali ne realizuje bezželjnost. On praktikuje neizvođenje 
ali ne realizuje neizvođenje. On poznaje nestalnost ali nije samozadovoljan u 
vezi svojih korenova vrline. On razmatra bedu, ali se reinkarnira dobrovoljno. 
On poznaje nemanje sopstva ali ne gubi sebe. On razmatra mirnoću ali ne 
traži ekstremni mir. Njemu je draga samoća ali ne izbegava mentalne i fizičke 
napore. On razmatra nemanje mesta ali ne izbegava mesto dobrih akcija. On 
razmatra bespojavnost ali se prihvata da nosi bremena svih živih bića. On 
razmatra besprekornost, a ipak prati proces sveta. On razmatra nepokretnost, 
a ipak se pokreće da bi razvijao sva živa bića. On razmatra nemanje sopstva, 
a ipak ne napušta veliku samilost prema svim živim bićima. On razmatra 
nerođenost, a ipak ne pada u krajnje određenje učenika. On razmatra taštinu, 
uzaludnost, nematerijalnost, zavisnost, i nemanje mesta, a ipak uspostavlja 
sebe na zaslugama koje nisu tašte, na znanju koje nije uzaludno, na refleksi- 
jama koje su supstancijalne, na težnji za posvećenjem nezavisne gnoze, i na 
budinoj lozi u njenom definitivnom značenju." 


"Zato, plemeniti sinovi, bodisatva koji teži ovakvoj Darmi niti miruje u nes- 
loženom niti uništava složeno." 


"Štaviše, plemeniti sinovi, da bi uspostavio zalihu zasluga, bodisatva ne miruje 
u nesloženom, i, da bi uspostavio zalihu mudrosti, on ne uništava složeno. Da 
bi ispunio veliku ljubav, on ne miruje u nesloženom, i, da bi ispunio veliku 
samilost on ne uništava složene stvari. Da bi razvijao živa bića, on ne miruje u 
nesloženom, i, da bi težio budinim kvalitetima, on ne uništava složene stvari. 
Da bi usavršio oznake budastva, on ne miruje u nesloženom, i, da bi usavršio 
gnozu sveznanja, on ne uništava složene stvari. Zbog veštine oslobađajuće 
umetnosti, on ne miruje u nesloženom, i, putem temeljne analize sa svojom 
mudrošću, on ne uništava složene stvari. Da bi pročistio budino polje, on ne 
miruje u nesloženom, i, putem snage milosti Bude, on ne uništava složene 

stvari. Zbog toga što oseća potrebe živih bića, on ne miruje u nesloženom, i, da 
bi zaista prikazao značenje Darme, on ne uništava složene stvari. Zbog svoje 
zalihe korenova vrline, on ne miruje u nesloženom, i, zbog svog instinktivnog 
entuzijazma za ovim korenovima vrline, on ne uništava složene stvari. Da bi 
ispunio svoje molitve, on ne miruje u nesloženom, i, zato što nema želja, on 
ne uništava složene stvari. Zbog toga što je njegova pozitivna misao čista, on 
ne miruje u nesloženom, i, zato što je njegova rešenost čista, on ne uništava 
složene stvari. Da bi se igrao sa pet superznanja, on ne miruje u nesloženom, 
i, zbog šest superznanja budine gnoze, on ne uništava složene stvari. Da 
bi ispunio šest transcendencija, on ne miruje u nesloženom, i, da bi ispunio 
vreme, on ne uništava složene stvari. Da bi sakupio riznice Darme, on ne 
miruje u nesloženom, i, zato što mu se ne dopadaju bilo kakva uskogruda 
učenja, on ne uništava složene stvari. Zato što skuplja sve lekove Darme, 
on ne miruje u nesloženom, i, da bi primenio lek Darme na propisan način, 
on ne uništava složene stvari. Da bi potvrdio svoje obaveze, on ne miruje u 
nesloženom, i, da bi popravio bilo koju grešku ovih obaveza, on ne uništava 
složene stvari. Da bi zakuvao sve lekove Darme, on ne miruje u nesloženom, i, 
da bi dao lek čak i najsitnije Darme, on ne uništava složene stvari. Zato što zna 
temeljno sve bolesti zbog strasti, on ne miruje u nesloženom, i, da bi izlečio 
sve bolesti svih živih bića, on ne uništava složene stvari." 


"Tako, plemeniti sinovi, bodisatva ne uništava složene stvari i ne miruje u nes- 
loženim, i to je oslobađanje bodisatvi koje je nazvano uništivim i neuništivim. 
Plemenita gospodo, vi biste takođe trebali da nastojite u ovome." 


Onda su te bodisatve, nakon što su čuli ovo učenje, bili zadovoljni, oduševljeni, 
i smerni. Bili su ispunjeni radošću i srećom uma. Da bi obožavali Budu 
Šakjamunija i bodisatve Saha univerzuma, kao i ovo učenje, oni su pokrili celu 
zemlju ovog univerzuma od milijardu svetova mirišljavim prahom, tamjanom, 
parfemima, i cvetovima do visine kolena. Pošto su ovako obilno snabdeli 
celokupnu pratnju Tatagate, poklonili se stopalima Bude, i obišli ga tri puta 
nadesno, oni su mu otpevali hvalospev. Onda su nestali iz ovog univerzuma i 
za delić sekunde bili su nazad u univerzumu Sarvagandasuganda. 

11. 
Vizija Univerzuma Abhirati i Tatagate Akšobije 


Nakon toga, Buda je rekao Ličavi Vimalakirtiju, "Plemeniti sine, kada vidiš 
Tatagatu, kako ga vidiš?" 


Na ovaj način prozvan, Ličavi Vimalakirti je rekao Budi, "Gospode, kada vidim 
Tatagatu, ja ga vidim ne videvši bilo kakvog Tatagatu. Zašto? Ja ga vidim kao 
nerođenog iz prošlosti, nepredatog budućnosti, i neprebivajućeg u sadašnjem 
vremenu. Zašto? On je esenca koja je stvarnost materije, ali nije materija. On 
je esenca koja je stvarnost senzacije, ali nije senzacija. On je esenca koja je 
stvarnost intelekta, ali nije intelekt. On je esenca koja je stvarnost učinka, ali 
ipak on nije učinak. On je esenca koja je stvarnost svesnosti, a ipak on nije 
svesnost. Kao element prostora, on ne prebiva ni u jednom od četiri elemenata. 
Nadilazeći opseg oka, uha, nosa, jezika, tela, i uma, on nije proizveden unutar 
šest čulnih medija. On nije umešan u tri sveta, slobodan je od tri oskrnavljenja, 
povezan je sa trostrukim oslobađanjem, obdaren je sa tri znanja, i istinski je 
dostigao nedostižno." 


"Tatagata je dosegao ekstrem odvojenosti u vezi svih stvari, a ipak on nije 
limit stvarnosti. On prebiva u ultimativnoj stvarnosti, a ipak ne postoji odnos 
između nje i njega. On nije proizveden iz uzroka, niti zavisi od okolnosti. On 
nije bez bilo kakve karakteristike, niti ima bilo kakvu karakteristiku. On nema 
neku jedinu prirodu niti ima neku raznovrsnost priroda. On nije koncepcija, 
niti je mentalna konstrukcija, niti je nekoncepcija. On nije ni druga obala, ni 
ova obala, ni ono između. On nije ni ovde, ni tamo, ni bilo gde drugde. On 
nije ni ovo ni ono. On ne može da se otkrije putem svesnosti, niti je inherentan 
u svesnosti. On nije ni tama ni svetlost. On nije ni ime ni znak. On nije ni slab 
ni jak. On ne živi ni u kojoj zemlji ili pravcu. On nije ni dobar ni zao. On nije 
ni složen ni nesložen. On ne može biti objašnjen da ima bilo kakvo značenje 
uopšte." 


"Tatagata nije ni velikodušnost ni škrtost, ni moralnost ni nemoralnost, ni 
tolerancija ni zloba, ni napor ni lenjost, ni koncentracija ni ometenost, ni 
mudrost ni glupost. On je neizraziv. On nije ni istina ni laž; ni bekstvo iz 
sveta ni neuspeh da se pobegne iz sveta; ni uzrok umešanosti u svetu niti nije 
uzrok umešanosti u svetu; on je prestanak sve teorije i sve prakse. On nije 
ni polje zasluga niti nije polje zasluga; on nije ni vredan darova ni nevredan 
darova. On nije objekat, i ne može ga se kontaktirati. On nije celina, niti je 
konglomeracija. On nadilazi sve proračune. On je krajnje bez premca, a ipak 
jednak ultimativnoj stvarnosti stvari. On je nenadmašiv, posebno u naporu. 
On nadilazi sve mere. On ne ide, ne ostaje, ne prolazi s one strane. On nije 
ni viđen, čut, istaknut, ni znan. On je bez bilo kakve kompleksnosti, pošto je 
postigao staloženost sveznajuće gnoze. Jednak prema svim stvarima, on ih 
ne razlikuje. On je bez prekora, bez viška, bez korupcije, bez zamisli, i bez 
intelektualizacije. On je bez aktivnosti, bez rođenja, bez pojave, bez ishodišta, 
bez proizvodnje, i bez neproizvodnje. On je bez straha i bez podsvesti; bez 
tuge, bez radosti, i bez naprezanja. Nikakvo verbalno učenje ne može da ga 
izrazi." 

"Takvo je telo Tatagate i tako bi se on trebao posmatrati. Ko vidi tako, istinski 
vidi. Ko vidi drugačije, vidi lažno." 


Poštovani Šariputra je onda upitao Budu, "Gospode, u kom budinom polju 
je plemeniti Vimalakirti umro, pre no što se reinkarnirao u ovom budinom 
polju?" 


Buda je rekao, "Šariputra, pitaj dobrog čoveka direktno gde je umro da bi se 
reinkarnirao ovde." 


Onda je poštovani Šariputra upitao Ličavi Vimalakirtija, "Plemeniti gospodine, 
gde si umro da bi se reinkarnirao ovde?" 


Vimalakirti je objavio, "Ima li išta među stvarima koje vidiš, starešino, što 
umire ili se ponovo rađa?" 


Sariputra: Nema ništa što umire ili se ponovo rađa. 


Vimalakirti: Slično, velečasni Šariputra, pošto sve stvari niti umiru niti se 
ponovo rađaju, zašto pitaš "Gde si umro da bi se reinkarnirao ovde?" Velečasni 
Šariputra, kada bi neko pitao muškarca ili ženu koji su stvoreni od strane 
mađioničara gde su on ili ona umrli da bi se reinkarnirali ovde, šta misliš šta 
bi on ili ona odgovorili? 


Sariputra: Plemeniti gospodine, magična kreacija ne umire, niti se ponovo 
rađa. 


Vimalakirti: Velečasni Šariputra, zar nije Tatagata objavio da sve stvari imaju 
prirodu magične kreacije? 


Šariputra: Da, plemeniti gospodine, to je zaista tako. 


Vimalakirti: Velečasni Šariputra, pošto sve stvari imaju prirodu magične kreacije, 
zašto pitaš, "Gde si umro da bi se reinkarnirao ovde?" Velečasni Šariputra, 
"smrt" je kraj izvođenja, a "ponovno rođenje" je nastavak izvođenja. Ali, iako 

bodisatva umire, on ne okončava izvođenje korenova vrline, i iako se ponovo 

rađa, on se ne drži čvrsto za nastavak greha." 


Onda je Buda rekao poštovanom Šariputri. "Šariputra, ova sveta osoba je 
došla ovde iz prisustva Tatagate Akšobije u univerzumu Abirati." 


Šariputra: Gospode, to je čudesno da bi ova sveta osoba, napustivši budino 
polje tako čisto kao Abirati, mogla da uživa u budinom polju tako punom 
defekata kao ovaj Saha univerzum! 


Ličavi Vimalakirti je rekao, "Šariputra, šta misliš? Da li svetlost sunca prati 

tamu?" 
Šariputra: Sigurno ne, plemeniti gospodine! 
Vimalakirti: Onda to dvoje ne idu zajedno? 


Sariputra: Plemeniti gospodine, to dvoje ne idu zajedno. Cim sunce izađe, sva 
tama je uništena. 


Vimalakirti: Onda zašto se sunce izdiže iznad sveta? 
Sariputra: Ono se izdiže da osvetli svet, i da eliminiše tamu. 


Vimalakirti: Baš na isti način, velečasni Šariputra, bodisatva se reinkarnira 
dobrovoljno u nečista budina polja da bi pročistio živa bića, da bi načinio da 
svetlost mudrosti zasija, i da bi raščistio tamu. Pošto se oni ne povezuju sa 
poremećajima, oni rasteruju tamu poremećaja svih živih bića. 


Na to je celo mnoštvo doživelo želju da posmotri univerzum Abirati, Tatagatu 
Akšobiju, njegove bodisatve, i njegove velike učenike. Buda, znajući misli 
celog mnoštva, rekao je Ličavi Vimalakirtiju, "Plemeniti sine, ovo mnoštvo želi 
da posmotri univerzum Abirati i Tatagatu Akšobiju—pokaži im ih!" 


Onda je Ličavi Vimalakirti pomislio, "Bez podizanja iz mog kauča, pokupiću 
u mojoj desnoj ruci univerzum Abirati i sve što on sadrži: njegovih stotine hil- 
jada bodisatvi; njegova boravišta deva, naga, jakši, gandarvi, i asura, okružena 
njegovim Čakravada planinama; njegove reke, jezera, izvore, potoke, okeane, 
i ostala tela vode; njegovu planinu Sumeru i ostala brda i planinske lance; 
njegov mesec, njegovo sunce, i njegove zvezde; njegove deve, nage, jakše, 
gandarve, i same asure; njegovog Bramu i njegovu pratnju; njegova sela, 
naseobine, gradove, provincije, kraljevstva, muškarce, žene, i kuće; njegove 
bodisatve; njegove učenike; drvo prosvetljenja Tatagate Akšobije; i samog Tata- 
gatu Akšobiju kako sedi usred skupa širokog kao okean, podučavajući Darmu. 
Isto i lotose koji obavljaju budin posao među živim bićima; ukrašene lestvice 
trima draguljima koje se uzdižu od njegove zemlje do njegovog Trajastrimša 
neba, kojim se lestvicama bogovi tog neba spuštaju do sveta da vide, poštuju, 
i služe Tatagatu Akšobiju i da čuju Darmu, i kojim se ljudi zemlje penju do 
Trajastrimša neba da posete ove bogove. Kao grnčar sa svojim točkom, ja ću 
smanjiti taj univerzum Abirati, sa njegovom zalihom nebrojenih vrlina, od 
njegove vodene osnove pa gore sve do Akanista neba, u minijaturnu veličinu, 
i noseći ga nežno kao venac cveća, doneću ga do ovog Saha univerzuma i 
prikazaću ga mnoštvu." 


Onda je Ličavi Vimalakirti ušao u koncentraciju, i izvršio čudesan podvig tako 
što je smanjio univerzum Abirati do minijaturne veličine, i uzeo ga je svojom 
desnom rukom i doneo ga je u ovaj Saha univerzum. 


U tom univerzumu Abirati, učenici, bodisatve, i oni među bogovima i ljudima 
koji su posedovali superznanje božanskog oka svi su povikali, "Gospode, nas 
se odnosi! Sugato, nas su poneli! Zaštiti nas, O Tatagato!" 


74 


Ali, da bi ih disciplinovao, Tatagata Akšobija im je rekao, "Vas je poneo bodis- 
atva Vimalakirti. To nije moja stvar." 


Što se tiče ostalih ljudi i bogova, oni uopšte nisu imali svesnost da ih se negde 
nosi. 


lako je univerzum Abirati bio donesen u univerzum Saha, Saha univerzum nije 
bio uvećan niti smanjen; on nije bio ni sabijen ni ometen. Niti se univerzum 
Abirati smanjio iznutra, i oba univerzuma su izgledala isto kao što su uvek 
bila. 


Nakon toga je Buda Šakjamuni upitao mnoštvo, "Prijatelji, pogledajte veličanstvenost 
univerzuma Abirati, Tatagate Akšobije, poretka njegovog budinog polja, i 
veličanstvenost ovih učenika i bodisatvi." 


Oni su odgovorili, "Mi ih vidimo, Gospode!" 


Buda je rekao, "Te Bodisatve koji žele da prigrle ovakvo budino polje bi trebali 
da se edukuju u svim bodisatva-praksama Tatagate Akšobije." 


Dok im je Vimalakirti sa svojom čudesnom moći, ovako pokazivao univerzum 
Abirati i Tatagatu Akšobiju, sto četrdeset hiljada živih bića među ljudima i 
bogovima Saha univerzuma je začelo duh nenadmašivog, savršenog prosvetl- 
jenja, i svi su oni uobličili molitvu da budu ponovo rođeni u univerzumu 
Abirati. I Buda je predskazao da će u budućnosti svi biti ponovo rođeni u 
univerzumu Abirati. I Ličavi Vimalakirti, pošto je na ovaj način razvio sva 
živa bića koja su time mogla biti razvijena, vratio je univerzum Abirati tačno 
na svoje ranije mesto. 


Gospod je onda rekao poštovanom Šariputri, "Šariputra, jesi li video uni- 
verzum Abirati i Tatagatu Akšobiju?" 


Šariputra je odgovorio, "Video sam, Gospode! Neka sva živa bića dođu do toga 
da žive u budinom polju tako sjajnom kao što je ono! Neka sva živa bića dođu 
do toga da imaju čudesne moći kao moći plemenitog Ličavi Vimalakirtija!" 


"Zadobili smo veliku korist od viđenja svetog čoveka kao što je on. Zadobili 
smo veliku korist od slušanja takvog učenja o Darmi, bilo da Tatagata još 
uvek i sam zapravo postoji ili je već postigao konačno oslobađanje. Zato, 
nema potrebe pominjati veliku korist za one koji, pošto su ga čuli, veruju u 
njega, oslanjaju se na njega, prigrljuju ga, sećaju ga se, čitaju ga, i prodiru do 
njegovih dubina; i nakon što su pronašli veru u njega, podučavaju ga, recituju, 
i pokazuju drugima i sebe marljivo posvećuju jogi meditacije na osnovu tih 
učenja." 


"Ta živa bića koja razumeju na ispravan način ovo učenje Darme će zadobiti 
riznicu dragulja Darme." 


"Oni koji proučavaju na ispravan način ovo učenje Darme će postati saputnici 
Tatagate. Oni koji poštuju i služe adeptima ove doktrine će biti istinski zaštit- 

nici Darme. Oni koji pišu, podučavaju, i obožavaju ovo učenje Darme će biti 
posećivani od Tatagate u njihovim domovima. Oni koji uživaju u ovom učenju 
Darme će prigrliti sve zasluge. Oni koji ga podučavaju drugima, čak i da se 
radi o ne više od jedne jedine strofe od četiri stiha, ili o jednoj sažetoj frazi iz 
ovog učenja Darme će obavljati veliku Darma žrtvu. I oni koji ovom učenju 
Darme posvete svoju toleranciju, svoju revnost, svoju inteligenciju, svoju pron- 
icljivost, svoju viziju, i svoje aspiracije, time će postati subjekt proročanstva 
budućeg Budastva!" 

12. 
Prethodnici i Transmisija Svete Darme 


Onda je Šakra, kralj bogova, rekao Budi, "Gospode, prethodno sam čuo od 
Tatagate i od Manđušrija, prestolonaslednika mudrosti, mnogo stotina hil- 
jada učenja Darme, ali nisam nikada ranije čuo učenje darme koje je ovako 
izvanredno kao ova pouka o ulasku u metod nezamislivih transformacija. 
Gospode, ta živa bića koja, pošto su čula ovo učenje Darme, prihvate ga, up- 
amte ga, čitaju ga, i duboko ga razumeju biće bez sumnje pravi sudovi Darme; 
ne postoji potreba da se pominju oni koji vredno rade na jogi meditacije u 
vezi njega. Oni će odseći svaku mogućnost nesrećnih života, otvoriće svoj 
put prema svim srećnim životima, uvek će ih paziti sve bude, uvek će nadvla- 
davati sve protivnike, i uvek će pokoravati sve đavole. Oni će praktikovati 
put bodisatvi, zauzeće svoja mesta na sedištu prosvetljenja, i uistinu će ući 
u domen tatagata. Gospode, plemeniti sinovi i ćerke koji će podučavati i 
praktikovati ovo izlaganje Darme će biti poštovani i služeni sa moje strane i 
sa strane mojih sledbenika. U sela, predgrađa, gradove, države, kraljevstva, i 
glavne gradove gde će se ovo učenje Darme primenjivati, podučavati i demon- 
strirati, ja i moji sledbenici ćemo doći da čujemo Darmu. Ja ću inspirisati 
neverujuće verom, i ja ću garantovati moju pomoć i zaštitu za one koji veruju 
i podržavaju Darmu." 


Na ove reči, Buda je rekao Šakri, kralju bogova, "Odlično! Odlično, kralju 
bogova! Tatagata se raduje tvojim dobrim rečima. Kralju bogova, prosvetljenje 
buda prošlosti, sadašnjosti i budućnosti je izraženo u ovom diskursu Darme. 
Stoga, kralju bogova, kada ga plemeniti sinovi i ćerke prihvate, ponavljaju ga, 
duboko ga razumeju, potpuno ga zapisuju, i uobličujući ga u knjigu, cene ga, ti 
sinovi i ćerke će time odati počast budama prošlosti, sadašnjosti i budućnosti." 


"Hajde da pretpostavimo, kralju bogova, da je ovaj galaktički univerzum od 
milijardu svetova onoliko ispunjen tatagatama koliko je pokriven šumarcima 
šećerne trske, ružinim grmovima, gustišima bambusa, susamovim baštama, 
i cvetovima, i da im plemeniti sin ili ćerka odaju počast, cene, poštuju i 
obožavaju ih, nudeći im sve vrste komfora i darova u periodu od jednog eona 
ili više od eona. I hajde da pretpostavimo da, pošto su ove tatagate ušle u 
ultimativno oslobađanje, on ili ona poštuju svakog od njih tako što ugrađuju 
njihova sačuvana tela u memorijalnu stupu načinjenu od dragog kamenja, 
pri čemu je svaka stupa velika kao svet sa četiri kontinenata, uzdižući se 
visoko sve do sveta Brame, ukrašena suncobranima, zastavama, stubovima, i 
svetiljkama. I hajde da pretpostavimo konačno da, nakon što su podigli sve te 
stupe za tatagate, on ili ona posvete jedan eon ili više da im daruju cvetove, 
mirise, zastave, i stubove, dok sviraju bubnjeve i muziku. Kada se to uradi, 
šta ti misliš, kralju bogova? Da li bi taj plemeniti sin ili ćerka primili mnogo 
zasluga kao posledica takvih aktivnosti?" 


Šakra, kralj bogova, je odgovorio, "Mnogo zasluga, Gospode! Mnogo zasluga, 
O Sugato! Kada bi čovek proveo stotine hiljada miliona eona, ne bi bilo 
moguće izmeriti granicu mase zasluga koje bi plemeniti sin ili ćerka time 
sakupili!" 

Buda je rekao, "Imaj veru, kralju bogova, i razumi ovo: ko god prihvata ovo 
izlaganje Darme nazvano Uputstvo za Nezamislivo Oslobađanje, recituje ga i 
razume duboko, on ili ona će sakupiti zasluge čak i veće nego oni koji obavljaju 
gore pomenuta dela. Zašto je to tako? Zato što, kralju bogova, prosvetljenje 
Buda se javlja iz Darme, i čovek ih poštuje obožavajući Darmu, a ne putem 
materijalnog obožavanja. Tako je podučeno, kralju bogova, i tako ti to moraš 
da razumeš." 


Buda je onda dalje rekao Šakri, kralju bogova, "Jednom, kralju bogova, pre 
mnogo vremena, pre eona čiji je broj brojniji od bezbrojnog, ogromnog, ne- 
merljivog, nezamislivog, i čak i pre toga, Tatagata pod imenom Bhaisađjarađa 
se pojavio na svetu: arhat, savršeno i potpuno prosvetljen, obdaren znanjem 
i vladanjem, blaženi, poznavalac sveta, neuporedivi znalac ljudi koje treba 
civilizovati, učitelj bogova i ljudi, gospod, buda. On se pojavio u eonu pod 
imenom Vičarana u univerzumu naziva Mahavjuha." 


"Dužina života ovog savršenog i potpuno prosvetljenog Tatagate Bhaisađ- 
jarađe je bila dvadeset kratkih eona. Njegova pratnja učenika je brojala trideset 
šest miliona milijardi, i njegova pratnja bodisatvi je brojala dvanaest miliona 
milijardi. U toj istoj eri, kralju bogova, postojao je univerzalni monarh pod 
imenom Kralj Ratnačatra, koji je vladao nad četiri kontinenata i posedovao je 
sedam dragocenih dragulja. On je imao hiljadu herojskih sinova, moćnih, jakih, 
i sposobnih da pobede neprijateljske armije. Ovaj Kralj Ratnačatra je udos- 
tojio Tatagatu Bhaisađjarađu i njegovu pratnju mnogim odličnim darovima 
za vreme pet kratkih eona. Na kraju tog vremena, Kralj Ratnačatra je rekao 
svojim sinovima, “Prepoznajući da sam za vreme moje vladavine obožavao 
Tatagatu, kada vi dođete na red i vi biste trebali da ga obožavate.“" 


"Hiljadu prinčeva je dalo svoju saglasnost, poslušavši svog oca kralja, i svi za- 
jedno, za vreme još jednog perioda od pet kratkih eona, su udostojili Tatagatu 
Bhaisađjarađu svim vrstama odličnih darova." 


"Među njima, bio je princ pod imenom Candračatra, koji se povukao u samoću 
i pomislio u sebi, “Zar ne postoji drugi način obožavanja, čak i bolji i plemenitiji 
od ovoga?" 


"Onda uz pomoć natprirodne moći Bude Bhaisađjarađe, bogovi su mu se 
obratili sa nebesa: “Dobri čoveče, vrhovno obožavanje je Darma obožavanje.“ 


"Čandračatra ih je pitao, 'Šta predstavlja ovo "Darma-obožavanje"?"" 


"Bogovi su odgovorili, Dobri čoveče, odi do Tatagate Bhaisađjarađe, pitaj ga 
o "Darma-obožavanju", i on će ti to objasniti u potpunosti." 


"Onda je princ Čandračatra otišao do Gospoda Bhaisađjarađe, arhata, Tatagate, 
nenadmašivog, savršeno prosvetljenog, i nakon što mu je prišao, poklonio 
se njegovim stopalima, obišao ga je udesno tri puta, i povukao se na jednu 
stranu. Onda je upitao, “Gospode, ja sam čuo o "Darma-obožavanju", koje 
nadilazi svo ostalo obožavanje. Šta je ovo "Darma-obožavanje"?"" 


"Tatagata Bhaisađjarađa je rekao, Plemeniti sine, Darma-obožavanje je ono 

obožavanje koje se ukazuje izlaganjima podučavanim od strane Tatagate. 
Ova izlaganja su duboka i temeljna po svojim rasvetljavanjima. Ona se ne 
prilagođavaju svetovnom i teška su za razumeti i teška za videti i teška za 
realizovati. Ona su suptilna, precizna, i ultimativno neshvatljiva. Kao sutre, 
ona su sakupljena u kanonu bodisatvi, zapečaćena oznakom kralja inkantacija 
i učenja. Ona otkrivaju nepovratan točak Darme koji se javlja iz šest tran- 
scendencija, očišćen od bilo kakvih lažnih pojmova. Ona su obdarena svim 
pomagalima za prosvetljenje i otelovljuju sedam faktora prosvetljenja. Ona 
uvode živa bića u veliku samilost i podučavaju ih velikom ljubavlju. Ona 
eliminišu sva uverenja Mara, i ona manifestuju relativnost. 

"Ona sadrže poruku nepostojanja sopstva, nepostojanja živih bića, nepos- 
tojanja života, nepostojanja osobnosti, praznine, bezznačnosti, bezželjnosti, 
neizvođenja, neprodukcije, i nepojavnosti." 


"Ona čine mogućim postignuće sedišta prosvetljenja i pokreću točak Darme. 
Ona su odobrena i hvaljena od strane šefova bogova, naga, jakši, gandarvi, 
asura, garuda, kimnara, i mahoraga. Ona očuvavaju neprekinutim nasleđe 
svete Darme, sadrže riznicu Darme, i reprezentuju vrh Darma obožavanja. 
Ona su podržana od strane svih svetih bića i podučavaju sve prakse bodis- 
atvi. Ona indukuju nepogrešivo razumevanje Darme u njenom ultimativnom 
smislu. Ona donose emancipaciju kroz podučavanje ovaploćenja Darme, 
nepostojanosti, jada, nemanja sopstva, i mira svih stvari. Ona uzrokuju napuš- 
tanje pohlepe, nemoralnosti, zlobe, lenjosti, zaboravnosti, ludosti, i ljubomore, 
kao i loših uverenja, privrženosti za objekte, i svu opoziciju. Ona su hvaljena 
od strane svih buda. Ona su lekovi za tendencije svetovnog života, i ona auten- 
tično manifestuju veliku sreću oslobađanja. Podučavati ispravno, podržavati, 
istraživati, i razumeti ovakve sutre, time ugrađivati u svoj sopstveni život 
svetu Darmu—to je "Darma-obožavanje"." 

"Štaviše, plemeniti sine, Darma obožavanje se sastoji u određivanju Darme na 
osnovu Darme; primenjivanju Darme na osnovu Darme; bivanju u harmoniji 
sa relativnim; bivanju slobodnim od ekstremnih ubeđenja; postizanju toleran- 
cije ultimativne nerođenosti i nepojavnosti svih stvari; realizovanju nemanja 
sopstva i nepostojanja živih bića; uzdržavanju od borbe u vezi uzroka i posled- 
ica, neučestvovanju u svađi ili osporavanju; nebivanju posesivnim; bivanju 
slobodnim od egoizma; oslanjanju na smisao a ne na bukvalni izražaj; oslan- 
janju na gnozu a ne na svesnost; oslanjanju na ultimativna učenja definitivna 
po značenju i ne insistiranju na površnim učenjima podložnim interpretaciji 
značenja; oslanjanju na stvarnost i ne insistiranju na mišljenjima izvedenih 
od ličnih autoriteta; ispravnom realizovanju stvarnosti Bude; realizovanju 
konačnog odsustva bilo kakve fundamentalne svesnosti; i nadvladavanju 
navike prijanjanja uz konačnu osnovu. Na kraju, sastoji se u postizanju cilja 
putem zaustavljanja bilo čega od neznanja do starosti, smrti, tuge, lamentacije, 
mizerije, anksioznosti, i nevolje, i realizovanju da živa bića ne poznaju kraja 
u svojim pogledima u vezi sa ovih dvanaest karika međuzavisnog ishodišta; 
onda, plemeniti sine, kada se više ne budeš držao ni za kakav pogled uopšte, 
to se naziva neprevaziđenim Darma-obožavanjem." 

"Kralju bogova, kada je princ Čandračatra čuo ovu definiciju Darma-obožavanja 
od Tatagate Bhaisađjarađe, on je postigao konformativnu toleranciju ultima- 
tivne nerođenosti; i uzevši svoj ogrtač i ornamente, on ih je ponudio Budi 

Bhaisadjarađi govoreći, Kada Tatagata bude bio u konačnom oslobađanju, ja 

želim da branim njegovu svetu Darmu, da je štitim, i da je obožavam. Neka 

mi Tatagata podari svoj nadprirodni blagoslov, da bih ja mogao da budem 

u stanju da pobedim Maru i sve neprijatelje i da uključim u sve svoje živote 

svetu Darmu Bude!“" 


"Tatagata Bhaisađjarađa, znajući visoku rešenost Čandračatre, prorokovao 
mu je da će biti, u kasnijem vremenu, u budućnosti, zaštitnik, čuvar, i brani- 
lac grada svete Darme. Onda je, kralju bogova, princ Čandračatra, iz svoje 
velike vere u Tatagatu, napustio život domaćina da bu ušao u život mon- 
aha beskućnika i, nakon što je to uradio, živeo je čineći velike napore prema 
postignuću vrline. Napravivši veliki napor i bivavši dobro utvrđen u vrlini, 
on je ubrzo proizveo pet superznanja, razumeo je inkantacije, i zadobio je 
nepobedivu elokvenciju. Kada je Tatagata Bhaisađjarađa postigao ultima- 
tivno oslobađanje, Čandračatra, na bazi snage svog superznanja i moćima 
svojih inkantacija, načinio je da se točak Darme okrene isto kao što je Tatagata 
Bhaisađjarađa to ranije uradio, i nastavio je to da čini deset kratkih eona." 


"Kralju bogova, dok se monah Čandračatra tako trudio da zaštiti svetu Darmu, 
hiljade miliona živih bića je doseglo stepenicu nepovratnosti na putu prema 
neprevaziđenom, savršenom prosvetljenju, četrnaest milijardi živih bića je bilo 
disciplinovano na vozilu učeništva i usamljenih mudraca, i nebrojeno mnogo 
živih bića je uzelo ponovno rođenje u ljudskim i nebeskim oblastima." 


"Možda se, kralju bogova, pitaš ili doživljavaš neku sumnju o tome da li je 
ili ne, u tom ranijem vremenu, Kralj Ratnačatra bio niko drugi do li stvarni 
Tatagata Ratnarčis. Ti ne moraš to da zamišljaš, jer je trenutni Tatagata Rat- 
narčis bio u tom vremenu, u toj epohi, univerzalni monarh Ratnačatra. Što se 
tiče hiljadu sinova Kralja Ratnačatre, oni su sada hiljadu bodisatvi trenutnog 
blagoslovenog eona, u toku čijeg prolaska će oni postati svih hiljadu buda 
koje trebaju da se pojave u svetu. Četiri od njih, Krakučanda i drugi, su se 
već pojavili a preostali tek treba da se rode. Oni počinju od Krakučande i 
završavaju sa Tatagatom Ročom, koji će biti poslednji koji će se roditi." 


"Možda se, kralju bogova, pitaš da li je u tom životu, u tom vremenu, Princ 
Čandračatra koji je podržavao Svetu Darmu Gospoda Tatagate Bhaisađjarađe 
bio niko drugi do li ja sam. Ali ti ne moraš to da zamišljaš, jer sam ja bio, u 
tom životu, u tom vremenu, Princ Čandračatra. Tako, potrebno je znati, kralju 
bogova, da među svim obožavanjima prikazanim Tatagati, Darma-obožavanje 
je najbolje. Da, ono je dobro, eminentno, izvrsno, savršeno, vrhunsko, i nenad- 
mašivo. I stoga, kralju bogova, nemoj me obožavati materijalnim objektima, 
već me obožavaj Darma-obožavanjem! Nemoj me počastvovati materijalnim 
objektima već me počastvuj iskazavši poštovanje Darmi!" 


Onda je Gospod Šakjamuni rekao bodisatvi Maitreji, velikom duhovnom 

heroju, "Predajem tebi, Maitreja, ovo neprevaziđeno, savršeno prosvetljenje 
koje sam postigao tek nakon nebrojeno mnogo miliona milijardi eona, da bi se, 
u kasnijem vremenu, za vreme kasnijeg života, slilčno učenje Darme, zaštićeno 
tvojom natprirodnom moći, raširilo u svetu i da ne bi nestalo. Zašto? Maitreja, 
u budućnosti postojaće plemeniti sinovi i ćerke, devasi, nage, jakše, gandarve, 
i asure, koji će pošto su zasadili korenove vrline, začeti duh nenadmašivog, 
savršenog prosvetljenja. Ako ne čuju ovo učenje Darme, oni će sigurno izgubiti 
bezgranične prednosti ili čak propasti. Ali ako čuju ovakvo učenje, oni će se 
radovati, poverovaće, i prihvatiće ga na krunama svojih glava. Tako, da bi 
zaštitio te buduće plemenite sinove i ćerke, moraš da proširiš učenje kao što je 
ovo!" 


"Maitreja, postoje dve geste bodisatvi. Koje su one? Prva gesta je verovati u 
sve vrste fraza i reči, a druga gesta je prodreti tačno kroz dubok princip Darme 
bez da se bude uplašen. Takve su dve geste bodisatvi. Maitreja, mora da se zna 
da su bodisatve koje veruju u sve vrste reči i fraza, i primenjuju sebe u skladu 
sa tim, početnici, a ne iskusni u religioznoj praksi. Ali bodisatve koje čitaju, 
slušaju, veruju, i podučavaju ovo duboko učenje sa njegovim besprekornim 
izrazima pomirujući dihotomije i sa njegovim analizama faza razvoja—to su 
veterani u religioznoj praksi." 


"Maitreja, postoji dva razloga kako bodisatve početnici povređuju sebe i ne 
koncentrišu se na duboku Darmu. Koji su oni? Čuvši ovo duboko učenje 
nikada ranije čuto, oni su uplašeni i sumnjaju, ne raduju se, i odbacuju ga, 
misleći, “Odakle je došlo ovo učenje nikada ranije čuto?" Oni onda posma- 
traju kako ga drugi plemeniti sinovi prihvataju, postaju sudovi za njega, i 
podučavaju ovo duboko učenje, i oni ih ne paze, ne sprijateljuju se s njima, ne 
uvažavaju ih, i ne poštuju ih, i na kraju idu tako daleko da ih kritikuju. Ovo 
su dva razloga zašto se bodisatve početnici povređuju i ne prodiru u duboku 
Darmu." 


"Postoji dva razloga zašto bodisatve koje zaista teže dubokoj Darmi povređuju 
sebe i ne postižu toleranciju ultimativne nerođenosti stvari. Koja su ta dva? 
Ove bodisatve preziru i prekorevaju bodisatve početnike, koji nisu praktiko- 
vali dugo vreme, i oni ih ne iniciraju ili ih ne upućuju u duboka učenja. Pošto 
nemaju velikog poštovanja za ovo duboko učenje, oni nisu pažljivi što se tiče 
pravila. Oni pomažu živim bićima putem materijalnih darova a ne pomažu 
im putem darova Darme. To, Maitreja, su dva razloga zašto bodisatve koje 
teže dubokoj Darmi povređuju sebe i neće brzo postići toleranciju ultimativne 
nerođenosti svih stvari." 


Pošto je ovako bio podučen, bodisatva Maitreja je rekao Budi, "Gospode, 
prelepo učenje Tatagate je čudesno i istinski izvrsno. Gospode, od ovog vre- 
mena prema napred, ja ću izbegavati sve ovakve greške i braniću i podržavati 
ovo postignuće nenadmašivog, savršenog prosvetljenja od strane Tatagate za 
vreme nebrojeno mnogo stotine hiljada miliona milijardi eona! U budućnosti, 
ja ću smestiti ovo duboko učenje u ruke plemenitih sinova i plemenitih ćerki 
koji su dostojni sudovi svete Darme. Ja ću usaditi u njih moć memorije uz 
čiju pomoć bi oni mogli, pošto su poverovali u ovo učenje, da ga zadrže, 

recituju, prodru u njegove dubine, podučavaju ga, propagiraju ga, upisuju ga, 
i opsežno ga objavljuju drugima." 


"Tako ću ih uputiti, Gospode, i tako može biti znano da će u tom budućem vre- 
menu oni koji veruju u ovo učenje i koji ulaze duboko u njega biti podržavani 
od strane nadprirodnog blagoslova bodisatve Maitreje." 


Nakon toga je Buda dao svoje odobrenje bodisatvi Maitreji: "Odlično! Odlično! 
Tvoja reč je dobro data! Tatagata se raduje i pohvaljuje tvoje dobro obećanje." 


Onda su sve bodisatve rekle zajedno u jednom glasu, "Gospode, mi ćemo 
takođe, nakon ultimativnog oslobađanja Tatagate, doći iz naših različitih 
budinih polja da širimo nadaleko i naširoko ovo prosvetljenje savršenog Bude, 
Tatagate. Neka svi plemeniti sinovi i ćerke veruju u to!" 


Onda su četiri Maharađe, veliki kraljevi kvadranata, rekli Budi, "Gospode, u 
svim predgrađima, selima, gradovima, kraljevstvima, i palatama, gde god da 
će se ovo izlaganje Darme praktikovati, podržavati, i ispravno podučavati, mi, 
četiri velika kralja, ćemo ići tamo sa našim armijama, našim mladim ratnicima, 
i našim pratnjama, da čujemo Darmu. I mi ćemo štititi učitelje ove Darme u 
radijusu od pet kilometara, tako da niko ko planira da povredi ili poremeti 
ove učitelje neće imati nikakvu priliku da im učini zlo." 


Onda je Buda rekao poštovanom Anandi, "Primi onda, Ananda, ovaj izraz 
učenja Darme. Upamti gai podučavaj ga naširoko i ispravno drugima!" 


Ananda je odgovorio, "Ja sam memorisao, Gospode, ovaj izraz učenja Darme. 
Ali koje je ime ovog učenja, i kako bih trebao da ga upamtim?" 


Onda je Buda rekao, "Ananda, ovaj izraz Darme se zove Učenje Vimalakirtija, 
ili Pomirenje Dihotomija ili čak Odeljak o Nezamislivom Oslobađanju. Upamti ga 
tako!" 


Tako je govorio Buda. I Ličavi Vimalakirti, prestolonaslednik Manđušri, pošto- 
vani Ananda, bodisatve, veliki učenici, celokupno mnoštvo, i ceo univerzum sa 
svojim bogovima, ljudima, asurama, i gandarvama, su se radovali neizmerno. 
Svi su srdačno hvalili ove deklaracije od strane Gospoda. 


Ovim završava Plemenita Mahajana Sutra “Učenje Vimalakirtija. “ Ona ima 1800 
šloka u šest fascikli, i bila je prevedena, uređena i postavljena od strane monaha imena 
Chonyi Tsultrim. 

Prevod sa Engleskog sa Sajta: https:/ /84000.co / 


Javni domen. Za besplatnu distribuciju. 


Ovaj sveti spis je preveden sa engleskog jezika na srpski uprkos ograničenim kapacitetima prevodioca, kako po pitanju 
razumevanja Darme tako i po pitanju prevođenja. Dok se ne pojavi bolja verzija prevoda, neka ovaj skroman napor 
bude od koristi svim ljudima sa ovog govornog područja. Posvećeno mojim dragim roditeljima i učiteljima. 


mahajanabudizam.com 
Neka rezultujuće zasluge i vrline 
budu raspodeljene posvuda bez diskriminacije. 
Neka svi stremimo savršenom prosvetljenju 
radi dobrobiti svih svesnih bića. 
Neka svi postignemo rođenje u Zemlji Ultimativnog Blaženstva. 

